
DESPRE AUTOR 


SVEN HASSEL (19 apr. 1917 — 21 sept. 
2012) pe numele său adevărat, Sven Pedersen, 
s-a născut la Frederiksborg, în Danemarca, într-o 
familie de oameni simpli, muncitori. 

La virsta de 14 ani, Sven Hassel intra în 
marina comercială, ca mus. În anul 1936, şi-a efectuat acul nitrat 
iar în anul următor, din cauza șomajului crescut din Danemarca, s-a 
înrolat voluntar în armata germană. Într-un interviu din 1990 a decla- 
rat: S-a întîmplat ca Germania să fie mai aproape decît Anglia, astfel că am 
fost naturalizat pentru a putea intra în armata germană. A participat la 
invazia Poloniei și a luptat pe toate fronturile, cu excepţia celui african. 
A petrecut patru ani în lagărele de prizonieri sovietice. 

În 1949, Sven Hassel a fost eliberat și doi ani mai târziu s-a căsă- 
torit cu Dorthe Jensen, cea care l-a încurajat să-și descrie experiențele 
din război. Prima lui carte— Legiunea blestemaţilor—a fost publicată 
în 1953. În total, a publicat 14 romane, care au fost traduse în optspre- 
zece limbi. 

Priviţi această carte mai degrabă ca pe un roman documentar, 
decît ca o autobiografie, în primul rînd pentru că aceasta este dorința 
lui Sven Hassel. În Danemarca a fost prezentat iniţial în formă auto- 
biografică. Deşi povestea este, în cuvintele autorului, „nouăzeci la sută 
de fapt”, acesta a preluat cîteva dintre numeroasele episoade din expe- 
riențele altora. 


S 


Sven Hassel a lăsat în urma sa o carieră de excepție și o adevărată 
experiență de viață. Autorul și-a dorit ca scrierile sale să arate ororile 
războiului, în speranţa că generaţiile tinere își vor dedica existența 
salvării oamenilor, și nu distrugerii lor. 

Cartea aceasta este dedicată celor uciși în mînăstirea și 
fortăreața Monte Cassino. 

Debarcarea 


Doamne, cum mai ploua! Cu găleata. Un potop. Eram 
așezați sub pomi. Prinsesem cu nasturi mantalele între ele 
pentru a întocmi un soi de cort. Mantale SS de calitate mai 
bună decît cele ale noastre. Apa pătrundea și așa. Dar sub ele 
eram aproape uscați. 

Micuţul își deschisese și el umbrela. Pînă la urmă am 
izbutit să aprindem focul în mașina de gătit pe care o găsisem 
în vilă. Ne pregăteam să ne ospătăm în lege. În ţepușe se 
perpeleau vreo patruzeci de mierle. Porta pregătea chiftele cu 
măduvă. Două ore încheiate ricîisem măduva din oasele a doi 
boi morți. Aveam pînă și pătrunjel proaspăt. Gregor Martin 
se pricepea să facă ketchup. Amesteca sosul într-o cască 
americană. Căștile astea erau foarte practice. Le puteai folosi la 
O grămadă de treburi, numai la ceea ce fuseseră hărăzite, nu. 

Deodată am izbucnit în ris, pentru că Micuţul rostise un 
citat clasic fără a-și da măcar seama. 

Porta și-a înălțat apoi jobenul, făgăduind să ni-l lase 
moștenire. Alte hohote. 

Heide se ușură din greșeală împotriva vîntului. Ne 
tăvăleam de râs. În clipa în care ne-a surprins o salvă de obuze 
ne sufocam încă de atîta ris, alergînd care încotro cu mîncarea. 

Odată l-am auzit pe un preot militar întrebînd un ofițer 
superior: 

„Cum pot oare să rîdă atita?” 

În ziua aceea făceam haz pentru că Micuţul își 
înfășurase în jurul gîtului chiloţii pe care îi luase de la 
Luiza-Amărita. M-am înecat cu un cartof, iar ceilalți au fost 
nevoiți să mă lovească pe spinare cu un obuz. Veselia putea 
deveni primejdioasă! 

„Dacă nu ar rîde pentru toate fleacurile, a răspuns 
ofițerul, nu ar putea să reziste.” 

Porta era neîntrecut în privința chiftelelor din măduvă. 
Nu frigea niciodată decît cîte zece deodată. Altfel ni s-ar fi 
aplecat. Le mînca pe ale sale treptat, pe măsură ce le făcea. La 
ora nouă mîncasem peste șase sute de chiftele. Era mult și cu 
asta ne-am petrecut toată noaptea. 

Doamne, cum mai ploua! 

Bubuitul tunurilor se auzea pînă la Roma, la două sute cincizeci 
de kilometri. Nu puteam zări marile nave de luptă dar, de fiecare dată 
cînd trăgeau o salvă, marea clocotea ca pe jar. Întâi o sclipire orbitoare, 
urmată apoi de un bubuit ca de tunet. 

Îi făceau piftie pe grenadierii noștri. În câteva ore, regimentele 
de blindate, slab înarmate, au fost nimicite. De la Palinuro și pină la 
Torre del Greco toată coasta era în flăcări. Sate întregi au fost rase în 
cîteva clipe. Ceva mai la nord de Sorrento, un buncăr, un mastodont 
de cîteva sute de tone, a fost azvârlit în aer și o dată cu el o întreagă 
baterie de coastă cu plutoanele ei cu tot. 

Din sud și din vest au apărut roiuri de Jabol!. Zburau la mică 
înălțime, bombardînd șoselele și drumurile, nimicind totul în calea lor. 
Șoseaua națională 19 a fost distrusă pe o lungime de o sută cincizeci 
de kilometri. Orașul Agripoli a dispărut de pe suprafața pămîntului în 
numai douăzeci de secunde. 

Printre stînci erau camuflate cu o iscusință diabolică tancurile 
de apărare. Împreună cu noi, sub tancurile grele se găseau adăpostiţi 
grenadierii Regimentului 16. Urma să fim o gustare aleasă pentru băie- 
ţii de dincolo atunci cînd o vor porni spre plajă. 

Mii de obuze răscoleau pămîntul, explodînd și schimbîind în 
noapte neagră lumina zilei. 

Un infanterist urcă panta în fugă, dînd din miîini ca un nebun, 
beat de frică. 

Îl urmăream nepăsător: ceva la ordinea zilei. În zorii aceleiași 
zile, eu însumi cunoscusem acea spaimă care te paralizează, îţi cuprinde 
maţele și te face să-ţi stringi fesele. Încremenești, sîngele îți îngheață 
în vine, chipul ţi se face alb ca varul, ochii ficși, ești mai mult mort 
decît viu! Îndată ce camarazii bagă de seamă ce se întîmplă, tabără 
asupra „bolnavului”. Dacă pumnii nu ajung, se trece la loviturile date 
cu piciorul și cu patul armei. Atunci te prăbușești hohotind de plins, 
iar ceilalți lovesc întruna. Tratamentul este brutal dar reușește de cele 
mai multe ori. 

Încă mai aveam obrazul plin de vînătăi, căci Porta mă cotono- 
gise zdravăn. Îi eram recunoscător. Dacă ar fi dat mai cu milă, aş fi fost 
numai bun pentru cămașa de forță. 

[1] (germ.) JABO—Jagdbomber: bombardier de vinătoare. (n. trad.) 


Debarcarea 


Mi-am îndreptat privirile înspre Bătrin: stătea întins între șeni- 
lele tancului; zimbi și îmi făcu un semn de încurajare. 

Porta, Micuţul și Heide jucau zaruri. Acestea se rostogoleau pe 
covorașul cel verde șterpelit de Porta din bordelul Idei-Gălbejita. 

O salvă de artilerie grea, trasă de pe cuirasate, nimeri în plin 
o companie de infanterie care tocmai cobora muntele. O mînă uriașă 
i-a măturat pe toți. O sută șaptezeci și cinci de oameni făcuţi chiseliță 
împreună cu catîrii lor! 

Ne-am pomenit cu „ei” la asfinţit, pe cînd soarele cobora orbin- 
du-ne dinspre orizont: o mulțime de șalande speciale de debarcare, 
răspîndindu-și peste plajă pușcașii marini. Vechi marinari trecuţi prin 
multe, ostași de meserie, dar și tineri recruți speriați, chemaţi sub arme 
în urmă cu două luni. Noroc că mamele lor nu-i puteau vedea în clipa 
aceea. 

Infernul lui Dante ar fi fost un parc de distracții pe lingă ceea 
ce îi aștepta. 

Bateriile noastre de coastă fuseseră lichidate, dar în spatele fie- 
cărei stînci, în fiecare gaură de obuz stau la pîndă grenadieri, vînători 
de munte și parașutiști, gata să deschidă focul cu armele lor automate. 
Mitralierele grele și ușoare, mortiere, grenade antitanc, aruncătoare de 
flăcări, tunuri, carabine cu repetiție, mine, cocteiluri Molotov, bombe 
incendiare cu benzină, grenade cu fosfor. Nume... nume... nume, dar 
cîte chinuri fără nume pentru marinarii de asalt! 

Apărați de tirul artileriei navale, „ei” prind frînghii de stînci, 
se cațără ca maimuțele, ca apoi să cadă înapoi rostogolindu-se. Cete 
întregi aleargă în cerc pe plaja albă în timp ce fosforul le rărește rîn- 
durile. Toată plaja e în flăcări. Nisipul s-a preschimbat în lavă. 

Privim în tăcere: interzis de a trage, pină la noi ordine. 

Primulval de debarcare este nimicit. N-au izbutit să înainteze 
nici măcar două sute de metri. Ce priveliște îi așteaptă pe cei din valul 
al doilea, care urmează imediat! Sînt și ei la rindul lor transformați în 
torţe vii. Dar sosește cel de-al treilea val. Ţinînd armele ridicate deasu- 
pra capului, marinarii se avintă prin valuri, se aruncă cu burta pe plajă 
și încep să se joace cu armele automate. Dar de înaintat nu înaintează 
nici măcar un metru. 

Apoi apar avioanele care aruncă fosfor și petrol. Flăcări gigan- 
tice, gălbui, se înalță către cer. 

Soarele apune. Se aprind stelele. Nepăsătoare, Mediterana nu 
dă pace cadavrelor calcinate, legănîndu-le ușor. 

Debarcă apoi cel de-al patrulea val al infanteriei marine. Obu- 
zele trasoare urcă pe cer. Și acești oameni mor în cîteva minute. 

Puțin înainte de a răsări soarele, o adevărată armadă de pontoane 
de asalt se năpustește asupra coastei. Aceștia sînt soldaţi adevăraţi, 
companiile de pușcași marini bine instruiți care urmează să pună 
stăpînire acolo unde ceilalți au deschis doar drumul. Totul trebuie 
luat de la început. Obiectivul lor numărul unu: ocuparea șoselei naţi- 
onale numărul 18. Tancurile se opresc la marginea plajei prefăcute în 
făclii. Dirji, pușcașii înaintează. Sînt veteranii Pacificului. Ucid tot ce 
le apare în cale, trăgînd pînă și în morți. Pe carabinele lor de asalt sînt 
montate baionete scurte. Mulţi dintre ei poartă atîrnată de curea cîte 
o sabie de samurai. 

— Ăștia-s marines americani, mormăi Heide, grenadierii noştri 
o vor afla pe pielea lor. Tipii ăștia n-au pierdut nici o bătălie de o sută 
cincizeci de ani încoace. Oricare dintre ei face cît o companie întreagă. 
Comandantul Mike s-ar bucura să-și revadă vechii camarazi din Far 
West. 

E prima oară cînd dăm ochii cu ei. Fiecare s-a înţolit după cum 
l-a tăiat capul. 

Un soldat tropăie pe nisip; de raniță are prinsă o umbrelă des- 
chisă, de un roșu aprins. În urma lui pășește un sergent înalt care 
poartă peste cască o pălărie chinezească. Un ofițer scund, care aleargă 
în fruntea unei companii, poartă pe cap o pălărie de pai, gen Maurice 
Chevalier. De panglica albastră ca cerul îi atirnă vesel un trandafir. 

Se năpustesc înainte fără să le pese cîtuși de puţin de tirul uci- 
gător al grenadierilor noștri. 

Un infanterist german încearcă să fugă. O sabie de samurai îi 
desparte dintr-o singură lovitură capul de trup. Un soldat american 
strigă ceva camarazilor săi, ridică deasupra capului cumplita sabie și 
sărută lama însîngerată. 

Un cîrd de bombardiere Heinkel se aruncă asupra lor. Plaja 

se înalță parcă toată către cerul limpede. Pe nisipul înnegrit de fum, 
soldatul cu sabia se zvircolește întro baltă de sînge. 

Locotenentul Frick, șeful grupului nostru, se apropie tîrîndu-se. 

— Plecaţi unul cîte unul. Ne retragem pînă la punctul Y. 

Poziţiile noastre au fost ocupate de marines. La mal sosesc mereu 
alte șalande. Tancuri amfibie acostează zgomotos. Pe cerul senin de 
vară, vinătorii și bombardierele duc o luptă pe viață și pe moarte. 

Un pluton de grenadieri se predă. Este secerat fără cruțare. Cîţiva 
marinari jefuiesc cadavrele punînd mîna pe insigne și decorații. 

Porta spune în bătaie de joc: 

— Printre ei sînt și unii care au nevoie de semne exterioare de 
bărbăţie! 

— Bun, acum știm cu cine avem de-a face. Să vezi și să nu crezi, 
zise Legionarul. 

Ne-am retras cu cîțiva kilometri mai la sud de Avelino. Coman- 
danțţii germani își închipuiseră că vor putea respinge forțele invadatoare 
chiar din clipa debarcării lor. Își imaginaseră o bătălie cam de soiul 
celei de la Cannae, fără a ţine însă seama de uriașa superioritate mate- 
rială a aliaților. 

Mareșalul Alexander și generalul Clark nădăjduiseră să obțină 
un cap de pod... Acum aveau un adevărat front. Poziţiile noastre cădeau 
una după alta, dar unitatea noastră nu intrase încă în luptă. Regimentul 
nu avea decît puţini morţi și răniți. Ne-am retras la nord de Capua. În 
timpul marșului am mai apucat să golim o pivniţă la Benevento, iar la 
Caserta am dat o mînă de ajutor la îngropatul a cîtorva sute de morți. 
Regimentul nostru a săpat tranșee acolo unde Via Appia se desparte 
de Via Casilina. 

Pantherul nostru era pe jumătate îngropat în pămînt. Pe capota 
motorului era așezată o bărdacă cu vin de Caserta. Un pivnicer italian 
ne ajutase să-i punem canaua. De turelă atârna un purcel făcut la frigare. 

Întinși pe burtă, dădeam cu zarurile pe covorașul verde de la 
Ida-Gălbejita. 

— Ce-aţi spune dacă l-am împușca pe Papă și am da foc împu- 
țitului ăstuia de Vatican? întrebă Barcelona în timpul unei rafale. 

— Ne supunem ordinelor, răspunse Porta scurt. Dar ce-ţi veni 
să-l îimpușcăm pe Sfinția Sa? Ar trebui să știm și pentru ce. 

— Firește că știm! exclamă Barcelona, mindru de a cunoaște o 
taină. Zilele trecute, pe cînd eram la raport la Chiorul, am citit la ofi- 
țerul cu informaţiile o notă a Departamentului Politic al corpului de 
armată. Cei din Prinz Albrechtstrasse încearcă pe toate căile în clipa de 
faţă să-l facă pe Papă să ia deschis apărarea evreilor. Avem și noi micii 
noștri provocatori la Vatican. În clipa în care Preacuviosulva cădea în 
plasă, vom da foc la șandramaua lui din Roma. Să ardă cu popi cu tot. 
Și vă mai pot spune că la cuvîntul de ordine Rabat, va fi trimis un regi- 
ment disciplinar de blindate, cu geniști și cu crema SS-ului, sprijiniți 
de unități speciale de întărire. SS Dirlewanger va face curățenie! Stă cu 
piciorul pe scara avionului, pe undeva la răsărit de Polonia. Acţiunea 
va fi pusă pe seama comuniștilor. Catolicii din unităţile care vor lua 
parte la atac vor fi lichidați. 

Barcelona ridică o sprînceană: 

— Cunoașteţi cumva și alte regimente în afară de al nostru în 
sud? Un sfat prețios pentru cei înscriși drept catolici: să declare că 
și-au pierdut credinţa și că au devenit liber-cugetători. 

— Doar n-o să-l omoare pe Papă! strigă Heide uluit. 

— Ba pot face chestii și mai și, îl încredință Rudolph Kleber, 
muzicantul, fost SS-ist. Acum șase luni, un prieten care lucrează la 
Departamentul de cercetări biblice mi-a spus că grozav ar mai avea 
chef să-i lichideze pe popi, de-a valma. Pentru cei din Prinz Albrecht- 
strasse, Papa este cel mai mare dușman al lui Adolf... 

— Mă doare-n cot de toate astea... i-o tăie Barcelona. Dacă aţi 
primi ordin, v-aţi duce să-l umflaţi pe Papă, ori ba? 

Șovăiam: nătărăul ăsta de Barcelona, cu obiceiul lui de-a pune 
întrebări tîmpite. 

Micuţul, înalt de doi metri, analfabetul din Hamburg, ucigașul 
cel mai cinic al tuturor timpurilor, ridică un deget ca la școală: 

— Stați puțin, măi țicniţilor! Cine-i catolic printre noi? Nimeni. 
Cine crede în Dumnezeu? Nimeni. 

— Ia-o mai domol, bătrîne! îl preveni Legionarul ridicînd mîna. 

Dar odată pornit, Micuţul nu mai putea fi oprit. 

— Mergi-ori-Crapă, te știu eu că ești de partea lui Allah, iar eu îţi 
zic ție precum Isus, fiul lui Saul—Micuţul încurca întotdeauna puținele 
sale cunoștințe de religie—dă-mi ce este al meu și dă-i cîte ceva, colo, 

și cezarului. Tare aș vrea să știu dacă Pius ăsta al nu știu cîtelea, cu care 
îmi tot împuiaţi urechile în ultimul timp, este pur și simplu căpetenia 
tuturor preoţilor, un fel de general al Bisericii, sau este cu adevărat 
reprezentantul pe pămînt al șefului ăl mare din ceruri, așa cum îmi 
spunea într-o zi dama aia care mi-a oblojit cu pomadă ochiul bolnav. 
Porta a înălțat din umeri. Heide și-a întors privirile spre zaruri. 
Barcelona își aprinse îngîndurat o ţigară. Eu am schimbat capsa unui 
obuz-rachetă. Bătrinul își plimba degetele de-a lungul ţevii tunului. 

— Bănuiesc că pesemne este într-adevăr solul Cerului, mur- 

mură el giînditor. 
Micuţul își lovea dinţii cu unghiile. 

— Se pare că nimeni nu e prea sigur de lucrul ăsta. Sinteți pe 
un teren alunecos. Eu, caporalul șef Wolfgang Ewald Creutzfeldt, sînt 
un dur. Un mort mai mult sau mai puţin nu înseamnă nimic pentru 
mine. Trag în oricine! Pușcaș ori general, tirfă sau regină, totuna. Dar de 
chestiile cu Doamne-Doamne nu-mi place să mă ating. Dacă șeful Vati- 
canului are cumva o linie directă cu Dumnezeu, admiţind bineînțeles 
că există Dumnezeu, nu trebuie să fii prea isteţ pentru a ghici că am da 
de naiba dacă i-am împușca vreodată întreaga bandă. Vechea scăpare cu 

„executarea ordinului” n-ar cîntări prea mult la Petru-de-la-Poarta-Ra- 
iului, cînd vom zornăi din oase pe acolo. Nu mi-aș risca viața de apoi. 

— Dumnezeu există, afirmă Legionarul. Dacă te legi de un cre- 
dincios, te atingi de Dumnezeu. Papa e mare, mai mare decît oricine. 
Dar mai bine să așteptăm întîi ordinul în loc să ne batem capul cu ce 
vom face. Vom găsi o scăpare. Am putea, de pildă, întoarce tunurile și 
să pictăm o pereche de chei pe turelă. 

— Baţi cîmpii! îi rise Porta în nas. Ar trimite împotriva noastră 
cîteva unităţi SS și praful s-ar alege de noi cît ai bate din palme! 

— Ideea Legionarului nu-i chiar atît de rea, făcu gînditor Bătrinul. 
Vaticanul are post de emisie propriu. Vă daţi seama ce s-ar întîmpla 
dacă s-ar auzi că un regiment german de blindate apără Vaticanul 
împotriva unui atac german? S-ar face vilvă în lumea întreagă și lucrul 
ăsta n-ar fi tocmai pe placul Berlinului. 

— Ești bătut în cap, constată Heide în batjocură. N-ai priceput 
că la Vatican sînt agenţi provocatori? Crezi că vor da buzna în beci cînd 
va începe tărăboiul? Aș! Ţiști la stația de radio, anunţind lumii întregi 

că Sfîntul Părinte a cerut protecția germanilor. lar după o scurtă vizită 
în Prinz Albrechtstrasse, Papa va juca așa cum îi va cînta SS Heini. 
Chiar și pentru plămânii unui Papă, cu acidul nu-i de joacă. Iar noi, 
dacă primim ordin, îl executăm, pentru că sîntem soldaţi. Ne-am băga 
și dinamită-n fund să țișnim spre lună, dacă ni s-ar ordona. Și chiar 
dacă ne-am încuia în latrine și ne-am... ca niște nepricopsiți discutînd 
plimbarea, și tot am face-o! 

— Aţi luat-o razna, interveni Porta. Pînă una-alta stăm aici și 
așteptăm o bandă de yankei fioroși. Pun la bătaie patruzeci și cinci de 
țigări cu opiu, cincizeci cu marihuana și treizeci de grifas pentru cine 
dă de trei ori șase. Asta pentru că astăzi sînt milos. Puneţi jos de două 
ori pe atîta, pentru a putea da de șase ori cu zarurile. 

Pentru aceste șase aruncări de zaruri l-am uitat pînă și pe Papă. 
Șase zaruri de aur masiv însemnate cu briliante, pe care Porta le „impru- 
mutase” dintr-un tripou franțuzesc. În seara cu pricina purta pistolul 
său mitralieră, iar chipul îi era ascuns sub un ciorap de damă. Poliția 
militară s-a dat de ceasul morții un an întreg să-l găsească pe vinovat, 
care era mai aproape decît și-ar fi putut închipui. 

Recurgeam la tot felul de fiţe pentru a atrage norocul de partea 
noastră. Agăţat în mîini, cu zarurile în gură, Barcelon se răsuci de patru 
ori în jurul tunului, dar nu obținu decît cinci șesari, ieșind primul din joc. 

Micuţul rămase fără nici o pipă și pierdu pe deasupra și Naga- 
nul său. 

O grupă de infanteriști depăși în goană poziția noastră. 

— Par cam grăbiţi, făcu Porta. De parc-ar fi dat peste un strigoi, 
pe cuvîntul meu! 

O a doua ceată alerga ca și cum ar fi mînat-o dracu din urmă. 

— Poate că s-a semnat pacea și se trag oamenii spre vatră, visă 
Micuţul, fericit. 

Bitriînul se urcă pe tanc, duse binoclul la ochi și îl îndreptă spre 
sud. 

— Mi se pare că se cam strică vremea. De la Kiev n-am mai văzut 
o asemenea debandadă. 

— Să le ardem o pereche de grenade peste bot, propuse Heide, 
pus pe moarte. Dezertează, ticăloșii... 


Debarcarea 


— Am face mai bine s-o luăm și noi din loc, strigă vesel Porta, 
urmăm plutonul din frunte, direcția Berlin. Experiența m-a învățat că 
este mai bine să te lași dus de apă decit să înoți împotriva curentului. 

Chiorul, urmat la un pas de locotenentul Frick, sosi ca ovijelie. 

— Beier! urlă el foarte agitat către Bătrîn. 

— Prezent, Chiorule, răspunse Bitrînul, așa cum cerea să fie 
numit generalul Mercedes în timpul bătăliei. 

— Ţii poziția. Porta, dă-mi o dușcă de rachiu. 

Porta îi întinse o ploscă enormă, șutită în Franța. O ploscă ce 
făcuse războiul din 1870. 

Voinicul general bău și își șterse gura cu dosul palmei. 

— Șliboviță, mormăi el cunoscător. Să nu vă miraţi dacă vă 
pomeniți deodată cu japonezi în față. Batalionul 100 este alcătuit din 
japonezi naturalizaţi în America. Nu-i lăsaţi să se apropie. Culcaţi-i 
la pimînt. Au săbii de samurai și se bat la fel de bine ca fanaticii lor 
compatrioți din Pacific. Sînt și marocani printre ei. Zburaţi-le creie- 
rii. Veţi da ochii și cu negri gurka. Băgaţi-vă bine în cap că aici ducem 
un război crîncen. Voi ați rămas acum singurul punct de rezistență al 
armatei din sud. Toate celelalte unități se destramă. 

— Chiorule, cîrîi Micuţul făcînd pe speriatul și ridicînd ca de 
obicei un deget, e adevărat că diavolii ăia negri taie urechile? 

Generalul Mercedes încuviință din cap. 

— Cu atît mai bine! trîmbiță Micuţul. De acum înainte, îi sfă- 
tuiesc pe cei din mahalaua de peste drum să-și încotoșmăneze bine 
tărtăcuțeţe, că și eu colecționez foi de varză! 

— Eu mă mulțumesc cu dințișorii de aur, declară Porta. Ascul- 
tătoarele nu au valoare comercială. 

— Veţi vedea apărînd întreaga haită, la ţol festiv, urmă generalul. 
Și să vă ferească Domnul să îndrăzniți cumva s-o luaţi la sănătoasa. 

— Ştim lecţia, Chiorule, mîrîi Porta. Pînă la ultimul om și pînă 
la ultimul glonte! 

Chiorul aprobă și continuă: 

— Ce bucurie pe capul lor cînd vor da peste tancurile noastre 
Panther. Pînă acum nu au făcut cunoștință decît cu blindatele P III și P 
IV. Astea i-au făcut să se prăpădească de rîs. Trebuie să pice și o divizie 

de SS-iști. Vă vor înlocui... dacă va mai rămîne ceva de înlocuit. Atenţie 
la avioane. Pustiesc șoselele. Au și parașutat o jumătate de milion de 
oameni. Două treimi dintre ei nu fac nici două parale. Boboci, soldați 
de paie. Ceilalţi însă! Veterani ai Pacificului care vă cunosc, chiar dacă 
nu știu de ce material dispuneți. Așa încît să fiți cu ochii în patru. Să 
nu vă grozăviți dacă vedeţi zece mii de inși luiînd-o la fugă. Unul sin- 
gur dintre cei duri face cât cinci sute dintre ceilalți și v-aţi trezi cu ei 
în spinare cît ai clipi dacă ar afla unde vă ascundeţi. Vă vor scopi dacă 
le veți da cel mai mic prilej. Încă o dușcă, Porta! 

— Îmi datorezi un litru, Chiorule, preciză rece Porta, întinzin- 
du-i pentru a doua oară plosca. 

Apoi solidul general se făcu nevăzut după o întăritură de pămînt, 
urmat ca o umbră de locotenentul Frick. 

Porta împături covorul verde de la Ida, își netezi jobenul cu 
mîneca și intră în manloh. Mi-am reluat locul în spatele periscopului. 
Micuţul așeză grenadele la locul lor. Am verificat întreaga instalație 
electrică. Porta dezlănțui caii putere mișcînd puțin tancul înainte și 
înapoi. Apoi puse motorul în punctul mort. 

O grupa de gardieni ne depăși în fugă. Cei mai mulţi dintre ei 
fără arme și fără căști. Porta declară batjocoritor: 

— Precum se vede, eroii au obosit! Și eu care am crezut întot- 
deauna în vorbele lui Adolf. Imită glasul lui Hitler: „Femei și bărbaţi 
germani, barbarii noștri dușmani pretind că armata noastră se retrage; 
dar soldatul german rămîne acolo unde se află...” Porta rînji: Dacă nu 
am orbul găinilor, soldatul german e pe cale s-o roiască. Aha! Abia 
acum pricep. E vorba de ceea ce GObbels numește „apărare elastică”; 
dar odată întorși la Berlin, unde naiba ne vom mai duce?! 

— Nici o problemă! i-o întoarse nepăsător Micuţul, vom alerga 
mai departe în jurul cozii. 

Un plutonier de infanterie suflind ca o locomotivă se opri lîngă 
noi: 

— Grăbiţi-vă! strigă el. 

Și sprijinindu-se obosit de partea dinainte a tancului: 

— N-aveţi cumva o picătură de apă? Mi-au măcelărit întregul 
pluton; morți ca șoarecii în găurile lor. Au mii de tancuri. N-avem nici 
o șansă de scăpare. Bău cu lăcomie din plosca lui Heide. 

— Ia mai las-o! făcu liniștit Bătrinul. Ai vedenii, fără îndoială. 
Povestește ce s-a întîmplat. 

— Să povestesc! rise amar plutonierul. Dintr-o dată au apărut 
în spatele nostru, în fața noastră, deasupra noastră; o grămadă afu- 
risită de tancuri și avioane. În zece minute întreaga divizie ne-a fost 
strivită și oamenii făcuți terci în găurile lor, sub șenilele tancurilor. Nu 
iau prizonieri, chiar și pe răniţi îi curăță. Am văzut un pluton care s-a 
predat; geniștii din divizie. I-au primit cu aruncătoare de flăcări. Doar 
nu-s nebun. Erau japonezi. Comandantului companiei mele i-au crăpat 
capul cu o sabie din acelea japoneze. L-am înjunghiat pe tipul care a 
făcut treaba asta. Avea într-adevăr ochii teșiți și înalt de-o șchioapă. 

— Din ce divizie faci parte? întrebă la fel de liniștit Bătrinul. 

— Divizia 16 Blindate, Regimentul 46 Grenadieri. 

— Şi unde sînt acum ai tăi din 46? 

— În iad, arși de aruncătoarele de flăcări și de napalm. Nici nu 
vă puteţi închipui cîte chestii au în traistă blestemațţii ăștia de peste 
ocean. Și se reped peste cuiburile noastre de mitralieră de parcă am 
trage cu zahăr tos. Ne-au strivit chiar înainte de a mai apuca să facem 
stînga-mprejur. Regimentul 2 Panzer nu a mai avut timp nici să-și 
scoată P-urile IV din poziție. Ne-au turnat o grămadă de șmecherii 
arzătoare în cap. Sînt sătul. Am șters-o! 

— Uite, colo, autobuzul direct pentru Berlin, rîse cu cinism Porta. 
Poate găsești vreun loc pe platforma din spate, dacă dai puţin din coate. 
Mi s-a spus că la volan ar fi chiar Adolf... 

— O să-ţi piară ţie cheful de ris, șuieră plutonierul furios, cînd 
îi vei vedea pe diavolii galbeni și pe yankei. Vei face și tu în pantaloni, 
ca toţi ceilalți. În trei zile nu va mai rămîne nici un soldat german viu 
în toată Italia, pun mîna în foc. Și toţi alde Badoglio care au început 
să tragă în noi de pe acoperișuri. Pînă și țațele aruncau după noi cu 
ce apucau. 

— Haide, haide... făcu Bătrînul împăciuitor. 

— Dar urniţi-vă odată și luaţi-o din loc! sfătui plutonierul. 

— Nu putem, surîse jalnic Porta. 

— N-aveţi benzină? 

— Nu de benzină ducem lipsă, dar Adolf zice să rezistăm. lar 
noi facem ce ni se spune, ca niște copii ascultători ce sîntem. 


N 


MONTE CASSINO 


— Lua-i-ar dracu' urlă cu hotărîre plutonierul, fără a preciza dacă 
e vorba de Hitler sau pe Porta. De i-aţi fi văzut pe marinarii noștri de 
apă dulce, bănuiţi că trebuiau să apere fortificațiile de coastă! Primii 
japonezi care au picat i-au pus pe grătar cu napalm. Pînă să apuce să-și 
ridice flintele, grenadierii noștri s-au trezit îngerași. Yankeii n-au timp 
de luat prizonieri. Îi lungesc fără multă vorbă, la pămînt. 
— Ia spune, nădragii tăi nu cure? De cîte ori te-ai scăpat în ei de 
cînd ţi-a ieșit în cale primul lingător de Coca-Cola? întrebă ironic Porta. 
Locotenentul Frick se apropie de noi. Zărindu-l pe plutonierul 
scos din fire, zimbi pe sub mustață. Auzise ultimele cuvinte ale lui Porta. 
— Cite tancuri ai văzut, Feldwebel, și de ce tip? întrebă el liniștit. 
Scoase o hartă de Stat Major și o despături pe botul tancului. 
— Arată-mi, unde ai văzut ultima oară camarazi de-ai noștri? 
Plutonierul se aplecă peste hartă, privind nervos către sud. Fără 
îndoială că regreta amarnic că se oprise la noi. Dar acum nu mai avea 
ce face. 
— Aveam 0 poziţie la nord de Bellona. Au trecut peste Voliturno 
fără să prindem măcar de veste. 
— Dar fluviul nu poate fi trecut prin vad! se împotrivi Frick. 
— Domnule locotenent, poate nu mă credeţi, dar l-au trecut 
cu adevărat. 
Frick își aprinse gînditor o ţigară. 
— Ai văzut tancurile străbătind fluviul? 
— Da, domnule locotenent, și camioane de asemenea. 
— Camioane obișnuite? 
— Da, camioane grele. Și doar știu că apa e adincă. 
— Partizanii! gîndi Frick cu voce tare. Poduri subacvatice. Ce 
porcărie! 
Îl privi pe plutonier; 
— Şi cînd au trecut, voi aţi întins-o? 
— Totul s-a petrecut foarte repede, domnule locotenent. Îi 
doboară pe toți... Fără prizonieri. 
— Cite tancuri aveau? 
— Citeva sute, domnule locotenent. 
Porta izbucni. 

— Aiureli! Pesemne că nu poţi deosebi un tanc de-o broască 
riioasă! 

— Așteaptă puţin să vină să-ți turtească fesul. Eu am fost la 
Stalingrad. Dar un război ca ăsta n-am mai văzut! 

Frick îi întinse zîmbind o ţigară. 

— Liniștește-te și gindește-te bine: unde se aflau sutele acelea 
de tancuri? 
— La Alvignano. 

Frick privea pe hartă. 

— Iar noi unde eram? Adunați în mijlocul satului, nu? întrebă 
Porta cu nevinovăție. Piața Sfintului Petru, ce naiba! Sau poate că erau 
îngrămădiţi în straturi, unii peste alții! Cîte tancuri vezi aici? O mie? 
Ești sigur că nu vii de la Roma și n-ai rătăcit drumul? 

— Tacă-ţi gura! zbieră plutonierul, scos din fire. Erau atîtea, încât 
nici nu le puteai număra. Aveam, cel puţin zece pe urmele mele. 

Ne-am dat seama. Infanteria vede întotdeauna dublu atunci 
cînd este hărțuită de tancuri. După toate probabilitățile, plutonierul 
nu văzuse mai mult de douăzeci și cinci de care. 

Cu ochii holbați, îi explica locotenentului Frick cum trecuseră 
tancurile în zigzag printre case, strivind totul în calea lor. Fără îndo- 
ială că trăise un coșmar. Nu-i nici o plăcere să fii surprins de un atac 
frontal al tancurilor de asalt! 

— Vino, Beier! Mergem să vedem ce se întîmplă. lar dumneata, 
Feldwebel, ne vei arăta drumul, ordonă locotenentul. 
Celălalt încercă în zadar s-o șteargă. 
— Dar bine, domnule locotenent, americanii sînt în sat! 
— Vom vedea, a fost singurul răspuns al locotenentului Frick. 
— Domnule locotenent, sînt și japonezi cu săbii de samurai. 

Locotenentul rise încetișor. Îndepărtă cu mîna o scamă ima- 
ginară de pe Crucea de Fier de la gât. Era cel mai maniac ofițer din toată 
divizia. Uniforma sa neagră era întotdeauna fără cusur. Cizmele sale 
înalte erau oglindă. Mîneca stingă îi flutura goală. Își lăsase braţul la 
Kiev, rupt sub răsuflătoarea turelei, cînd tancul său fusese atins de un 
obuz de 100. Se întoarse spre noi. 

— Doi voluntari după mine! 

Legionarul și cu mine am făcut cîte un pas înainte. Nu aveam 
de ales. Era rîndul nostru: eram voluntari cu schimbul. Mi-am săltat 
în spate mitraliera ușoară. Mergeam prin șanț. În frunte era locote- 
nentul Frick. 

Eram la Milano să aducem materiale noi. În timp ce 
alții trăgeau din greu, noi ne făceam de cap. La Biffi și la Gran 
Italia făceam pe fanţii, luîndu-ne la harţă cu ofiţerii de diferite 
naționalități. Nu ne înghiţeau. Puţeam a hoit și vorbeam 
cu grosolănie în gura mare. Dar ne-am împrietenit cu Radi, 
băiatul care servea cafeaua. El ne-a întocmit meniul. Asta se 
petrecea la Biffi, peste drum de Scala. 

Printre galerii, pe terase, am băut fresa cu buchet de 
fragă. 

Heide și Barcelona au devenit melomani. Se duceau în 
fiecare seară la Scala, închipuindu-și că lucrul acesta era tot ce 
putea fi mai subțire: întregul Milano se întîlnea acolo. 

M-am îndrăgostit. Așa se mai întîmplă atunci cînd 
bei fresa la mescioarele din galerii. Ea avea douăzeci de ani. 
Nici eu nu aveam mai mult. Cînd ne-a prins în patul conjugal, 
tatăl ei ne-a azvirlit jos. Dar cînd mi-a văzut uniforma s-a mai 
înmuiat; de frică și nu din dragostea pe care o purta uniformei 
germane. Așa era pe vremea aceea în cea mai mare parte a 
Europei. În orice caz, nimeni nu ne vorbea de rău cînd s-ar fi 
putut întîmplă să ne ajungă la urechi. 

Mă hotărîsem să dezertez. Din păcate însă m-am 
îmbătat, și taman cu fresa. M-am destăinuit lui Porta. Începînd 
din clipa aceea nu am mai avut dreptul să ies singur. Auzi, să 
dezertezi! Așa ceva nu se făcea, pur și simplu! 

Am jucat un meci de fotbal împotriva unei echipe de 
pifani italieni. Partida s-a terminat la egalitate. Jucătorii și 
publicul s-au încăierat. 

Cînd ne dădeau afară de la Biffi, făceam dragoste pe 
după coloanele galeriilor, iar apoi ne beţiveam pe acoperișuri cu 
cei de la apărarea antiaeriană. 

Se spunea că la Milano s-ar petrece unele lucruri nu 
tocmai curate. N-am observat niciodată așa ceva. Te pomenești 
că tocmai pentru că beam chianti și fresa împreună cu 
partizanii? 


15 


MONTE CASSINO 


După ora închiderii plecam de la Biffi și ne duceam cu 
plăcere la Radi acasă, împreună cu colegii săi. Își avea cotlonul 
într-un beci cu zidurile mucegăite. Din fotoliile putrede 
răsăreau arcurile. 

Radi își descălță pantofii lustruiți și își turna apă 
minerală pe picioare. Zicea că-i face bine. 


Înspre sud-vest era lată rău. Pocnetul sec și rău al tunurilor de 
pe tancuri se auzea prin necontenita răpăială a mitralierelor, în spatele 
copacilor fulgerau lumini. 

Locotenentul Frick își purta PM-ul!!! sus, de-a curmezișul piep- 
tului, pentru a nu-și murdări uniforma. Deslușeam uruitul sinistru al 
șenilelor. 

Pe șosea apăru, mergînd în zig-zag, un tanc amfibiu. Frînă atît 
de brusc încît derapă mai mulți metri înainte de a se putea opri. Din 
el sări jos un colonel avînd insignele roșii de ofițer de Stat Major. Era 
plin de noroi din cap pînă în picioare. Chipiul îi era împodobit cu Ede- 
Iweissul vinătorilor de munte. 

— Ce dracu căutați aici? urlă el furios. Sinteți din Regimentul 16? 

— Patrulă de recunoaștere, domnule colonel, răspunse locote- 
nentul Frick. Plutonul 2, compania a 5-a, batalionul special de blindate. 

— Aha, Pantherele, exclamă mulțumit colonelul. În sfirşit! Unde 
vă sînt trotinetele? 

— În pădure, domnule colonel. 

— Perfect, locotenente. Înaintaţi cu ele și trageţi în plin asu- 
pra gangsterilor. Hai, dați-i zor, domnilor. Divizia trebuie scoasă din 
încurcătură. 

Locotenentul Frick pocni din călcîie. 

— Regret, domnule colonel, dar nu e chiar atît de simplu. Tre- 
buie întîi să văd ce se petrece, apoi să raportez situația comandantului 
companiei. Un tanc de luptă, domnule colonel, nu poate ataca orbește. 
Iertați-mă, domnule colonel, nu încerc să vă învăţ pe dumneavoastră. 

— Sper și eu, dragul meu, altfel ţi-ar pieri cheful s-o mai faci. 


[1] (germ.) PM—Pistolen Machinengewehr: pistol automat. (n. trad.) 

Glasul colonelului era răsunător. Un glas făcut să dea ordine. 
Pînă și un general i-ar fi dat ascultare. De centironul său lat atîrna un 
pistol greu, ofițeresc. Fără îndoială că l-ar fi scos din toc la cei mai mic 
semn de nesupunere și că l-ar fi culcat la pămînt cu plăcere pe recal- 
citrant. Era tipul brutei. 

Locotenentul Frick examina harta. 

— Există un pod, domnule colonel, dar va suporta el oare Pan- 
therele noastre care cîntăresc cincizeci de tone? 

— Cu ușurință, i-o reteză colonelul sigur pe el. Tancurile mele 
de asalt l-au trecut de cîteva ori. 

— Permiteți-mi să vă atrag atenţia, domnule colonel, că între 
un car de asalt și un Panther este o mare deosebire. Tancurile noastre 
sînt aproape de două ori mai grele decît ale dumneavoastră, iar șenilele 
noastre sînt de trei ori mai late. 

Glasul locotenentului devenise mieros. 

— Îţi spun un singur lucru, mă locotenent de trei parale. Dacă 
nu apari cu tancurile cît ai bate din palme pentru a curăța satul ăsta 
de gangsterii americani, ai de-a face cu mine. Sînt ochitor bun. Scoţi 
tancurile? Da ori ba? 

— Îmi pare rău, domnule colonel, comandantul batalionului 
meu mi-a ordonat o misiune de recunoaștere. Trebuie să execut ordi- 
nele sale și nu pe ale dumneavoastră. 

— Ai înnebunit? zbieră colonelul cu o voce răgușită de fumător. 
Livretul dumitale militar! 

— Mi-este cu neputinţă să vi-l prezint, domnule colonel. Nimic 
nu dovedește că sînteți dintre ai noștri. Mă numesc Frick, locotenent, 
comandant de pluton în compania a 5-a a regimentului special de 
blindate... iar regimentul nostru, domnule colonel, depinde direct de 
comandantul șef al armatei din sud. 

— Pentru moment te afli sub ordinele mele! Sînt șeful Statului 
Major divizionar al acestei regiuni. Îţi ordon să aduci aici imediat com- 
pania voastră nenorocită. Refuzul dumitale miroase a lașitate. 

— Domnule colonel. Îmi este cu neputinţă să execut ordinul. 

— Arestaţi-l! lătră colonelul, nebun de furie. 

Cum nimeni nu se mișcă, se adresă Legionarului. 


17 


MONTE CASSINO 


— N-ai auzit? Arestează-l imediat! 

Legionarul pocni alene din călcîie și răspunse în franceză: 
— N-am înţeles, domnule colonel. 

Chipul roșu și brutal al ofițerului luă o expresie bovină. 
— Pentru numele lui Dumnezeu! 

Și întorcîndu-se spre mine: 
— Pune mîna pe locotenent! 

Cînd i-am răspuns în daneză, privindu-l nătîng, uluirea sa atinse 
culmea. Îşi ieși din pepeni, trase o lovitură cu piciorul într-o piatră, 
apoi se întoarse din nou către Frick. Acum nu mai zbiera, dar se bilbiia 
cu glas șuierător. 

— Locotenente, ordonă tilharilor dumitale să te aresteze! Adu- 
nătură de bezmetici, dar faceţi odată ceva! De nu, veţi vedea voi. 

Înjura, spumega, amenința. 

Locotenentul Frick s-a săturat dintr-o dată. Luîndu-și din nou 
pistolul mitralieră sub braţ ne-a ordonat: 

— Grupă de recunoaștere, în șir cîte unul, după mine! 
Dintr-o singură mișcare colonelul își ridică revolverul. 
Zbieră: 

— Opriţi-vă, sau trag! 

Răcnetul său ar fi putut stăvili fuga unei divizii. Ne-am oprit o 
clipă. Apoi am pornit mai departe fără a întoarce capul. 

Colonelul își golea încărcătorul. 

— E într-o ureche, comentă Legionarul în timp ce gloanţele ne 

șuierau pe la urechi. 

Colonelul urla în urma noastră ca un sălbatic. O nouă serie de 
gloanţe. 

Am aruncat o privire peste umăr. Omul înnebunise de-a bine- 
lea. Lovea cu piciorul în roțile tancului amfibiu apoi sări în el, încercă 
să demareze, fără însă a reuși. Apăru din nou, ținînd în mînă un pistol 
mitralieră. 

— Atenţie, am strigat aruncîndu-mă în șanț. 

În aceeași clipă m-am pomenit cu locotenentul Frick şi Legi- 
onarul lîngă mine. 

Dintre toți, doar plutonierul cel străin de compania noastră nu 
a mai avut timp să se adăpostească. A primit întreaga salvă în spate. 

Se prăbuși, în timp ce sîngele îi curgea în valuri din gură, iar casca i se 
rostogoli pe șosea. 

— N-am mai văzut o asemenea vită, blestemă Legionarul. Omoa- 
Tă-l Sven! 

Am scos afetul puștii mitralieră. 

— Nu, șopti locotenentul Frick, ăsta-i asasinat. 

— Închideţi ochii, domnule locotenent, sugeră Legionarul, sau 
dați-i ultima alinare camaradului nostru care este pe moarte. 

Am sprijinit patul armei în umăr, am reglat înălțătorul și am 
introdus banda răsucind pușca mitralieră. 

Colonelul își reîncărcase pistolul. Asupra noastră se abătu o 
salvă de gloanţe. Silueta sa uriașă se găsea tocmai pe linia mea de ochire. 

— Punct de ochire la mir, i-am zis rizînd Legionarului. 

Am tras prea scurt. Proiectilele au căzut pe drum, la cîțiva metri 
în fața ofițerului. Scoase un urlet și sări la adăpost în spatele carului. 

— Răzvrătire, urlă el. 

Ne asurzi un fluierat ascuţit. Deasupra noastră trecu o umbră. 
Ne-am rostogolit în șanț. Un avion de vinătoare cobora în picaj chiar 
deasupra noastră. Tunurile sale trosniră. Carul colonelului fuse lovit 
în plin de două proiectile rachetă. Colonelul fu aruncat în chip de torță 
la peste o sută de metri, într-un pâlc de arbori în flăcări. În scurt timp, 
din colonel nu a mai rămas decît o mumie calcinată. 

Locotenentul Frick se ridică în picioare. 

— După mine, ordonă el. 

Am rupt în două insigna aghiotantului mort și am luat o 
jumătate. 

Cînd am sosit în sat, infanteriștii și artileriștii noștri fugeau în 
dezordine, urmăriți de americanii victorioși. 
Un șef de escadron de blindate ne-a picat drept în brațe. 

— S-a sfîrșit, hohoti el. Regimentul a fost măcelărit. Ne-au luat 
toate blindatele. Am izbutit în ultima clipă să sar pe fereastra biroului 
în care mă aflam împreună cu aghiotantul meu. Grenadele ne ţiuiau 
pe la urechi. Sînt singurul care a scăpat teafăr. Întreg colectivul a fost 
ucis dintr-o dată. 

— N-aţi luat măsuri de pază? întrebă mirat locotenentul Frick. 

Ofiţerul își scoase chipiul. 

— Ne credeam în siguranță. leri seară erau la o sută și cinci- 
zeci de kilometri. Fuseseră respinse două regimente de-ale lor. Luasem 
prizonieri americani din Regimentul 142 de Infanterie marină și nu 
era mare lucru de capul lor. Ne pregăteam să sărbătorim victoria. Nu 
am pus decît numărul regulamentar de santinele. Tunurile noastre de 
acoperire erau în spatele caselor, cu acoperitoarele pe gura ţevilor. Iar 
obuzele erau îngrămădite în camioane. 

— Dar santinelele? stărui locotenentul Frick. Ar fi trebuit să-i 
vadă. 

— Americanii i-au sugrumat cu cablurile. Băieții noștri nu au 
mai apucat să zică nici „pîs”. Am fugit spre un atacator crezind că este 
unul dintre oamenii mei; mantalele verzi ale americanilor seamănă 
cu ale noastre. Avea pe umeri o pelerină germană, iar pe cap o cască 
de-a noastră. Dacă ar mai fi întârziat încă două secunde înainte de a 
trage, m-ar fi nimerit. 

— N-ai fost în Rusia, constată locotenentul Frick. 

Comandantul escadronului se prăbuși sleit în mijlocul nostru. 
Era un bărbat în vîrstă, cu părul alb, care pînă în clipa aceasta crezuse 
în invincibilitatea trupelor germane. Era un om cult, profesor la univer- 
sitatea Freiburg, din Breisgau. Unul dintre acei savanţi care îi socotesc 
drept copii pe toți cei sub treizeci de ani. Soldaţii americani de două- 
zeci de ani îi arătaseră că se înșelase. În mai puţin de o jumătate de 
Oră, văzuse patru mii de oameni dispărînd ca fumul. lar acum ședea în 
spatele unui zid, pe cale de a fi interogat de alți băieți de douăzeci de 
ani. Un puști în uniforma neagră a tanchiștilor, cu o medalie atîrnată 
la gât, îi dădea sfaturi. 

— Nu trebuie niciodată să te crezi în siguranţă, zîimbea loco- 
tenentul Frick. De multe ori, cînd mă culc seara, ţin pușca mitralieră 
în braţe. Prin ce-ai trecut dumneata acum, noi am trecut adesea, în 
Rusia. Așa-i la război. 

Ofițerul de viînători își privi Crucea de Fier din primul război 
mondial. 

— În 14—18 era altfel. Făceam parte dintre ulanii contelui Hât- 
zendorf. M-au mobilizat din nou acum trei luni. Războiul ăsta de acum 
este o porcărie. 

Locotenentul Frick aprobă. 

— Și cred că-l vom pierde, șopti comandantul de escadron. 

În loc să-i răspundă, Frick privea spectacolul care se desfăşura 
înaintea ochilor săi. Lăsă binoclul jos. 

— Domnule căpitan, ce s-a întîmplat? Fiți scurt, vă rog, nu avem 
timp de pierdut. 

Legionarul aprinse o ţigară și i-o puse locotenentului Frick în 
gură. 

Comandantul escadronului rămase cu gura căscată. Nu mai 
văzuse asemenea soldați. Un subofițer, cu o cicatrice îngrozitoare, să-și 
pună ţigara băloasă în gura superiorului său. Ce se întîmpla cu armata 
germană? Pe cînd fugea din sat, ascuns pentru o clipă într-un tufiș, 
mai auzise un simplu soldat american strigîndu-l pe comandantul de 
batalion pe numele mic și îi văzuse bînd din aceeaşi ploscă. Înainte, 
în vremurile bune ale Împăratului, aşa ceva nu s-ar fi putut întîmpla. 
Clasele de jos își cunoșteau lungul nasului. Iar dacă nu, erau destule 
mijloace pentru a-i învăţa să respecte distanţa. 

— Domnule căpitan, ce s-a întîmplat? 

— Au apărut din senin. 

Frick a început să rîdă. 

— Ne-am lămurit. 

Comandantul batalionului i-a aruncat o privire dojenitoare. 
Explică, desenîndu-i cu un băț pe nisip. 

— Cred că au pătruns pe aici. 

Locotenentul Frick clătină din cap. 

— Desigur. Și eu tot pe acolo aș fi intrat. Apoi s-au ocupat de 
tancurile voastre de asalt, tot conform planului, domnule profesor. 

— Fără îndoială. 

Își ascunse obrazul cu mîinile înmănușate. 

— Nu înțeleg cum de am putut scăpa. Aghiotantul meu zăcea 
prăbușit peste masă cu spatele sfîrtecat. Era un tînăr profesor univer- 
sitar de mare viitor. Kant nu avea taine pentru el. 

Risul locotenentului Frick deveni tăios. 

— Ar fi fost mai bine să se fi priceput la tunuri și la manevrele 
de acoperire a flancurilor! Astăzi avem nevoie de soldaţi, nu de filozofi. 

Căpitanul și-a ridicat privirea. 

— Va veni o vreme, tinere... 

— Bineînţeles. Dar dumneata nu vei mai apuca s-otrăiești, așa 
cum n-a apucat nici aghiotantul dumitale. 

— Ai de gînd să mă denunțţi pentru neglijenţă în timpul servi- 
ciului? întrebă nervos comandantul de escadron. 

— Nici prin cap nu-mi trece așa ceva, răspunse Frick cu nepăsare. 
Dacă ai ști cît de puţin îmi pasă mie de dumneata și de aghiotantul 
dumitale, filozoful! Din partea mea vă puteți propune și pentru Crucea 
de Fier, clasa întîi, dacă scăpațţi. Singurul lucru care mă interesează acum 
este cum să opresc ofensiva celor din fața noastră și la asta îmi poți fi 
de folos. Sînt locotenent dintr-o companie de blindate și am sarcina să 
dau iama prin americani și să-i împiedic să înainteze cu hodoroagele 
lor. De altceva puţin îmi pasă. După ce ne vei povesti tot ce știi, poţi să 
lepezi ţoalele lui Adolf și s-o întinzi, dacă ai chef. Nu ne privește. Cite 
tancuri sînt în văgăuna asta, după dumneata? 

— Cel puţin o unitate. 

— Hm?! pufni pe nas locotenentul Frick. De necrezut, dar hai să 
zicem. Îţi dai seama cât loc îi trebuie unei unități de blindate? Optzeci 
pînă la o sută de bucăți, bașca bulendrele. Un carambol care i-ar face 
părul măciucă și celui mai priceput polițai din Paris. 

— Erau foarte multe, sughiţă căpitanul. Au distrus cu o singură 
salvă douăzeci de tancuri de asalt... 

— Asta nu înseamnă nimic, i-o reteză Frick. E o chestie de 
îndemânare. Și noi am făcut așa ceva de multe ori. 

— Și un pluton poate face treaba asta, interveni cu mîndrie 
Legionarul. E destul să ai un țintaș în turelă și un pilot care să n-aibă 
orbul găinilor. 

— A fost un măcel, se apără căpitanul. Am văzut un Sherman 
trecînd peste ordonanța mea. Era student la drept, dintr-o familie 
vieneză foarte aleasă. În escadronul meu aveam mulţi băieţi care pro- 
miteau; tinerețea studioasă, morți cu toții. Alcătuiam un fel de facultate. 
Comandantul nostru era și el profesor universitar. Păstram spiritul 
universitar... 

— Nu sînt în măsură să judec asta, rosti sec locotenentul Frick. 

Dar, după părerea mea, ar fi fost mai înţelept să fi avut spirit militar. 
Aţi fi putut salva jumătate din escadron. Îndepărtă din nou firul de 
praf imaginar de pe crucea sclipitoare de cavaler. Nu-ţi poţi respinge 
inamicul filozofind. 

— Dumneata, locotenente, ești soldat, decorația dumitale dove- 
dește că ești curajos. Totuși, ești încă foarte tînăr. 

— Da, sînt soldat, din clipa în care m-au scos de la școală. În 
ochii dumitale nu sînt decît un băiețandru, dar copilul acesta va scoate 
acum castanele din foc pentru dumneata și cei de ţeapa dumitale. Uite, 
aici în spatele meu este un soldat de treizeci de ani. Și-a învățat mese- 
ria—ei bine, da—la francezi, sub steagul Legiunii Străine. Tipul cu 
mitraliera este și el dintre cei pe care îi dispreţuiţi, a fost adunat de 
pe maidan. Nici el și nici subofițerul n-au auzit vorbindu-se de Kant 
și nici de Schopenhauer, dar cunosc legea aspră a lui Marte. Voi, pro- 
fesorii universitari și aristocrații, în zilele fericite de pace, uitaţi de 
soldaţii aceștia înnăscuțţi. Ţineţi prelegeri savante despre legionarii lui 
Cezar, dar ce știți despre ei? Baliverne! Nici nu vă închipuiți măcar cum 
erau bărbaţii aceia care luptau pentru gloria Romei. Vă băteaţi joc de 
garda rusească. Aţi ris de poveștile cu soldaţi ale lui Rudyard Kipling. 
Îl amintiţi pe curajosul soldat din Legiune, care se lasă de bună voie 
pradă dogoarei deșertului, doar pentru a-l numi pe criminalul fugit. 
Dar, domnule profesor, dintr-un criminal nu iese niciodată un bun 
soldat. Există o mulțime de cauze care îl fac pe un flăcău să se înroleze: 
foamea, mizeria, patriotismul, convingerile politice sau gustul pentru 
aventură. Un criminal care se ascunde în rîndurile armatei dezertează 
la primul atac. Noi, soldaţii adevăraţi, ne lăsăm uciși fără a crîcni. Dar 
dumneata și colegii dumitale de la universitate ce faceți? Vă împuiați 
capul cu o filozofie care nu este de nici un folos în lupta pentru viaţă. 
Vă închipuiți poate că-i ucidem din plăcere pe cei de dincolo? Nu, dar 
ne-am învățat să executăm un ordin, oricare ar fi el. 

Căpitanul îl fixa pe tînărul locotenent. În colțul buzelor îi miji 
un zîmbet: 

— Ţi-ai omori propria mamă dacă i-ar ordona comandantul 
dumitale? 

— Fără doar și poate... Tot așa cum aș trece peste trupul ei dacă 
mi s-ar așeza în calea tancului. 

— Sărmană omenire! murmură profesorul în uniformă de ofițer, 
care își închipuise că poți purta un război discutînd despre Kant. Dum- 
neata, locotenente, nu ești decît un copil devenit peste noapte adult. 

Se ridică aruncîndu-și pistolul și chipiul în șanț și porni de 
unul singur înainte. 

Legionarul îl urmărea cu privirea în timp ce își aprindea o nouă 
țigară de la cea pe care o mai avea încă în gură. 

— O dată cu nătărăul ăsta drăgălaș și naiv se stinge o generaţie. 

Locotenentul Frick își pipăi decorația primită pentru nimicirea 
unei unități de tancuri de asalt rusești. 

— N-are decit să creadă ce vrea. Să crape o dată cu iluziile sale. 
La întoarcere vom ticlui un raport frumos zicînd că l-am găsit, singu- 
rul supraviețuitor al escadronului, în spatele unui tun. Pentru părinți 
este mult prea dureros să descopere că fiii lor sînt mai înzestrați decât 
ei. Ducă-se în pace! 

— Allah știe ce face! a murmurat Legionarul. 

Ne-am întors pe drumul din vale trecînd prin albia secată a 
unui mic rîu. 

Comandantul Michael Braun, zis Mike, noul nostru șef, care 
făcuse armata înainte de război la infanteria marină americană, ne-a 
ascultat raportul în tăcere. Se întoarse rîzînd spre Barcelona, radiote- 
legrafistul, și ordonă cu vocea sa groasă, de băutor de bere: 

— Chemi regimentul și ceri parola pentru dezlănţuirea generală 
a măcelului. Scuipă un ghemotoc de tutun mestecat drept pe coada 
unei șopirle care se făcu pe dată nevăzută după un bolovan. 

Barcelona începu apelul prin radiofonie: 

— Sint Rinocerii, Rinocerii cheamă Scroafa. Terminat! 

— Aici Scroafa. Vorbiţi Rinocerii, vă ascult. Terminat! 

Era rîndul lui Barcelona. Noi toţi ne aplecasem capetele pentru 
a auzi mai bine convorbirea. Curată chinezărie pentru cei neinițiaţi. 

— Aici Rinocerii, transmit către Scroafă. Punctul 12 AZ, apa 4/1. 
Căţeii fătaţi, înecaţi. Patru mămici. Poate chiar mai multe. Mistreţi 
difuzi. Cerem parola, Mike. Terminat. Vă ascult. 

— Aici Scroafa. Daţi-i drumul, Rinocerii. Mike răspunzător parolă 
și misiune. Fără mistreți suplimentari. Baftă! Terminat. 

— Ce noutate! rînji Mike. Comandantul unităţii e răspunzător! 
De parcă n-aş mai fi auzit ca bossul să fie răspunzător, de o sută de ani 
de cînd fac meseria asta! 

Se așeză în fața tancului 523, tancul nostru. 

— Să vină încoace șefii de echipaj. Își viri în gură una din uri- 
așele sale țigări de foi. 

Comandanții tancurilor s-au apropiat fără grabă. Fularele lor 
de mătase străluceau în toate culorile curcubeului. Fiecare echipaj 
avea culoarea sa. 

Mike își bălăbănea picioarele sale mari, numărul patruzeci și 
opt lăbărțate ca la un rățoi. Privi deasupra noastră. 

— Curu la pământ și ochii la mine. Să nu mă faceţi să vorbesc 
de două ori. lar dacă printre voi e vreo pușlama, care nu pricepe de 
prima oară, îl țin eu minte. Vechii mei prieteni, yankeii, ne-au prăjit 
cîteva regimente. Acum tocmai le crestează fundurile cu baioneta. Se 
pregătesc să-și pună tunica victoriei. S-au apucat să scrie cărți poștale 
povestind despre izbîndă. Succesul ăsta rapid li s-a urcat la cap. Îi vom 
face să-și piardă încrederea asta frumoasă. 

Își dădu drumul la pămînt. 

— Scoateţi hărțile. Trebuie să cădem peste ei ca trăsnetul. E o 
spărtură aici—arătă el pe hartă—pe acolo vom pătrunde. Trei kilome- 
tri de străbătut prin spatele pădurii, la loc deschis... păcătoasă treabă. 
Dar trebuie să o facem; cu orice preţ. Și nimeni nu va veni să ne ajute. 
Sintem singuri. Cowboyi au dărimat totul. 

Se învălui într-un nor de fum albăstrui. 

— lată ce vom face. Trabucul se mișca la stinga și la dreapta. 
Patru Panthere coboară în viteza a patra și apar dintr-o dată în sat. Îi 
vom lua pe băieți pe nepusă-masă. Scoase trabucul din gură și îl ridică 
amenințător. Trebuie însă ca yankeii să nu-și dea seama de prezența 
noastră pînă în clipa în care vom fi lingă ei, administrindu-le doctoria. 

Mike ridică una dintre sprîncenele sale stufoase și negre. 

— Nici un foc, piedicile puse la toate armele. Și mai trebuie ca 
nici yankeii să nu poată trage. 

— N-ar fi mai bine să le trimitem o carte poștală? își dădu cu 
obrăznicie părerea Porta, așezat în ultimul rînd. 

— Gura! și ascultă. Primele două tancuri străbat cloaca și închid 
ieșirea în cealaltă parte a văii. Priviţi pe hartă că altă cale de ieșire nu 
mai e. Vor face apoi stînga-mprejur: cu tunurile îndreptate în partea 
opusă. După ce a închis ieșirea, șeful formaţiei va trage un trasor roșu. 
Vor urma apoi alte patru tancuri. Cu opt tancuri Panther ar trebui să 
curățăm cu ușurință cuibul ăsta. Se întoarse către locotenentul nou 
venit care ne picase cu patru zile în urmă. Tu rămii aici, Herbert, la 
marginea pădurii, cu ultimele tancuri. Nu ne vei urma, asculta bine 
ce-ţi spun, decît atunci cînd vei vedea o stea galbenă. Îl apucă pe tînă- 
rul locotenent de guler. Dar dacă te miști cumva înainte de a fi văzut 
steaua galbenă strălucind pe cerul bunului Dumnezeu, voi veni să te 
dezmorțesc cu mîna mea și vei ieși cu pielea tăbăcită! 

Locotenentul Herbert, care nu avea decît nouăsprezece ani și 
descindea dintr-una din cele mai nobile familii din Germania, roși pînă 
la urechi. La Școala de Război din Potsdam nimeni nu-i vorbise în felul 
acesta. Dar despre cîte nu li se vorbise nici o dată elevilor din Potsdam! 
Nici unul dintre instructori nu cunoscuse vreodată un comandant Mike 
sau un general Chiorul. Nici unul dintre ei nu văzuse un pușcaș din 
marina americană debarcînd cu o umbrelă roșie și nici vreun soldat 
german din trupele de blindate cu un joben galben pe cap. 

Comandantul Mike scuipă mucul trabucului și scoase din buzu- 
nar o cutie metalică, puţin ruginită. Mirosi zdravăn, scoase un hiîrîit 
din gât, scuipă, deschise cutia, scoase din ea o bucată lungă de tutun de 
mestecat și mușcă din ea răsfringîndu-și buzele, apoi i-o trecu Bătrînului. 

— Ia-ţi o bucată, Beier. 

Dintre noi doar ei doi mestecau tutun. Comandantul își punea 
întotdeauna cocoloșul între buza de jos și dinți. Bătrînului îi plăcea 
mai mult să și-l lipească pe falca dreaptă. Părea că are un abces enorm. 

— E nemaipomenit, lăudă Bătrînul. 

— L-am lăsat să fermenteze două săptămîni în zeamă de prune, 
îi explică comandantul Mike tot răsucindu-și bucata de tutun ca pe 
un melc. 

O puse înapoi în cutia lui ruginită. 

— Trebuie întîi să te obișnuiești. La început îți dă amețeli și-ți 
curg ochii, dar tabacul fermentat în zeamă de prune e cel mai bun leac 

împotriva tusei cît și împotriva furnicăturilor din picioare. Un bătrîn 
pescar de sardele din San Pedro mi-a vindut pontul. 

Locotenentul Herbert clătina din cap. lată un comandant, un 
ofițer german, împărțindu-și tutunul cu un plutonier, un calic din maha- 
lalele Berlinului. De-acum încolo te puteai aștepta la orice. Dacă i-ar 
povesti tatălui său, acesta nu l-ar crede nici în ruptul capului. 

Cu mîna sa păroasă de gorilă, Mike își scoase bascul și oche- 
larii de tanchist, aruncîndu-i la picioare. Se scărpină sîrguincios prin 
părul său negru, își isprăvi toaleta suflindu-și nasul cu degetele, culese 
bascul și goni cîteva viespi. 

— Cum vă spuneam, ajungem cît putem de repede în sătuc și, 
din clipa în care primele două tancuri dau semnalul roșu curățăm 
bordelul. Trageţi în tot ce mișcă. 

Se scobi cu degetul în ureche. 

— Ceva îmi spune că divizia de cowboy e pe verde, dar dacă 
vreunul dintre voi face un pas greșit, o vor schimba pe roșu. Brandt, te 
așezi în poziție cu mașina radio în albia secată a pîriului. Te ţii lipit de 
al patrulea tanc. Te camuflezi imediat. Scoți antena. Asculţi, pînă cînd 
îți vor cădea urechile. Și zvirle naibii pozele porno să nu te distrugă. 
Dacă mă faci să aștept măcar o secundă, ai să primești și tu vești de la 
mine. Îți vei putea lua rămas bun de la prieteni. 

Mike mai scuipă o dată cu putere o bucată mare de tutun care 
căzu pe o stîncă, ceva mai departe. 

— Patru tancuri în sat. Primele două îl străbat. Închid ieșirea. 
Se trage în tot ce mișcă. Semnalul roșu: deschiderea balului. Steaua 
galbenă: atacați pe toată linia! Opt tancuri de rezervă. De semnal de 
retragere nu-i nevoie. Ori îi lichidăm pe cowboy, ori ne lichidează ei 
pe noi. Întrebări? 

Porta făcu un pas înainte. Comandantul se foi neliniștit. 

— Joseph Porta, te dobor pe loc dacă îţi baţi joc de mine. 

Porta făcea pe timidul, ștergindu-și mîinile pe pantaloni. 

— Aș vrea să știu, domnule comandant, dacă cei bolnavi de inimă 
sînt scutiți să ia parte la petrecere? 

— Întinde-o! Fără boli de inimă și fără fudulii pe moaţe. Alte 
întrebări? 

Din ultimul rînd Micuţul ridică un deget. Aproape că ne aștep- 
tam să-l auzim zicînd: „Îmi daţi voie pînă afară, dom'le?” 

— La dracu'! Ce mai e? miîrîi Mike. După cît se vede, pricepi cam 
anevoie. 

— Domnule comandant, după regulamentul din 1925, cel al 
generalului Blomberg, orice soldat care a servit mai mult de șapte ani, 
poate fi scutit să ia parte la lupte. Domnule comandant, eu sînt de nouă 
ani sub arme. Cer voie să mă strecor pe scara din dos. 

Micuţul se pregătea să-și scoată livretul militar pentru a-și întări 
spusele. Mike îl opri cu un gest. 

— Chiar dacă ai fi servit o sută de ani, îți vei așeza fundul tău 
ăla mare pe locul servantului, în numărul 523, iar cu regulamentul 
generalului Blomberg ţi-l poţi șterge. Dacă mai aveţi și alte întrebări, 
păstraţi-le pentru Crăciun. 

— Amin, a murmurat Porta, cu ochii spre cer. 

Mike își puse din nou bascul jegos pe cap și ordonă scurt: 

— La posturi! Porniți motoarele. 

Încălecînd peste rezervorul suplimentar, Micuţul strigă: 

— Porta, o pornim iarăși la război! Și cînd mă gîndesc că sînt 
voluntar! Pesemne că aveam ceva la scufiță în ziua în care m-am 
prezentat. 

Se aplecă peste containerele cu grenade dinăuntrul turelei. 
Îndesă în spatele bateriei haina sa neagră de tanchist, și îşi scoase 
cămaşa care urmă aceeași cale. Îşi înnodă apoi în jurul gâtului com- 
binezonul roz pe care i-l dăduse Luiza-Amărîta în timpul ultimului 
chiolhan de la Ida-Gălbejita. Prinse doi purici de pe pieptul său păros 
și îi strivi de periscop. 

— Iar războiul, măi Porta, e o treabă primejdioasă. Poţi s-o încurci 
rău de tot, dar te și poți îmbogăți ca-n basme. Porta, ţi-ai luat cleștele 
de dentist? 

— Te cred, rînji Porta, scoțindu-și instrumentul din cutie. Se 
aplecă apoi asupra aparatelor sale, verifică nivelul benzinei și pe cel al 
uleiului, ambreiajul, frinele, pornind apoi tancul cel greu roată împrejur. 

Mike se cățără pe tancul-comandant. Rămase o clipă călare pe 
turelă, cu picioarele larg desfăcute, tare ca o stîncă. Îşi lansă ghemotocul 
de tutun în direcția apărătorii de pe gura tunului. Spre marea noastră 

uimire, o atinse tocmai în capătul ei. Un adevărat scuipat de campion 
pe care nimeni nu l-ar fi putut imita. Îşi puse ochelarii de protecţie și 
se strecură prin manloh. Îl auzeam ciorovăindu-se cu echipajul. Capul 
său apăru din nou. Brațul drept visli prin aer: semnalul de plecare. Mai 
strigă către Bătrîn: 

— Beier, te ţii scai după mine! Urmează apoi Legionarul și Bar- 
celona. Ceilalţi pe diagonală. Blin-da-aate, înainte! 

Porta apăsă acceleraţia pînă la refuz și începu să cînte: 


Wozu sind die Straussen da? 
Zu marschieren, zu marschieren.?l 


Miile de cai putere nechezau. Se cutremura pământul. Întreaga 
pădure fremăta de grozavul huruit. Tancurile au intrat în formaţie unul 
după altul. Un copac se afla drept în calea noastră. Căzu, strivit. 

Comandantul ne îmbărbăta din turela sa. Îşi luă încă o bucată 
de tutun de mestecat. 

Legionarul i-a răspuns din turela lui. Și-a aprins apoi o ţigară 
înnodindu-și în jurul gâtului un fular cu tricolorul francez. 

Barcelona și-a trecut din buzunarul drept în buzunarul stîng 
vechea sa portocală sfrijită de Valencia. 

Porta se aplecă, scuipă pe accelerator și desenă cu degetul două 
cruci în praful de pe tabloul de bord. Eu am legat o jartieră de periscop. 

Micuţul și-a fixat pe lampa semnalizatoare tubul cu roșu de 
buze, purtător de noroc. 

Heide se încredință că firul de alimentare al aruncătorului de 
flăcări funcționează cum trebuie. Puse piedica la armă, își potrivi car- 
tușiera, apoi își agăţă în jurul gâtului un mic elefant din stofă albastru 
deschis. 

Am verificat toate aparatele de emisie-recepţie. Lucrul acesta 
era foarte important: trebuiau să funcționeze perfect. De aparatele 
radio depindeau o mulțime de lucruri. 

Agăţaţi de ţevile tunurilor, servanţii îndepărtau apărătorile. 

„Gata pentru misiune”, anunţă pe rînd fiecare tanc. 


[2] (germ.) Pe drumuri parte ne-a fost dat/Să mergem, să mergem în marș 
forțat (n. trad) 

— Rinocerii gata de luptă, tună în radio glasul lui Mike. 

Am ieșit din pădurea care pînă acum ne mascase. Americanii 
păzeau cu trei tancuri ieșirea dinspre nord a satului, iar pînă acolo 
era cîmp deschis. Ne-am repezit asupra lor în viteza a patra, fără să 
ne ferim; Porta cînta nepăsător: 


Eine Rleine Reise im Friihling mit dir 
Sag' mir, bitte, leise, 
Was gibst du dafiir...l2! 


În picioare, conducea nebunește. Ne aşteptam ca tancul nostru 
să se sfărime din clipă în clipă. Nimeni nu se putea ţine după noi. L-am 
auzit pe Barcelona înjurînd înspăimântător în radio. 

— Caramba, Scheisserei, Puta di Madona. Cum îl poate face să 
alerge în halul ăsta? 

— Doar Allah o știe, i-a răspuns Legionarul, blestemînd în sinea 
lui pe propriul său șofer. 

Totul depindea acum de viteză. La prima tură, cele trei tancuri 
Sherman de la intrarea în sat nu au reacționat în nici un fel. Dumne- 
zeu știe ce și-au închipuit. Orice s-ar spune, le lipsea experienţa: n-au 
tras nici un foc. 

Cît ai clipi, am fost în mijlocul satului, noi cei din primul tanc, 
urmați de aproape de comandantul Mike. Legionarul, la o sută de metri 
în spatele nostru, văzu turelele celor trei Shermanuri începînd să se 
rotească. Se opri. Tunul său se întoarse fulgerător: zece secunde mai 
tîrziu toate cele trei tancuri inamice erau în flăcări. 

— Mergem înainte, șuieră Legionarul. Îşi aprinse o nouă ţigară, 
o grifas. Simţea nevoia să ridă. 

Apoi totul s-a petrecut foarte repede. Am străbătut ulițele întor- 
tocheate ale satului: oricine purta insignă sau stea albă era culcat la 
pămînt. Trăgeam de la cîțiva pași. Ar fi fost cu neputinţă să greșim ţinta. 

Scuipind foc la cîțiva pași, dintr-o fundătură ieși un tanc echi- 
pat cu aruncător de flăcări, un M5, care se năpusti spre noi. O grenadă 
se înfipse în el; explodă în mii de bucăţi. 


[3] (germ.) Cu tine primăvara vreau să mă plimb/Șoptește-mi la ureche,/ 
Ce-mi dai în schimb (n. trad.) 

Din grădina de portocali, a ieșit clătinîndu-se un T34 de patru- 
zeci și două de tone. Turela se mișca încoace și încolo. Nu mai știau 
încotro să se îndrepte. 

— Foc, pentru Dumnezeu! urlă Bătrinul. 

Am apăsat pe trăgaci. În clipa următoare, tancul inamic luă 
foc. Din el țîșnea un fum negru, des și grețos. Prin manlohul pilotului 
își scoteau limbile flăcări roșii. Un locotenent încerca cu disperare să 
iasă din turela al cărei capac căzu în față. Rămase agăţat de ea. Flăcă- 
rile săreau pe uniforma sa, îi cuprindeau părul. Se ridică pe jumătate 
scoțind un strigăt înfiorător. Încerca să stingă focul cu mîinile goale. 
Din manloh au ţișnit din nou flăcări. Își duse mîinile în dreptul obra- 
zului care ardea încet. Apoi dispăru în iadul din tanc. 

Simţeam în nări un miros înăbușitor de carne arsă. Cineva se 
avîntă cu o grenadă în mînă. N-a mai apucat să o arunce spre noi. În 
clipa următoare zăcea strivit sub șenilele tancului nostru. 

Ciţiva infanteriști stăteau lipiţi de un zid, în speranța prostească 
că vor putea trece neobservațţi. 

Heide rise cu răutate. Mitraliera sa lătră. Infanteriștii au căzut 
grămadă cu burţile găurite. 

Un bucătar fugea prin piaţă, încercînd să se adăpostească în 
spatele unui Sherman care ardea. O rafală din mitraliera turelei și 
omul se opri scurt, ca și cum s-ar fi lovit de un zid, își duse mîna la cap 
și scoase un strigăt ascuţit. Casca i se rostogoli în praf. Se răsuci, apoi 
se prăbuși; picioarele i se mișcau încet. Dintr-un tufiș apăru zgomotos 
un Sherman și îi smulse un braț care rămase agăţat de șenile. Aveai 
impresia că face semne de rămas-bun cadavrului. Shermanul fu lovit 
de două obuze de 8,8 și explodă. Turela a fost aruncată în aer și a căzut 
înapoi cu un urlet strident. Ţeava lungă a tunului se înfipse în pămînt. 

Apăru un nou Sherman. O lovitură bine ţintită i-a smuls turela, 
aruncînd-o drept într-o casă. Se putea vedea înăuntrul tancului. Din 
comandant nu mai rămăsese decît partea de jos a trupului. Fusese 
tăiat net, la mijloc. Agăţate între podea și locașurile grenadelor atîrnau 
rămășițele trăgătorului. Cîteva intestine erau răsucite în jurul a ceea 
ce fusese cu cîteva minute mai înainte periscopul. 

Tancul lui Mike, care avea montate pe turelă două aruncătoare 
grele de flăcări, prăji un detașament de infanteriști. Unii ridicau mîinile 
în semn de predare. Au murit sub șenile. Tancurile nu pot lua prizo- 
nieri. Nu te poţi tîrgui cu aceste unelte ale războiului. Le distrugi sau 
ești distrus de către ele. Capetele de mort rînjite de pe gulerele noastre 
simbolizează cum nu se poate mai bine arma noastră. 

Apoi totul s-a terminat, totul s-a sfîrșit. „Ei” nu avuseseră timp 
să tragă nici măcar un singur foc și nu ne scăpase nici unul de-al lor. 
Căzusem peste ei la fel de neașteptat precum surprinseseră ei infan- 
teria noastră cu cîteva ore în urmă. Ne răzbunasem. 

Am ieșit din tancuri. Cu ochelarii de protecţie ridicați pe frunte, 
de la fintîna din piață am băut așa cum beau caii însetați și am încercat 
să ne curățăm chipurile de ulei și praf. Aveam ochii injectaţi de sînge 
din pricina aerului acru din interiorul tancurilor. Răsuflăm cu greu. 
Ne durea gâtul și pieptul. 

Cîţiva supraviețuitori au răsărit nu știu de unde. Ne priveau 
speriați. Unul dintre ei știa cîteva cuvinte germane. 

— Nicht schissen, Kameraden! Wir nicht Juden, nicht Japsen. Wir 
von Texas. Wir OK.“ 

După două minute, eram prinși într-o discuţie însuflețită. Ne 
arătam fotografii, începeam să ridem împreună, să schimbăm amintiri. 
Noi nu pierdusem decît un singur om. Trăgătorul tunului din tancul 
locotenentului Herbert. Se închisese ermetic și nimeni nu observase că 
ventilatorul avea un scurt-circuit. Murise sufocat. Aveam și doi răniți. 
Unul era șeful echipajului tancului 531, plutonierul Schmidt. Avea bra- 
țul drept rupt. Se aplecase să ridice o hartă de pe podeaua turelei, chiar 
în clipa în care tunul reculase. Brațul lui Schmidt fusese redus la un 
fel de terci. Din umăr îi ieșeau așchii de os. 

Unul dintre prizonieri, un infirmier american, i-a făcut o trans- 
fuzie de sînge chiar acolo în piaţă, lingă fintînă. Făcusem cerc în jurul 
lor, privind cu interes. De fapt plutonierul Schmidt avea noroc. Pentru 
el războiul se sfirșise. Asta însă nu l-ar fi împiedicat pe Schmidt să 
moară, golit de sînge, dacă nu ar fi fost acolo americanul, cu banca sa 
portativă de sînge. 


[4] (germ.) Nu trageţi, camarazi! Noi nu evrei, nu japonezi. Noi din Texas. Noi 
OK. (n. trad.) 

Celălalt rănit era un servant, venit de scurt timp la noi. Fusese 
atins în plămâni de o salvă de automat. Comandantul său de tanc, plu- 
tonierul-major Brett, a vrut să-și reîncarce pistolul mitralieră. Scăpase 
rafala și îl lovise pe servant. Povestea aceasta avea să-l ducă pe bietul 
om pînă în fața Consiliului de Război. 

După trei luni am aflat că Brett a fost condamnat la moarte. La 
puțin timp după aceea a fost executat la Torgau. Servantul a murit după 
două săptămîni într-un spital din Roma. Se zvonea că împușcătura nu 
fusese întîmplătoare. Dar poliția militară a cercetat timp îndelungat, 
fără a putea găsi vreodată probe suficiente. Oricum, sfîrșitul a fost ace- 
lași pentru Brett. Nimic nu putea fi dovedit împotriva servantului. A 
murit singur în colțișorul lui. 

La apelul prizonierilor, l-am făcut pierdut pe infirmierul ameri- 
can—un caporal din Lubbok-—cel care îi făcuse transfuzia lui Schmidt. 
După patru zile l-am luat în tancul nostru pentru a-l ajuta să ajungă în 
liniile americanilor. I-am învinețit un ochi cu unt încins și i-am scos 
un dinte: un dinte îmbrăcat în aur, pe care, lucru destul de ciudat, nici 
Porta și nici Micuţul nu l-au vrut. Apoi l-am bătut cu lovituri de centură 
peste fluierele picioarelor, care s-au umflat zdravăn. Era pe jumătate 
evreu. Dichisit în felul acesta, va fi desigur trimis înapoi în Statele Unite 
și nu se va mai întoarce niciodată pe front. Avusese o idee bună cînd 
ceruse să-l lovim. Trebuie să fii prost să te duci voluntar pe front. Dar 
adevărat este că și voluntarii aveau partea lor bună. N-aș putea spune 
că îi disprețuiam. Și noi fusesem voluntari aproape cu toţii, aveam deci 
admiraţie pentru oamenii aceia aspri care nu se dădeau înapoi de la 
nimic și care aveau curajul răspunderii faptelor lor. 

Mulţi visau să se aleagă cu un Heimatschuss!?l. Cel mai bine era 
un soldat dușman să-ţi tragă un glonţ acolo unde trebuie. 

Lucru ușor pentru un trăgător de elită înarmat cu o carabină 
cu lunetă. Dacă glonţul se oprea într-un os, puteai fi sigur că treaba e 
ca și făcută. Dar înainte de toate trebuia să ai un unghi bun de tragere, 
pentru ca nimeni să nu poată mirosi vicleșugul. 

Circulau adesea povești despre cîte un rănit scos din patul său 
de la spital și pus la zid pentru mutilarea voluntară. 


[5] (germ.) HEIMATSCHUSS: Glonţ de repatriere, care îți dă posibilitatea 
întoarcerii în patrie (n. trad.) 

Într-o zi, grupa noastră a fost desemnată pentru o astfel de exe- 
cuție. Era vorba de un subofițer. Se folosise de o grenadă, dar socotise 
greșit distanța. Trebuiseră să-i amputeze amîndouă picioarele de la șold. 
L-au legat de o targă pe care au sprijinit-o de zid. O execuţie mișelească. 

Toate execuțiile sînt ticăloșii, dar aceasta era mai cu moț decît 
toate! Așa cum spunea Porta pe cînd mergeam să ne luăm tainul supli- 
mentar—o sticlă de secărică de cap de om-—era ca și cum ai da cu 
piciorul într-un biet caporal pe moarte, care îţi cerșește o bucată de 
pîine. Bătrînului i se făcuse rău, dar lui i se întîmpla adesea. Nu va fi 
niciodată un soldat adevărat. Dar ne uluise faptul că se poate înfuria 
unul cu tovalul gros ca Julius Heide, el care de obicei executa orice 
ordin fără să pună vreodată întrebări. 

— Să tragi într-un bolnav, ce treabă spurcată! exclamă el dînd 
cu cizma într-o marmită. Ar trebui mai întîi vindecat și apoi împușcat. 
Așa ar fi corect. El însuși subofițer, știa că omul o făcuse într-adins și 
că își merita soarta. Un bun soldat nu face așa ceva. Unor asemenea 
lași le tai capul, dar e pur și simplu o murdărie s-o faci înainte de a ieși 
din spital. Dar chiar așa, să aduci în faţa plutonului de execuție un om 
legat pe brancardă! Ar fi putut să mai aștepte cîteva luni. L-am fi adus 
într-o mașinuță. Atunci da, l-aș fi doborît cu plăcere. Dezertor ticălos! 
Ca și cum pentru el ar fi fost mai rău decît pentru noi! 

Într-un fel, Heide avea dreptate. Dar Barcelona îi luă apărarea 
tipului cu grenada. 

— Nu judeca niciodată atît de pripit. Oamenii au întotdeauna 
cîte o scuză atunci cînd fac prostii. Legea e cu două feţe. Un ţinc de patru 
ani fură din cămară pentru că îi e foame, iar cele mai multe crime sînt 
făcute de oameni disperaţi. Un dezertor se apucă de prostii pentru că 
îi vine deodată să lase totul baltă sau i se face dor de ducă. Statul îi 
trage cam tare cu execuțiile capitale. 

Consiliile de Război ale armatei germane nu căutau niciodată 
scuze unui om. Judecătorii nu cunoșteau decît cele mai aspre articole 
din cod. Făceau întreceri între ei: cine va obține mai multe capete. 
Într-o zi, am auzit într-un restaurant patru judecători lăudîndu-se cu 
numărul condamnărilor la moarte pe care le pronunţaseră. În întreaga 
lume, nici o altă armată nu avea atîtea Consilii de Război ca cea a lui 
Adolf Hitler. Erau adevărate uzine. 

I-am întins pe răniți pe drum. Am anunţat prin radio tancu- 
rile amfibii și SPW-urile. În ele am înghesuit oamenii însîngerați care 
gemeau. 

Porta și cu mine am ridicat un trăgător de la blindate. Printr-o 
gaură mare din spate îi ieșea plămînul. 

Micuţul apăru ţinînd în braţe un caporal. Jumătate din craniu 
îi crăpase; se vedea creierul. 

În spatele unei grămezi de bălegar, am dat peste un ofițer cu 
obrazul smuls de o schijă de obuz. 

Mai rele erau arsurile. Cînd le atingeai, carnea cădea de pe oase 
fărimițindu-se. Mulţi dintre răniți mureau în mîinile noastre. Unii ne 
mulțumeau, alții ne blestemau. Un negru încercă să-l ucidă pe Micu- 
țul cu cuțitul. 

Am făcut două grămezi mari cu morți. Unii dintre ei nu mai 
erau decît niște mumii carbonizate. 

Mii de muște biziiau în jurul cadavrelor. Nu am săpat prea adînc 
groapa comună. Atît doar cît să acoperim leșurile cu pămînt. Mirosul 
lor dulceag ne făcea rău. 

Pe partea din faţă a tancului comandantului Mike era așezat 
un sergent de Stat Major. Îl cinstisem cu rachiu și era puţin afumat. 
Se porni să trăncănească: regimentul său nu era în stare de alarmă 
deoarece crezuseră regiunea curățată. 

Camarazii lui îl priveau cu scîrbă. Citi apoi și în ochii noștri 
disprețui, își dădu seama că ceea ce-i scăpase era un lucru îngrozitor. 
Dintr-o săritură înșfăcă pistolul lui Barcelona și-l vâri în gură și apăsă 
pe trăgaci. Creierul fu împroșcat pînă pe țeava tunului. L-am fi putut 
împiedica lesne, dar nimeni nu făcuse nici o mișcare. 

Comandantul Mike lovi dispreţuitor cadavrul cu vîrful 
bocancului. 

— Şi cînd te gîndești că era cătană bătrină! 
— Ce, era un veteran? întrebă mirat locotenentul Frick. 
Mike trimise un jet lung de tutun gălbui pe chipul mortului. 
— Insignele pe care le are pe minecă ticălosul ăsta arată două- 
zeci și cinci de ani de serviciu militar. Mai bine ar fi putrezit la Barrack 
Fields. Și-a condamnat la moarte proprii lui camarazi! 
— Scîrbos lucru mai e și războiul ăsta, mormăi Bătrînul. 

Comandantul mizgăli un raport pentru subofițerul cu 
transmisiunile. 

— Rinocerii către Scroafa. Șeful. Treizeci și șase care de luptă, zece 
camioane, șaptesprezece mașini distruse. Numărul morţilor și răniților 
necunoscut. Pierderile noastre: un mort, doi răniţi, un sergent și un 
subofițer. Aștept întîlnire cu regimentul de blindate inamic. Continui 
operaţia pe proprie răspundere, întrerup contactul. Terminat. 

Noi zimbeam, pricepusem. Mike avea de gînd să nimicească, de 
unul singur, regimentul inamic. Comandantul ieșit din rîndul trupei 
dorea să strălucească în fața dumnealor. Voia să le arate celor ce purtau 
insignele roșii ale Statului Major că nu numai ei își cunoșteau meseria. 
Să întrerupi contactul era un lucru destul de cutezător. Nimeni nu ne 
va mai putea auzi în următoarele trei sau patru ore. Juca o carte mare 
Mike. Dacă va izbuti, va fi acoperit de glorie. Dacă nu, va sfîrși la Torgau, 
presupunind că se va întoarce viu. Asta era legea aspră a războiului. 
Așa cum spunea adesea micuțul Legionar: 

— Încearcă-ţi norocul, flăcăule. Abia atunci vei afla dacă ești un 
erou sau un ucigaș. Nu în fiecare zi te poţi alege cu o medalie într-o 
luptă hotărîtă de dumnealor. De multe ori lucrul ăsta este rodul unei 
porniri în care pui totul pe o singură carte. Și mai ales, mă-nţelegi, 
lasă-te pe seama lui Allah. 

Micuţul Legionar era un tip ciudat. Era cel mai credincios din- 
tre noi, dar totodată și cel mai crud. Odată i-a spintecat burta unui SD 
foarte încet, folosindu-se de lungul său cuțit arab. Și asta pentru că 
omul trăsese într-o troiță veche de la marginea drumului. Sfîrșindu-și 
treaba de măcelar, Legionarul se mai înverșuna să lovească testiculele 
victimei sale, șoptind: „Nu trebuie să te atingi de lucrurile sfinte... Nu 
trebuie să le atingi...” 

— La posturi, comandă Mike. Blindate, înainteee, marș! 

Aplecaţi pe jumătate peste trapele deschise, am trecut prin tufi- 
șurile scunde, apoi prin albia unui rîu, plină cu apă stătută și noroi 
puturos. Din hoiturile vitelor se înălța un miros respingător. 

Mașina locotenentului Herbert se împotmoli. 

Comandantul Mike se porni să înjure ca un păgân. leși din tan- 
cul său. În noroi pînă la genunchi, dădu cu piciorul într-un șobolan 
mort, și îl țintui cu privirea plină de mînie pe locotenent în turela lui. 

— Neisprăvitule! ce-ai făcut? 

— Accident neprevăzut, mormăi locotenentul. 

— La mine nu ţin accidente de-astea, zbieră Mike scos din fire. 
Nu ești la plimbare pe Kurfiirstendamm. Ești la război și răspunzi de 
un tanc care valorează un milion de Reichsmarks. De milion mă lip- 
sesc, dar de ladă am nevoie. Cine-i tontul care te-a făcut locotenent? 
Scoate-l de acolo, Beier! 

Micuţul și trăgătorul nefericitului tanc agățau cablurile de 
remorcare. 

— Striînge-l bine în chingi, rise Micuţul. 

Cablurile groase de oțel cîntau întinziîndu-se ea strunele unei 
viori. Puteau să se rupă în orice clipă și de-ar fi nimerit pe cineva l-ar fi 
ucis pe loc. Nu ar fi fost pentru prima oară. Cel însărcinat cu remorca 
deveni nervos. Dădu drumul cablului din mînă și fugi la adăpost în 
spatele tancului. Neavind la îndemînă altceva, Micuţul îi aruncă o 
mînă de noroi în obraz. 

— Pun eu mîna pe tine, nemernicule! 

Urcîndu-se peste cablu îl ţinu apăsat cu toată greutatea trupului 
său pe cîrligul de remorcaj. 

— Dacă nu rezistă cablurile, s-a zis cu el, șopti Bătrinul. 

— Bun soldat, încuviință Legionarul. 

— Dar prost ca noaptea, rise Porta. 

— Asta-i valabil pentru toți soldaţii viteji și tocmai asta îi împie- 
dică să aibă noţiunea riscului. 

— Bagă de seamă, amenință Heide. Cred că nu vei pretinde totuși 
că eu sînt un prost? De douăzeci de ani nu s-a mai pomenit un subofițer 
care să aibă note atît de bune ca mine la terminarea școlii. Care dintre 
voi mă poate bate la tactică? 

— Dar ce, tu ești curajos, măi aspirant de general? 

Heide își lovi crucea mare din aur agățată pe pieptul său. 

— Îți închipui poate că am primit-o la bordel? 

Crucea germană din aur era mîndria lui Heide. Nu se despărțea 
de ea nici atunci cînd se scălda. 

— Bine, bine interveni Bătrinul, dar curajul tău nu este ca celal 
Micuţului. Tu te baţi din plăcere. Îţi place să ucizi. Micuţul nu prea știe 
ce face. El omoară fără să gindească. De-aș fi în locul bunului Dumnezeu, 

Micuţului i-aș opri un loc în raiul meu, iar pe tine te-aș azvârli afară. 
Astăzi te bucuri să-i ucizi pe cei pe care îi numim dușmanii noștri. 
Cînd războiul se va sfîrși și vei putea să faci pe al dracului prin curtea 
vreunei cazărmi, te vei aranja să-i poţi perpeli la foc mărunt pe recruți 
atunci cînd tipii te vor călca pe coadă sau vor avea o mutră care nu îţi 
convine. Ești un asasin sadic, dar nimeni nu-ți poate face ceva. Legea te 
apără. Sint puţini cei cu note atît de bune ca ale tale. Ești un subofițer 
trăsnet, un soldat fără frică, corect pînă în virful unghiilor. Cînd vom 
înceta să ne batem, vei fi mîndria diviziei, un exemplu pentru cei noi. 
Dar, pe cinstea mea, mi-e silă de tine! 

— Amin și noroc! strigă Porta ridicîndu-și paharul. Predica pas- 
torului Baier s-a terminat. 

Julius Heide era stacojiu la față. Doar Bătrinul își putea per- 
mite așa ceva. Oricare altul ar fi fost răsplătit cu o lovitură de cuţit în 
spate cu primul prilej. 

— Hai, hai, mai repede! strigă comandantul Mike, fluturîndu-și 
braţele. 

Am început să scoatem încet tancul din mocirlă. Micuţul se 
lungi cu burta peste cablurile de oțel. Comandantul îl ajută să le ţină 
să nu scape din cîrlige. Blestema ca un surugiu, îl făcea cu ou și cu oţet 
pe locotenentul Herbert, care ne privea neputincios din turelă. 

Îndată ce tancul a fost repus pe pămînt, Herbert fu nevoit să 
părăsească turela, unde îl înlocui Lehnert, un subofițer. Dar nimeni 
nu-și bătu joc de bietul tinerel. Mai văzusem un căpitan pus pe liber 
și înlocuit în fruntea companiei sale în plin atac de către un simplu 
plutonier. În timpul bătăliei de la Bielgorod, un colonel a fost despuiat 
de comanda regimentului său. Rămăsese întins între picioarele tele- 
grafistului său cât timp a durat bătălia. Locul său din turelă a fost luat 
de un tînăr comandant. Colonelul ăsta o sfîrșise rău. Trimis înapoi în 
Germania, condamnat să facă cinci ani la Torgau. Cînd rușii au cucerit 
orașul, a fost ucis din greșeală de către unul dintre deținuți. 

— Rămili pe loc! mă preveni Porta. 

Un Jabo dezlănțuit descrise un cerc. Trecu peste noi razant. Cre- 
deam că își va agăța tinicheaua. Dar se urcă din nou și se mistui după 
munte o dată cu camarazii săi. 

— Un Julius Heide canadian, făcu Porta cu răutate. Peste cîteva 
minute se va lăuda la popotă că a omorît doi nemți de la blindate. 

— Crezi că a riscat atît doar pentru asta? 

— Te cred! ținea neapărat să aibă sînge de neamţ pe avionul său. 
Dacă dau vreodată ochii cu el seara la cârciumă! Ţinea morțiș să-și bată 
joc de noi înainte de a se face nevăzut. Dar dacă bunul Dumnezeu e cu 
noi, vom fi răzbunațţi. Dacă lichidăm tancurile care trebuie să treacă pe 
aici și dacă patronii domnilor de adineauri își dau seama că au zburat 
pe deasupra poziţiilor noastre... 

Nu m-am putut abţine să nu rîd, în ciuda spaimei. 

— Da, ai dreptate, cu siguranţă că se va lăuda că a doborit doi 
friți de la blindate. 

— Iar la urmă șeful său de divizie va încheia socotelile, se bucură 
Porta, iar Julică-canadianul va da de dracu. 

Comandantul Mike chema echipajele. Ne-am așezat în jurul 
lui printre tufișuri. 

— Aveam înaintea noastră trei kilometri de drum descoperit. 
Cînd se vor arăta americanii, primul tancva înainta pînă la curbă, acolo 
unde drumul pătrunde în pădure. Acesta va fi tancul tău, Beier. Rămii 
pe flancul stîng. Frick, tu stai pe dreapta. Te vei ocupa de ultimul tanc 
din coloană, în clipa în care acesta va ieși din curba, de după deal. Dar 
vă previn, să nu faceți pe deștepţii! Dacă vreunul dintre voi se apucă 
să tragă prea devreme, îl dobor cu mîna mea. 

Fu cît p-aci să-și înghită trabucul și urmă jovial: 

— Cele șaisprezece tunuri vor trage toate deodată. Fiecare obuz 
drept în ţintă. După prima salvă, terenul va fi împărţit în zone. Fiecare 
tanc face curățenie în fața lui. 

Scuipă lung în direcţia unei păsări care ciugulea, o atinse și pe 
faţă îi apăru un rînjet lat. 

— Am atins-o! spuse el cu mîndrie. 

Mușcă din ghemotocul său de tutun și îl trecu, ca de obicei, 
Bătrînului. 

— Trăgătorul care trimite un obuz în vint, s-ar putea să o ia pe 
urmele lui, dacă pun mîna pe el. Păstraţi-vă mintea limpede, băieți, 
lăsaţi-i pe americani să înceapă marele pelerinaj la Muntele Părerilor 

de Rău. Habar n-au de prezența noastră și nici nu ne pot repera. Proba: 
cele trei avioane de adineauri. Rămînem ascunși aici. 

Privi bănuitor în jurul său și întrebă, mieros: 

— Nădăjduiesc că printre trăgători nu sînt boboci. Dacă sînt, să 
fie înlocuiți imediat cu oameni antrenați. Așijderea și tinerii coman- 
danți de tanc. Aici nu e vorba de grad, ci de experiență. Puțin îmi pasă 
cine se cațără în turelă, cu condiţia să fie un maimuţoi bătrîn. Unul 
singur să facă pe el și ne jupoaie cowboyii de vii. Se ridică și ordonă 
scurt: La posturi, în poziţie de luptă! 

Ne-am strecurat pe locurile noastre. Am încercat aparatul de 
radio, am verificat dispozitivul electric de tir. Heide se întreținu cu 
glas scăzut cu radiotelegrafiștii celorlalte tancuri. Plutonierul Slavek 
se însurase prin procură. L-am felicitat. Fu nevoit să povestească tot 
ce făcuse cu logodnica sa pe care n-o cunoscuse decît cinsprezece zile. 
O întâlnise în cursul ultimei sale permisii. 

Pentru un soldat de meserie, însurătoarea era un lucru înțe- 
lept. Cei mai mulți dintre răcanii vechi se însurau. Soția primea astfel 
întreaga soldă, dacă nu, aceasta trecea în contul ajutorului de iarnă. 
Nu aveam prea multă considerație pentru această operă de binefacere, 
după cele trăite pe frontul de est. 

Jucam zaruri pentru a ucide timpul. Deodată, Micuţul întrebă 
cu fățărnicie: 

— Ia spune, Porta, cine e moștenitorul tău? Dacă vei fi vreodată 
ucis? Eu îţi las ţie totul, doar știi, se grăbi el să adauge. Aurul, pe care 
îl port în săculețul verde din jurul gâtului, este al tău, dacă într-o bună 
zi voi trece pușca pe stînga. 

În colțul buzelor lui Porta miji un zimbet şi el rostogoli zarurile, 
scuturînd paharul deasupra capului. 

— Tare șmecher te mai crezi! Voi avea aurul tău? Știu eu la ce te 
duce mintea. la spune, ai scornit asta singur, din căpîțina ta? 

— Doar nu-mi poţi ghici gindurile! se împotrivi Micuţul indignat. 
Pe cuvîntul meu de cinste, vei avea aurul meu. Mi-am făcut testamen- 
tul, la fel ca doamna aceea din cartea pe care am citit-o zilele trecute. 

— Mulţumesc, rînji Porta. Nu-ţi face griji pentru mine. În Bal- 
cani, un tip bine, ziua paznic de cai, iar noaptea haiduc, mi-a prezis 

viitorul. Într-o seară pe cînd beam cafea stropită cu șliboviță, mi-a 
propus să-mi citească în cafea. Era de-a dreptul neliniștitor. Deodată, 
după ce s-a holbat vreo zece minute bune în zaț, în timp ce eu mă 
gindeam la o puicuță pe care mi-o pusesem de-o parte numai pentru 
suflețelul meu, iată că se pornește deodată să sporovăiască: „Porta, văd 
aici chipul tău strălucitor, cu un nimb de glorie. Ah! Nu! Mă înșel, e 
neon, nemaipomenit! Numele tău deasupra Berlinului. Vei fi un mare 
om de afaceri. Nu vei face nici un rău tîrfelor. Vei da codoașelor ce li 
se cuvine. Vei fura fără să fii prins. Vei trece printr-un război crincen. 
Prietenii și dușmanii îți vor purta sîmbetele, dar vei scăpa. Vei supra- 
viețui tuturor; vei vedea o mulțime de înmormâîntări, dar a ta este atit 
de departe în viitor încât nici n-o văd în ceașcă. Vei ajunge să trăiești 
o sută de ani. Nu văd moartea.” 

— Crezi că ar trebui să-mi dau în cărți? întrebă Micuţul intere- 
sat, mîngîindu-și săculețul verde. 

— Asta n-ar strica, încuviință Porta. Dacă vor să te facă să înghiți 
aiureli urîte, le tragi o mamă de bătaie. Dacă sînt chestii plăcute, le 
dai un ban și crezi cu neclintire în palavrele lor. Un sfat, Micuţule! 
Ferește-te de testamente. E un lucru primejdios, mai ales atunci cînd 
moștenitorii tăi îți bănuiesc bogăţia. 

Micuţul își încreţi fruntea. Era atît de adîncit în gîndurile sale, 
încît uită și de zaruri și cînd i-am amintit a fost degeaba. 

Privea în gol, trecîndu-și mecanic degetul mare de-a lungul 
lămpii de control de deasupra închizătorului. În sfirşit, izbucni: 

— Ticălosule, nepricopsitule, lepădătură, ai fi în stare să omori 
un prieten pentru o mînă de aur? 

Porta ridică din umeri. 

— Nu sînt decît un om slab, iar banul este ochiul dracului. Te 
împinge să faci lucruri ciudate. Dar cum spuneam: testamentele nu 
fac nici două parale. 

Micuţul zornăi zarurile, lovi cu piciorul într-o grenadă și urlă 
scos din fire: 

— Îţi baţi joc de mine! Acum am priceput. Vă bag în mormânt pe 
toți, pe cuvîntul meu! Puse mîna pe o grenadă. Am cerut unui tip de la 
birouri să-mi facă o hîrtie precum că-ţi las tot ce am, dacă bineînţeles 
nu te moștenesc eu pe tine cînd vei muri. Dacă nu, vei lua de pe jos. 

— Toate astea mi se par cam încîlcite, rinji Porta. Atunci cînd 
îți faci testamentul, în primul rînd trebuie să te asiguri împotriva spi- 
ritelor întunericului. Îmi spui că sînt moștenitorul tău. Eu sînt omul 
de afaceri, iar cei de țeapa asta, cu tot gulerul lor alb și unghiile lor 
lustruite, sînt niște indivizi tare ciudați. Dacă unul dintre ei îţi dă un 
trabuc, o face cu nădejdea că-i vei pasa o cutie întreagă. Oamenii de 
afaceri au toți cîte un fir direct cu Satana. Asta trebuie negreșit, din 
pricina concurenţei. Așa-i legea junglei. Bagă-ţi asta bine în căpăţină, 
caporal Wolfgang Creutzfeld, doar cei tari ajung. Mulţi au încercat 
meseria asta, dar puţini sînt cei aleși. Concurenții te pindesc, ascunși 
printre tufișuri, gata să-ţi smulgă cămașa de pe tine. Dar dacă știi să te 
descurci, gologanii ţi se vor scurge singuri din buzunar. Iar toţi priete- 
nii, cu toate că te vor uri, îți vor cînta în strună. Cu cît vei fi mai mare 
și mai urît de toți, cu atît mai multe plecăciuni îți vor face. Scuipă pe 
covorul din casa dușmanului tău: va spune că ai haz. Telefonează la 
ora două noaptea unui președinte de tribunal și ia-l la zor: ţi se va 
da dreptate. Flutură-le pe sub nas un teanc de bancnote, toți vor fi la 
picioarele tale. Dar să nu stai prea mult să-ţi alegi mijloacele. Trebuie 
să ai cîțiva oameni de încredere, care să fie în stare să pună la cale un 
mic accident. Să tai cu ferăstrăul axul din față al Jaguarului rivalului 
tău, nu e nici asta o idee prea rea. 

— Păi ăștia sînt gangsteri! se împotrivi Micuţul. 

— Așa-i dacă vrei să fii om de afaceri. Trebuie de asemenea să 
ai o groază de spioane: le bagi în paturile adversarilor tăi. Cu capul pe 
pernă spui tot. Puicuţele astea sînt cam ca cercetașii din armată, te 
informează. 

Chipul Micuţului se destinse. 

— N-ai decît să organizezi toată chestia, așa cum fac militarii. 

— Întocmai. De asta sînt foarte atent la cursurile de tactică. 
Directorii tăi comerciali sînt trupele de blindate. Oamenii tăi secreţi, 
de încredere, sînt comandourile de șoc. 

— Iar infanteria mea? 

— Toţi amăriții care trudesc pentru o leafă de mizerie. Stropi- 
torii de cerneală din birouri. Cînd vreo tîrfă ţi-a făcut serviciu mare, îi 
dăruiești un palton de astrahan. 

— Habar nu am ce e asta! exclamă Micuţul. Cum arată așa ceva? 

— Negru și buclat. 

— Aha! Chiorul se plimbă cu așa ceva. 

— Ce neghiob, mîrîi Porta cu dispreţ. Ce are el sînt zdrenţe de 
pudel roase de molii, pe care un șarlatan i le-a plasat drept astrahan. 

Aparatul de radio zbirniie: 

— Tancuri inamice. Toţi la posturi. Întrerupeţi legătura radio 
cu exteriorul. 

Îmi iau locul în spatele periscopului. Porta porneşte dinamul. 
Micuţțul verifică piedicile de siguranţă. Introduce o grenadă antitanc 
în chiulasă. 

— Executat încărcarea, anunță mecanic, ținînd o nouă grenadă 
în mâini. Buncărele cu muniţie stau deschise. Grenadele lungi lucesc, 
bine rinduite. Au un aer nevinovat, dar peste cîteva minute ele vor 
răspindi groaza și moartea, vor scuipa foc, vor face să ţipe de durere 
oameni înspăimântați. Prin trapele lăsate deschise, puteam urmări 
cu privirea mulțimea de tancuri inamice care înaintează în formaţie 
strinsă pe drumul asfaltat și bătut de soare. 

Apăs ușor pe pedală. Motorul electric vibrează. Turela se rotește 
fără zgomot. Doi ochi exact printre cei doi copaci în clipa în care voi 
începe tragerea. 

Comandantul Mike pindește la nivelul turelei sale, cu binoclul 
așezat în faţa lui, ascuns de o tufă de iarbă. Cînd va veni clipa să des- 
chidem focul, va face semn cu cascheta. 

Un întreg regiment de care blindate. Visul oricărui comandant 
de tancuri. Ne era servit pe o tipsie de argint. 

— De necrezut, șopti Bătrînul. Dacă nu ne zăresc, în două minute 
s-a zis cu ei. 

O ciocîrlie își înălță trilul sub cerul albastru. La marginea pădurii 
o cireadă de vite privește curioasă toate tancurile acestea. Așezați pe 
o șaretă de cărat bălegar, doi țărani beau vin de Chianti, își mai trag 
sufletul, nebănuind ce se află în spatele digului. În cîteva clipe se vor 
trezi prinși la mijloc în lupta dintre doi uriași. 

Fac zîmbind semne către americani, care le răspund voioși. 

Sîntem atît de încordaţi încît nimeni nu îndrăznește să vor- 
bească. Ochii îmi sînt lipiţi pe cauciucul din jurul vizorului periscopului. 

Peste cîmp aleargă un cîine. Unul dintre țărani aruncă un băț 
după el. În jurul florilor care ascund tunul, zumzăie albine. Pe turelă 
se plimbă o șopirlă. O stăncuță ciugulește un melc mare. 

Cei de dincolo cîntă acum. Cel care îi conduce are un frumos 
glas de bariton. 

Iată primul tanc în cîmpul meu de ochire. În afară de pilot, 
întreg echipajul mi se înfățișează drept ţintă. 

Mike își înalță cascheta. 

— Foc! ordonă Bătrinul. 

Cele șaisprezece tunuri grele scuipă foc toate deodată. Depla- 
sarea aerului culcă la pămînt tufișurile. Toate cele șaisprezece grenade 
nimeresc în plin. Oamenii sînt azvirliți în aer. De peste tot izbucnesc 
flăcări uriașe. 

Următoarea salvă incendiază alte tancuri. 

Rotesc turela. Micuţul împinge încărcătura cu fruntea. Pieptul 
său gol este scăldat de sudoare. Tragem grenadă după grenadă. 

Caii de la șaretă se cabrează. Unul dintre țărani rămîne agăţat. 
Vitele forțează țarcul și se năpustesc drept înspre foc. 

Toate carele inamice ard pe șosea. 

— Cu obuze explozibile, foc! ordonă comandantul Mike. 

Obuzele explodează în mijlocul oamenilor, care urlă înnebuniți 
de durere. Pînă și morţii sînt azvârliți în aer și sfirtecați din nou. Pentru 
a încheia tragem cu obuze S. 

Drumul pare acum o mare de flăcări. 

— Porniţi motoarele, comandă Mike. Blindate, înaintee, marș! 

Este rîndul militarilor și al aruncătoarelor de flăcări. 

Înaintăm de-a lungul acestui iad arzător. Turelele se rotesc, 
mitralierele latră. Răniți și morţi sînt sfîrtecați de proiectile. Dintr-o 
grămadă de cadavre se ivește un soldat înnebunit, cu mîinile întinse 
înainte cu gura larg deschisă, cu ochii încremeniți. Flacăra unui aruncă- 
tor îl linge cu limba sa galbenă de foc. Soldatul se carbonizează într-un 
nor de fum negru. 

Mike face semn de încetare. 

— În coloană marş! Direcţia: regiment! 

Își freacă mîinile. 

Restabilim contactele prin radio. Ridem. Yankeii nu au tras decit 
un singur foc. Datorită unui bătrîn sergent american prea limbut am 
exterminat un regiment întreg fără nici o zgirietură de partea noastră. 

Comandantul Mike a chemat Statul Major al regimentului. În 
glasul său se simţea mîndria și bucuria. 

— Rinocerii cheamă Scroafa. Vă ascult. 

— Aici Scroafa. Vorbiţi, Rinocerii. 

— Șeful Rinocerilor. Regimentul de blindate inamic, lichidat. 
Fără prizonieri. Nu avem pierderi. Preţ: o mie și cinci sute de grenade, 
opt sute de obuze explozibile, trei sute de obuze S. Pentru cercetarea 
aeriană: harta nr. 3, drumul 6, punctul A2. Terminat. Vă ascult. 

— Scroafa către Rinocerii. Felicitări. La raport. Comandantul. 
Terminat. 

— Mie îmi place mai mult retragerea decît înaintarea, 
declară Barcelona. Iată-ne sorbind fresa. Dacă miine înaintăm, 
va trebui să ne bălăcim prin ochiurile de apă scîrboase. Cînd 
înaintăm ne scot sufletul. Și apoi m-am săturat pînă în gît de 
fetele de la Ida. Au devenit un fel de tovarășe de front. Le cunosc 
fiecare fir de păr. De două luni ne tot promite Ida prospătură. 
Minte de îngheaţă apele. 

— Miine! strigă Porta cu ochi strălucitori, înfăţișindu-ne 
două chiftele din măduvă. Miine vreau să dorm în patul 
împăratului Abisiniei, să siluiesc regina și toate prințesele. 

— Poate că vor fi de acord, spuse visător Gregor Martin. 
Poate că și lor le plac puțin bruftuiala și vlăjganii care put a 
hoit. 

— Sîntem în plin epos, decretă Bătrînul. Într-o bună zi, 
toate astea se vor termina și va trebui să ne spălăm. 

— Cînd vom ajunge la Roma, vreau să mă înec în 
șampanie, să beau pînă îmi va ieși pe nas și pe urechi, spuse 
Porta. Vreau să torn în mine pînă cînd voi plinge cu șampanie, 
iar apoi mă voi duce să-i caut pricină unui anumit individ și 
să-l desfiinţez. Un nemernic căruia nu-i plac nici berea și nici 
fetele. 

— Dacă vom avea timp la Roma, spuse Heide, dacă 
ceilalți nu ne vor zori prea tare, vreau în primul rînd să mă 
bag într-un pat mare cu baldachin și perne de mătase. Și așa 
jegos cum sînt vreau să mă dezbrac. Apoi vreau să dorm și să 
nu mă trezească nimeni. Voi ieși apoi în oraș și îmi voi dibui o 
cuconiță adevărată, cu desuuri elegante. Și voi face dragoste cu 
ea, ba chiar de mai multe ori. După aceea mă voi îmbăta și apoi 
nu avem decît să ne retragem din nou. 

— Mai vreau fresa, strigă Porta. S-o ducem așa întruna. 
Să le golim butoaiele, să ne culcăm cu femeile lor, să le spurcăm 
culcușurile. Roma, Milano, Innsbruck și, pentru a încheia, ne 
vom da poalele peste cap la Berlin. 

Șuieratul unui fluier ne-a chemat la realitate. 

— La posturi! Adunarea în faţa tancurilor, ordonă 
comandantul Michael Braun. 
— Mor de somn, miîrîi Porta. 
Am ajuns împleticindu-ne pînă la tancurile noastre. De 
patru zile nu mai închisesem ochii. 
— Voi adormi în timpul mersului, ameninţă Porta. 
Mike zbiera cu ochii injectaţi de sînge din pricina 
oboselii. 
— Voi arunca în aero coloană întreagă, dacă adorm, zise 
Porta. 
— Regina n-o să te mai vrea, dacă ţi-e somn în halul 
ăsta! făcu Heide. 
— Puțin îmi pasă mie de regină, bolborosi Porta. Vreau 
să ațipesc. 
— Nuva fi mulțumită, urmă Heide, care era pus pe 
ceartă. 
Pornisem la drum. 
Două tancuri s-au răsturnat în șanț: piloții adormiseră. 


Au apărut sute de Jabo, măturînd totul în calea lor. Un singur 
tanc să fii trecut descoperit și se repezeau cîte două în picaj asupra lui. 

Avioanele semănaseră panica în batalionul 2. Atacul lor durase 
două ore. Compania noastră a pierdut toate Pantherele și jumătate 
din oameni. 

Porta a fost nevoit să se rostogolească pe povîrniș să-și stingă 
uniforma care ardea. 

Ridicasem tabăra în munți și așteptam întăriri. Carele blindate 
sosiseră—tancuri Tiger de șaizeci și opt tone cu tunurile lor de mare 
putere de 8,8 cm. Cei noi nu soseau ca de obicei în formaţii strînse, 
printre ei nu erau boboci, ci numai vulpoi bătrîni, trecuţi prin multe. 
Mare parte din ei mai purtau încă uniforma de pe frontul de est. 

I-a luat în primire plutonierul major Hoffmann, cea mai mare 
lepădătură dintre toți Hauptfeldwebelii. Îi plăcea să-și audă glasul și se 
umfla în pene la cel mai mic prilej. Cînd voia să facă pe binevoitorul, îi 
boteza pe subofițeri cu nume biblice. Cînd era furios, din gură îi ieșeau 

numai murdării. Cînd era normal, adică precum o vită, se folosea de 
denumiri misterioase; taur de bălegar, căpățină de iepure, șoarece de 
umbrelă etc. 

Hoffmann avea două ordonanţe, cu toate că nu avea dreptul 
la nici una. Unul dintre oameni era pe post de valet. Pe vremuri, îna- 
inte ca soarta vitregă să-l facă să ajungă în serviciul majorului, fusese 
maître d'hâtel într-unul din cele mai mari hoteluri din Berlin. Celălalt 
era om la toate și paharnic, însărcinat și cu servirea mesei atunci cînd 
Hoffmann mînca singur. 

Într-una din zile, Micuţul fumase în front şi Hoffmann îl pusese 
să se caţere de douăzeci și patru de ori pînă în vîrful unui stejar. De fie- 
care dată cînd Micuţul ajunsese sus, Hoffmann îi ordona să croncăne. 

Hoffmann avea un favorit: Vierul, fostul Stabsfeldwebel de la 
închisoarea militară din Hamburg-Altona, aruncat acum în chip de șef 
de birou la companie. Încercasem să-l încondeiem la Frick și Mike. A 
fost zadarnic. Vierul nu se clintea de acolo, precum un melc din cochi- 
lia lui, sfidîndu-ne. 

Într-o noapte i-am făcut o glumă urâtă. L-am înșfăcat în timp 
ce sforăia. Cît ai clipi, l-am legat, cu ochii acoperiţi, de un copac. Am 
ațintit apoi asupra lui o pușcă-mitralieră italienească. 

Dimineaţa, cînd a fost eliberat, Vierul era ca o cîrpă. 

Lui Hoffmann i se păruse că povestea are haz, tratîndu-i pe 
autori drept glumeţi. Dar în ziua în care o grenadă dezamorsată a fost 
aruncată în fața lui, pe masă, glumeţii au devenit ca prin farmec, uci- 
gași, sabotori și mai știu eu cîte. 

Alarmă poliția secretă, care delegă un comisar de la secţia cri- 
minală; acesta după ce umblă beat timp de trei zile datorită pivniței 
dosite a lui Hoffmann, se duse fără să fi rezolvat nimic. Nu uită însă să 
ia cu el patru cartușe de Camel și două șunci de miel afumate, făgădu- 
indu-i lui Hoffmann că se va întoarce curînd să-și continue ancheta. 

Hoffmann i-a răspuns mîrîind. Se plinse la conducerea regi- 
mentului, unde drept mîngiiere i s-a amintit că el însuși făcuse apel 
la poliția militară. Jură că de acum înainte va urma sfatul bătrînesc: 
nu trezi niciodată autoritățile, lasă-le să doarmă în pace, căci e mai 
greu să le adormi la loc! 

Eram adunaţi în fața punctului de comandă și ne era frig. Spi- 
Icuitul întârzia ca în fiecare dimineață. Pentru a ne enerva puţin. Cei 
vechi purtau câte o salopetă peste uniformă. În felul acesta eram siguri 
că vom fi aleși pentru serviciul tehnic. Singurul loc unde nu ne putea 
controla nimeni. Porta ţinea în miîini un clește și patru chei franceze. 
Din buzunar se ivea o cutie cu bujii ce sărea în ochi. Micuţul stringea 
sub braţo pompă de benzină. De cinsprezece zile o tot căra cu el. Hoff- 
mann încă nu mirosise vicleșugul. 

Noii veniți erau înșirați pe partea stingă cu ranițele în fața lor. 
Aveau mantalele și măștile de gaze noi-nouţe agățate pe după umăr, 
iar de centură le atîrnau căști de oțel. 

Porta ascundea în căușul mîinii ţigara aprinsă. Dacă Hoffmann 
l-ar fi văzut, ar fi turbat. 

Acesta a ieșit de la punctul de comandă urmat de aproape de 
Vier care ţinea ordinul de zi și cele șase creioane colorate. Se ținea exact 
la trei pași de plutonierul-major, oprindu-se și înaintînd în același 
ritm cu el. 

Hoffmann se înfipse cu picioarele rășchirate în fața companiei. 
Deschise gura cît o șură scoțind un soi de muget sălbatec: 

— Companie, drepți! La dreapta! 

Așteptă cîteva clipe să vadă dacă cineva îndrăznește să miște 
și rînji mulțumit. 

— Pe loc repaus, ordonă. Și așa, zebre rozalii, vă închipuiți că va 
ține mereu chiulul cu serviciul tehnic? Astăzi e ultima oară, adunătură 
de puturoși! Tehnicienii să iasă din rînduri! Două treimi din oameni au 
făcut cîte un pas înainte. Ceilalți au rămas pe loc cu ochii pierduţi în gol. 

Hoffmann se îndreptă către ei, urmat mereu de Vier. 
— Tu, cel de colo, strigă el, ţintind cu degetul întins un capo- 
ral-șef, de unde ai pistolul ăla care ţi se bălăbănește pe fund? 
Caporalul a fost nevoit să-i dea pistolul. Spilcuitul era încîntat. 
Să iei pistolul unui soldat, înseamnă să i-l smulgi din suflet. 
Invocînd ţinuta neglijentă și lipsa de disciplină, ordonă oameni- 
lor trei exerciții prin mlaștină. De fapt, voia să-și arate puterea absolută. 
Cînd, năclăiți de noroi și de mătasea broaștei, oamenii au luat 
din nou poziţia de drepţi în fața lui, era în al noulea cer. 

— Măi păduchioșilor, cred că știți acuma unde vă aflaţi; într-o 
adevărată companie prusacă, unde domnesc ordinea și disciplina. Vă 
dați seama acum—urmă el plin de siguranță—că nu faceţi nici cât o 
ceapă degerată. Aici eu comand, doar eu. Dacă am chef să vă turtesc 
căpăţina, v-o fac piftie. Dar dacă vreunul dintre voi—lucru care m-ar 
umple de mirare—dovedește că are un dram de inimă în burtă, îl fac 
subofițer. 

Nici nu-și dădea seama că minimaliza importanţa subofiţeri- 
lor strigînd în gura mare că este suficient să ai puţină inimă în burtă 
pentru a primi un galon. Cei de ţeapa lui Porta înțeleseseră lucrul ăsta 
de o veșnicie și nu ţinteau deloc un asemenea grad: „Doar proștii vor 
să fie avansați, cei isteţi stau în banca lor”, îi plăcea lui Porta să spună. 

Dintre noii veniţi, trei au fost trecuți la secția noastră, printre 
care un caporal-șef cu opt ani de serviciu. Raniţa din spate îi era plină 
cu lucruri furate. Se îndreptă către Bătrîn. 

— Tu ești șeful secției? Sînt fostul șofer al comandantului 
suprem al Veneţiei. Am fost instruit special pentru serviciul de inten- 
denţă... Habar n-am de serviciul de pe front... de altfel nici nu vreau să-l 
cunosc. Dacă îmi ceri să-ți aduc uniforma comandantului de divizie, 
n-ai decît să-mi spui și ţi-o aduc pe loc. Mă cheamă Gregor Martin. Sînt 
caporal-șef. Înainte de a apăra palma aia de pămînt care se cheamă 
patrie, eram șofer pe o dubă cu mobilă. Am fost cu mașina prin toată 
Europa. Am intrat cam în toate marile case, livrind mobilele mele de 
epocă, proaspăt ieșite din fabrică. Patronul mă învățase să falsific marfa 
și te pot face să crezi că un scaun din lemn încă verde i-a folosit fun- 
dului lui Napoleon. 

— De ce n-ai rămas la generalul tău de la Veneţia? întrebă Porta 
curios. 

— Vechea poveste: o femeie, lămuri Gregor Martin cu suspine în 
glas. Mi-a făcut semn de peste Canal Grande. Am vrut s-o văd mai de 
aproape, am trecut podul Rialto. Eram grăbit și, așa cum poate știți, pe 
afurisitul ăsta de pod e mare înghesuială. Poţi întîlni pe el pe cine nu 
gindești. M-am trezit față în față cu un idiot de locotenent de marină. 
Mînca-l-ar rechinii sau peștișorii roșii! N-am căzut la învoială în pri- 
vința felului în care trebuie să salute un caporal-șef. N-am știut să-mi 
țin limba în friu. 

— Ce i-ai spus? întrebă Micuţul plin de curiozitate, suflindu-și 
nasul cu degetele. 

— Nu-mi mai aduc bine aminte, dar în orice caz i-am zis să 
nu confunde Podul Rialto cu curtea unei cazărmi. M-a luat de guler 
vrînd să mă înhaţe. Nici nu știu cum s-a întîmplat, dar l-am lungit la 
pămînt cu o dreaptă. L-am și burdușit puţin cînd s-o întind. Asta să-mi 
fie învățătură de minte să nu stau de vorbă pe un pod, căci deodată au 
apărut copoii, tăindu-mi amîndouă ieșirile. 

— Eu m-aș fi aruncat în apă, spuse Porta. 

— Ţi-ai găsit, pe Rialto! Au ridicat niște chestii în amîndouă 
părțile. Marinarul de apă dulce mă ameninţa că mă doboară cu Wal- 
therul său; a trebuit să-l oprească copoii. După aceea au vrut ei să mă 
curețe, deoarece în învălmășeală i-am scăpat unuia dintre ei o scato- 
alcă peste mutră iar altor doi le-am turnat un ghiveci cu flori în cap. 
M-am refugiat într-o cârciumă. Ca să glumesc puţin, am zbierat din 
ușă: Trăiască Frontul Roșu, jos cu Mussolini! 

„E adevărat, naziștii au luat-o pe coajă?” mugi barmanul scoțind 
strigăte de bucurie. 

„Acum cîteva minute”, i-am răspuns și nu mințeam, erau lungiți 
pe Rialto printre flori. 

Ne-am pornit să sărbătorim pe loc victoria. Patronul a făcut 
cinste cu șampanie. Eram atît de grăbiţi încît nu mai aveam timp nici 
să desfundăm sticlele, le spărgeam pur și simplu de tejghea. Am dat 
foc fotografiilor lui Hitler și ale lui Mussolini în mijlocul încăperii. În 
timp ce toată lumea cînta: Quon est bien dans les bras d'une blonde... 

Doi dezertori s-au repezit să-și scoată uniformele și puștile din 
pivniță. Au început să tragă pe fereastră. Un sticlete se zorea să-și lepede 
țoalele într-o ladă de gunoi de sub poartă. Se întoarse apoi la noi să ne 
dea o mînă de ajutor la sărbătorirea victoriei. 

Ne-a spus că de multă vreme avea legături cu partizanii. lată 
că-și pune deodată o brasardă roșu-alb-verde și se numește singur șef 
al poliției din Veneţia, începînd chiar din clipa aceea. Era un lucru 
hotărît de multă vreme. Ne atribui tuturor cîte o funcție. 

Eram la umblătoare cînd a izbucnit tărăboiul. Aud focuri de 
pușcă, comenzi bine cunoscute. Latrinele din Italia nu au aproape 

[1] (fr) Ce bine e în brațele unei blonde... (n. trad.) 

niciodată ferestre. Încerc deci să mă strecor uşurel, dar mă vede un 
găinar. M-au băgat la răcoare la Mestre, apoi la Chioggia. Dar primull?l 
nostru, O secătură de colonel, nu m-a vrut. Nu-i plăceam nici lui, nici 
lui Porsche și nici generalului meu. 

— Ce are a face Porsche în toată treaba asta? întrebă Barcelona 
care nu mai înțelegea nimic. 

— Aflasem încă de pe vremea cînd generalul și cu mine eram 
în Rusia, lingă Kerci, că bătrînul, mă înţelegi, avea o slăbiciune pentru 
mașinile de curse. M-am gîndit bine și mi-am zis: „Gregor, camiona- 
giule, nu scăpa prilejul! Dacă ești în stare să hurducănești un cinșpe 
tone peste crestele munţilor și să faci dintr-un lucru nou unul antic, 
te vei descurca tu și cu automobilele sport.” Am început să mă laud 
cu o cursă de automobile la care luasem parte—în vis, se înțelege! Am 
povestit că-l cunoșteam personal pe Sir Malcolm Campbell. Pînă la 
urmă, bătrinul n-a mai putut. A pus să mă cheme și m-a poftit să iau 
loc pe canapeaua lui... Să mor dacă mint! 

Bătrînul era într-atât de curios să asculte descrierile mele despre 
mașini, încât a fost cît pe-aci să uite că trebuia să străbată trecătoarea 
Kerci cu divizia lui. 

L-am făcut să înnebunească după un Porsche. A făcut el ce-a 
făcut și a dibuit două. Trebuie să recunosc că generalii știu niște tru- 
curi care nu sînt de nasul nostru. Pe scurt, iată-mă ajuns șoferul său 
favorit. Ce mă mai îmbuiba cînd ne repezeam la Graz și Innsbruck. 
Bătrînul uita de divizie. O lăsa pe seama primului, secătura de colonel. 
Aveam regim special. Trei oameni mă ajutau la întreținerea mașinilor. 
Cînd eram surprins dormind ziua în amiaza mare, n-aveam decît să 
spun: ordin de la general să mă odihnesc înainte de a pleca cu dînsul. 
Aveam uniforme făcute pe măsură. Uitaţi-vă, mi-a mai rămas una. Ce 
timpuri! Eram plin de bani. Vindeam benzina la negru. Ce i-o fi venit 
țărăncii ăleia să treacă pe lingă Rialto! 

Colonelul m-a dus la general, la Lido. S-a pornit să mă facă albie 
de porci, dar a încercat să mă scape. Puteau să mă învinovăţească de 
orice, puţin îi păsa generalului. El voia să alerge cu Porsche și știa că 
se putea încrede în mine. Doar că, ce vrei, o cămașă neagră mă văzuse 
urinînd pe Mussolini... adică pe fotografia lui. Atît a trăncănit încât 


[2] Primul comandant cu operațiunile. (n. trad.) 

bătrînul a făcut un semn poliției noastre militare să-l ia pe individ să 
facă o mică plimbare. Cînd l-au adus înapoi după cîteva zile, îi vijiia 
capul. Eram de faţă și i-am zis: „Asta te va învăţa minte, blegule, să învi- 
novăţești oamenii de încredere ai Wehrmachtului.” Ba am și aruncat 
cu o piatră după el, tocmai cînd să dea colţul, gîndindu-mă: nu-l voi 
mai vedea pe prostul ăsta. Dar mă înșelam. Feciorul ăsta de tîrfă avea 
un babac care cunoștea la Roma un pîrlit care îl cunoștea pe mareșalul 
Kesselring. Așa am aflat cît de mici sîntem. Generalul meu mi-a uitat 
pînă și numele. M-a lăsat în voia soartei ca pe un gunoi. M-am prăbu- 
șit din ce în ce mai jos. M-au băgat la răcoare, cu cătușe la mîini între 
doi cai din jandarmeria italiană! Nu se cade să faci așa ceva unui șofer. 
Dacă m-ar fi pus să alerg în spatele unei mașini, n-aș fi avut nimic de 
spus. Dar între două gloabe! Ah! Asta nu! Și acum iată-mă la voi! 
Vierul se îndrepta spre noi. 
— Ordin pentru adunare, șopti el. 
— Şi pentru ce, mă rog? întrebă Porta încetișor. 
— Comandantul vrea să vă dea bună ziua și să-i vadă pe cei noi. 
E în toane rele în dimineaţa asta. I-a scos pe furieri de cinci ori la raport. 
— Iar eu, știi ce voi face? riînji Porta cu blîndeţe. Te voi lua într-o 
zi cu mine în prima linie și te voi trimite apoi dincolo, la Gurka sau 
la Mauri, cu un deget sau două tăiate în buzunar. Come triste la vita!!! 
Vierul se făcu repede nevăzut. 
Rudolf Kleber, muzicianul nostru, fostul SS-ist, sună cu trom- 
peta o măsură din Stingerea. 
— Mii de draci! Nu apucă ăsta zile multe, rise Legionarul. 
Iată-ne plecînd la adunare, nu fără să fii avut grijă să ne dăm 
puțin pe mîini cu unsoare murdară. Eram doar echipa tehnică a lui 
Hoffmann, îi putea trece prin minte să ne controleze mîinile. 
Comandantul Michael Braun sosise înaintea noastră. Sprijinit 
cu spatele de un zid, își tot trecea trabucul său mare dintr-un colţ al 
gurii în celălalt. Despre comandantul Michael circulau zvonurile cele 
mai ciudate. Unii susțineau că n-ar fi german, ci american. Julius Heide, 
bine informat ca de obicei, știa că fusese caporal în infanteria marină 
americană. Se născuse la Berlin. Emigrase în Statele Unite împreună 
cu cei șapte frați și surori și cu bunicii săi, imediat după primul război 
[3] (iL.) Ce tristă e viaţa! (n. trad.) 

mondial. Maică-sa se măritase a doua oară cu un om de afaceri ame- 
Tican, care nu se interesa decit de business și de femei. Pentru acesta, 
Statele Unite însemnau lumea întreagă. Cine nu era de aceeași părere 
nu putea fi decît un negru murdar. Cînd Michael Braun s-a întors din 
garnizoana din Hawaii cu capul plin de noi idei politice, tatăl său vitreg 
l-a dat pe loc pe ușă afară, cu aceste cuvinte în chip de bun rămas: „Ești 
o pată pe onoarea Statelor Unite.” 

Michael o scoase la capăt un timp, trăind din prima de debarcare. 
Apoi, deveni peștele unei actrițe din Los Angeles, care avea o oarecare 
faimă. Dar într-o seară, fiind la o petrecere într-un drugstore din Lin- 
coln Road, Mike vorbi prea mult. Întorcându-se acasă la cucoană, o 
găsi pe aceasta foarte pornită după nouă whiskyuri, două ginuri, trei 
rachiuri de ienupăr și după zvonul pe care îl aflase la telefon. A avut 
loc o scenă violentă, toate mobilele au fost făcute bucățele, iar Mike 
s-a trezit din nou în stradă. 

Ajuns la fundul sacului, încercă meseria de văcsuitor de ghete. 
Din nenorocire încă nu învățase ce înseamnă prudența. Se culcă cu 
nevasta unui polițai, o mexicană cu părul ca smoala, căreia îi plăcea 
din cînd în cînd să-și facă de cap. Polițaiul, care era irlandez, nu prea 
se descurca. Plătea doi japonezi din Yokohama să se ocupe de micuță. 
Unul din ei avea o spălătorie pe Little Street. Celălalt era ajutor de 
cofetar la un emigrant austriac ce făcea prăjituri vieneze, pe care nici 
un vienez nu le-ar fi putut recunoaște vreodată. 

Michael s-a încurcat într-o orgie filmată cu aparate de filmat 
ascunse. Totul s-a sfîrșit printr-un mare scandal. 

Michael nu avea noroc. Se trezi la închisoare acuzat că el ar fi 
făcut fotografiile. Puțin noroc tot a avut. Ar fi putut lua zece ani. Nu 
se alese decît cu unul singur, deoarece judecătorul tocmai mîncase 
bine la prînz și era bine dispus. Apreciase fotografiile care constituiau 
dovezile acuzării. Ele au fost copiate în mai multe exemplare pentru 
a fi distribuite judecătorului, procurorului, avocatului, înalţilor func- 
ționari din poliția criminalistică. 

Ieșit din închisoare, Michael Braun plecă la New York, călăto- 
rind clandestin cu un tren de marfă. Se duse să se prezinte la oficiul de 
recrutare al armatei, pe Washington Road. Ajunse acolo foarte sigur pe 

sine. Doar era un vechi marinar cu stagiu! Dar un afurisit de sergent cu 
o tinichea pe piept—era un veteran din luptele de pe Somme—îi ceru 
un certificat de bună purtare. Michael încercă să-l ducă. Aici, pentru 
prima oară în viața lui, a fost snopit în bătaie. L-au făcut să „ințeleagă” 
că în armată nu au ce căuta deținuții. 

Se duse pe Millwall Dock, se ascunse pe bordul lui Brâme, din 
linia maritimă Hapag. L-au descoperit în larg, la 375 mile marine de 
Halifax. Fu uluit de numărul de farfurii pe care le poate spăla un om 
într-o singură zi! Cum spărgea una, avea dreptul la o lovitură de scîndură 
peste scăfirlie. O dată cu sosirea sa la Hamburg, fu predat în mîinile 
poliției. Loviturile celor trei sergenţi de la oficiul de recrutare din New 
York nu erau decît niște mîngîieri, în comparație cu cele încasate în 
Standthausbriicke nr. 8. 

Petrecu nouă luni la Fuhlsbiittel, în grija Pocitaniei, Oberstur- 
mbannfiihrerul SS, cel mai nesuferit dintre cizmele lungi. Instinctul îi 
spunea că dacă vrea să-și scape pielea trebuie să plece spinarea și să jure 
credinţă. Se mîngiia la gîndul că „din jale s-a întrupat Electra”. Vechiul 
său instinct de soldat l-a minat către un flecar din celulă. Scăpă cîte 
un cuvînt ba ici, ba colo, în legătură cu infanteria marină americană; 
despre garnizoana de la Shuffield; despre munca prizonierilor la cari- 
ere; despre marșuri disciplinare ucigătoare sub arșița soarelui. Vorbi 
în treacăt despre noua carabină automată MI, lăsînd să se înțeleagă 
că ar cunoaște și pușca 276 Garand a lui Pedersen. 

Pocitania începu să se intereseze de el. Mike rămase două ore 
în poziție de drepți, așa cum numai un pușcaș din marină este în stare 
să facă. Pocitania dădea din cap mulțumit. A fost pus la încercare. Mike 
dezarmă cu mîinile goale trei SS-iști, dintre cei trei duri. Asta s-a petre- 
cut în curtea ce dă spre aerodrom, acolo unde l-au executat pe Andrâ. 

Pocitania era uluit. Urmărea scena ascuns după o perdea, de la 
etajul al doilea. Mike fu pus apoi să alerge trei kilometri, și asta după 
ce postise timp de șase zile. L-au băgat apoi în camera frigorifică de 
unde l-au scos aproape congelat. După aceea l-au legat cu fringhii pe 
un radiator, aruncîndu-i peste față cîte o găleată cu apă rece ca gheaţa 
din sfert în sfert de oră. Lui Mike începuse să i se facă dor de închisoa- 
rea garnizoanei din Shuffield, unde domnea Crestatul, cel mai ticălos 
dintre toți ticăloșii de sergenți. 

Pocitania îl scuipă pe Mike, dar în capul acestuia răsunau trom- 
petele de la Shuffield. Pocitania făcuse o greșeală. Aplicase unui vechi 
soldat tratamentul deținuților politici. Mike se puse ca prin ceață în 
poziție de drepți și îl privi drept în ochi. De patru ori îl scuipă Pocita- 
nia drept în faţă. 

După șaptezeci și trei de zile. Mike a fost mutat într-un lagăr de 
muncă, în apropiere de Eisenach. Pe căi întortocheate își făcu relaţii în 
sînul familiei partidului nazist. Se împrieteni cu un Gauleiter. Amîndoi 
aveau spirit de afaceri, mai ales pentru cele deocheate. Mike deveni 
șef de companie într-un timp record, într-o Allgemeine SS-Kompanie. 
Cineva îi șopti la ureche că poliția face cercetări. Cei de sus erau miraţi 
că mare parte din rațiile de alimente din Eisenach dispăreau fără urmă. 
Mike și-a dat seama că sosise timpul să schimbe birtul. În câteva fraze 
sforăitoare, aduse la cunoștință ca datoria îl silește să se pună la dispo- 
ziția armatei. Șeful său, Gruppenfiihrerul SS Nichols, înghiţea cu lingura 
mare asemenea cuvîntări patriotice. 

Într-o zi rece și ploioasă de aprilie, Mike se prezentă la Regimen- 
tul 131 de frontieră, la Tibor Lager, dar căpitanul Tilener, de la compania 
a 2-a, nu-l prea înghițea pe acest ciudat jumătate-de-neamţi. L-au trimis 
într-un colț îndepărtat, la Tapiau, în Prusia Orientală, în apropiere de 
frontiera cu Polonia, unde servi timp de șase luni în Batalionul 31 de 
mitraliori. Acolo, se remarcă prin precizia tirului său. Cîștigă concursul 
de trageri cu mitraliera. Cînd comandantul îl întrebă ce grad avusese 
în infanteria marină, a răspuns cu îndrăzneală: 

— Locotenent, domnule comandant! 

S-a trimis un raport la Berlin în legătură cu Michael Braun. 
După opt zile, acesta era numit caporal, avînd pe umeri insignele de 
elev-ofițer de rezervă. După alte trei luni era aspirant clasa a doua, și 
după un an aspirant clasa întâi și prevenit ca din întîmplare că aveau 
de gînd să-l trimită la Academia Militară din Postdam. Acolo șarla- 
tania sa ar fi ieșit la iveală în cîteva ore. Dădu de veste, pe diferite căi, 
cunoscuțţilor săi din partidul nazist. 

Mike călători din nou. Petrecu un timp la Stettin, la batalio- 
nul 2. Învăţă să construiască plutoane și, de fiecare dată cînd venea 
vorba de Academia Militară, se descurca şi se făcea nevăzut. În 1939, 


57 


MONTE CASSINO 


la izbucnirea războiului, puţine erau garnizoanele pe care să nu le 
cunoască. La sfîrșitul campaniei din Polonia se afla la Lvov, cu grad 
de locotenent, comandînd o companie. Era bine văzut. 

Mike se certă cu superiorul său, care își pusese în gînd să-l tri- 
mită cu de-a sila la Academia Militară. Pînă la urmă Mike a fost vărsat 
la Regimentul 79, iar în livretul său militar a mai apărut o notă care 
spunea: „Nedisciplinat, fire certăreaţă și nesupusă; nu este recoman- 
dabil a i se încredința o comandă independentă.” 

O asemenea recomandare nu înlesnește începuturile într-un 
regiment în care pășești pentru prima oară. Timp de șase luni, Mike 
străbătu regiunea în lung și în lat ca șef al unei companii, la coloanele 
de camioane. Într-o bună zi, a apărut la Eisenach împreună cu cami- 
oanele sale, iar jumătate din încărcătură se făcu nevăzută în depozitul 
prietenului său, Gauleiterul. 

În felul acesta stagiul locotenentului Michael Braun la coloa- 
nele auto ale armatei a luat sfirșit. Cu o repeziciune uimitoare deveni 
căpitan și, cinci luni mai tîrziu, comandant; toate acestea datorită pri- 
etenului său Gauleiterul. Lucrul cel mai de mirare este însă faptul că 
Michael Braun—comandantul—nu se apropiase niciodată de vreo 
şcoală de ofiţeri la mai puţin de o sută de kilometri. În toate bătăliile, 
lui i se încredințau misiunile cele mai grele, problemele fără ieșire. 
Se descurca într-un fel sau altul, dar onoarea izbînzii revenea altora. 
Ultimul colonel îi mai înscrise încă o notă neplăcută în livret, așa că 
Mike a fost expediat într-un regiment disciplinar. Pricina era gravă. 
Beat, zvirlise o halbă de bere drept în portretul lui Hitler urlînd: „În 
sănătatea ta!” 

Prietenul său, Gauleiterul, nu mai putea face nimic pentru el. De 
vreo două luni spărgea pietre pe șantierul unei noi autostrăzi. Simplul 
fapt de a-l cunoaște devenise periculos. Mike se grăbi să-l uite. 

Iată deci personajul, comandantului Michael Braun, cel care 
dorea să-i salute pe noii sosiți în companie. Era în stare să înjure cîte 
O oră și jumătate fără a se repeta vreodată. 

— Neisprăviților! tună el. Eu sînt șeful vostru. Nu vreau chiu- 
langii pe aici! Dacă vreunuia dintre voi îi vine poftă să-mi tragă un 
glonţ în ceafă, mai întîi să-și facă testamentul. Am ochi la spate și un 
radar în fund. 

Îl ţinti pe Micuţul cu degetul: 

— Creutzfeldt, care-i cel mai al dracului șef de companie pe 
care l-ai văzut în viaţa ta? 

— Tu, Mike. 

Pe chipul comandantului se lăți un zimbet. Arătă spre Legionar. 

— La dreapta mea, se află subofițerul Kalb. Ascultaţi-i sfaturile 
și poate că așa veți reuși să scăpațţi teferi. A fost pe la crescătorii de 
capre și știe multe! Tîlharul ăla mare cu fularul galben, din stînga, din 
primul rînd, care are neobrăzarea să poarte stelele de plutonier, este 
Marlow. A fost în comandourile mareșalului Goering. Se juca puţin 
cam mult cu șișul. De asta a și fost dat afară. Vă va iniţia în tehnica 
luptei corp-la-corp. Subofițerul Julius Heide vă va arăta ce este ordinea 
și disciplina. De la căpitanul Willie Beier, zis Bătrinul, veți învăța arta 
de a conduce oamenii precum și despre umanism. Acest ultim punct 
nu vă va fi de mare folos. Caporalul șef Joseph Porta vă va da lecţii de 
furat. Dacă aveţi cumva nevoie de ovorbă bună pentru pacea sufletului 
vostru, adresați-vă preotului nostru, părintele Emmanuel. Nu-l judecaţi 
greșit, e în stare să doboare un taur cu mîna stingă. 

Comandantul își ridică pistolul greu, calibru 38. 

— Așa cum puteți vedea, eu port un pistol automat, nu un Wal- 
ther, una din jucăriile acelea pe care le preferă cei mai mulţi dintre 
ofițeri. Dacă printre voi se află vreo lepădătură care dă cel mai mic semn 
de lașitate atunci cînd vor sosi americanii, îl culc la pămînt cu mîna 
mea. Și să nu vă închipuiţi că pe la noi se împart Cruci de Fier. Cei din 
SS trebuie să fie propuși de două ori pînă să primească o decorație. La 
noi trebuie să fii propus de șase ori. Sinteți scursoarea omenirii, dar 
veţi deveni cei mai buni soldaţi din lume. 

Răsuflă adînc și băgă pistolul la loc în toc. 

— Luaţi lecţii de la oamenii despre care v-am vorbit. Întor- 
cîndu-se către caporalul-șef Hoffmann, Mike ordonă: Două ore de 
exercițiu special la rîu. Cel care ucide un camarad va primi o permi- 
sie de trei săptămîni. Un cartuș din zece și o grenadă din douăzeci 
sînt de război. Vreau să văd cel puţin o mînă ruptă. De nu, încă patru 
ore de exerciții. 

Începu atunci unul dintre exerciţiile favorite ale lui Mike, care 
ne făcea să-l urîm, dar adevărul este că numai datorită lor deveneam 

duri, inumani. Un soldat adevărat trebuie să știe ce este ura. Trebuie 
să poată ucide un om așa cum ar strivi un purice. Avusesem mulți șefi 
de companie și comandanți, dar germano-americanul, comandantul 
Michael Braun, care nu pusese vreodată piciorul într-o școală de ofițeri, 
ne învăţa acest lucru mai bine ca nimeni altcineva. La ora 11 ne urla 
disprețul său scuipindu-ne în obraz; la amiază ne punea să ucidem; 
dar la ora 13 bea whisky și juca zaruri cu noi. 

Făcea super-soldaţi din oameni scoși din mocirlă. Ne obliga să 
mergem în pas de gîscă prin mlaștini în care ne scufundam în noroi 
pînă la genunchi. Și cu muzica în frunte: zece trompete, zece flaute, 
zece tobe. Obținuse ca muzicienii noștri să poarte o fișie de blană în 
jurul căștilor. 

Multe gloanţe fuseseră retezate și puse deoparte pentru ceafa 
sa. Lucru care nu i-a împiedicat pe Porta și Legionarul să-l aduca pînă 
acum de două ori înapoi, rănit, din no mans land. Nici măcar nu le 
mulțumise. Dacă o misiune era deosebit de grea: să te strecori prin 
surprindere în spatele liniilor inamice; să arunci în aer un obiectiv 
important; să acoperi în grupuri retragerea; să dezamorsezi mine; să 
înoți împreună cu geniștii sub apă; să pui mina pe un general inamic, 
Mike lua aproape întotdeauna parte ca simplu soldat. Într-o zi a adus 
în spate trei răniţi, iar în ziua următoare s-a dus să-l caute pe al patru- 
lea care, cu ochii scoși, rămăsese agăţat între firele de sîrmă ghimpată. 

Nu puteam uita prea ușor nici povestea cu Lukas. Îl căutasem 
timp de trei zile. Îl auzeam chemîndu-și mama de acolo din no man's 
land. Era culcat cu capul în iarbă, deci greu de reperat. Ne înnebunise 
cu ţipetele sale. Îl căutam cu toții, atât noi cât și cei din fața noastră. 
Aruncam cu grenade nădăjduind să-l nimerim, ca să ne lase odată în 
pace. Mike și-a scos echipamentul și s-a strecurat prin sîrma ghimpată. 
L-a căutat pe Lukas patru ceasuri încheiate. Noi îl acopeream cu opt 
mitraliere. Mike îl găsi pe nefericit îl luă în spate și se întoarse mer- 
gind în picioare. Atît noi cât și cei din față l-am ovaționat. Uitasem că 
sîntem dușmani. Strigam ura și aruncam căștile în sus. Mike sări în 
tranșee și îl predă pe Lukas în mîinile preotului Emmanuel să-l ducă 
la postul de ajutor principal. Apoi ne făcu cu ou și cu oțet pentru că nu 
trăsesem asupra americanilor care se descoperiseră. 

Mai era și povestea cu ziua în care artileria noastră trăgea prea 
scurt. Mike se tîri pînă la observator, care era rănit, îl puse sub stare 
de arest pentru neglijență și îi luă locul. Timp de două ore a condus 
tirul bateriilor drept asupra țintei, lucru care ne-a îngăduit să cucerim 
pozițiile inamice, aproape fără pierderi. Altă dată a amînat cu zece 
minute un atac poruncit de către Statul Major. Atacul a izbutit peste 
toate așteptările, mulțumită comandantului Mike. 

Se putea foarte bine întîmpla să ne lase uneori în picioare în 
apă pînă la gît, într-o noapte friguroasă, doar pentru a ne antrena în 
mînuitul armelor. Dar avea întotdeauna grijă să ne aștepte cu paie 
uscate atunci cînd ne întorceam din primele linii. 

Și vai de bucătarul care nu-și aducea bucătăria de campanie 
pînă la combatanții din prima linie, chiar dacă ar fi avut de străbătut 
un tir de baraj ce se întindea pe trei kilometri în spatele liniilor! 

Mike era o vită, dar era cinstit. Făcea ce credea el de cuviință, 
fără ocolișuri. Și, mai ales, nu se cruța niciodată. Mike era singurul 
comandant fără ordonanţă pe care l-am cunoscut vreodată. Cît ai bate 
din palme, era în stare să înmoaie o pereche de cizme tari ca fierul și 
să le facă moi ca untul. Știa să cucerească o tranșee cu cîteva grenade; 
cunoștea jeturile scurte cu maximum de efect ale aruncătorului de 
flăcări. Cînd plecam la atac, avindu-l pe Mike în fruntea noastră, ne 
simţeam pe jumătate salvați. Mike era, la fel ca noi toți, un fel de cîine 
vagabond care, în lipsă de ceva mai bun, aterizase la armată, într-un 
regiment al cărui drapel nu era decorat. 

Plăcerea sa cea mai mare era să pună întrebări. 

— Care sînt cei mai buni soldați din lume? 
Știam răspunsul pe care-l dorea: pușcașii marini americani, dar 
ne plăcea să-l necăjim. Bineînţeles că legionarul răspundea: 
— Legiunea Străină. 
Mike răspundea întotdeauna la fel: 
— Drojdia scursorilor din Europa! 

Și de fiecare dată Legionarul se făcea alb la faţa. Dacă Mike îl 
întreba pe Barcelona, răspunsul nu se lăsa așteptat: 

— 4 Ingeniero del Ejercito Espafiol, cei mai viteji dintre toți. 

Comandantul rînjea, măsuriîndu-l pe Barcelona din ochi. 

— Am auzit că încă mai visezi portocali! Cum ai nimerit în răz- 
boiul civil? 

— Navieam pe unul dintre vapoarele acelea mari pe care cuco- 
nițele bogătașilor se bronzează la soare încercînd să mai uite de soții 
lor neputincioși. 

— Le mai dădeai și tu cîte o mîni de ajutor muierilor acelora? 

— Se mai întîmpla uneori, domnule comandant. În ziua în care 
generalul a debarcat în sud, eram la Barcelona. La început s-a ris. Ziceau 
că-i o glumă bună. Dar era treabă serioasă. 

Comandantul ridică capul. 

— la povestește-ne, Feldwebel, cum ai ajuns în armata spaniolă? 

— Cum spuneam, eram la Barcelona și m-am trezit dintr-o dată 
într-un camion împreună cu o șleahtă întreagă. Ne-au trimis la Madrid, 
unde ne-au pus să învăţăm pe dinafară o grămadă de chestii, dar asta 
nu ne-a folosit la mare lucru atunci cînd eram lungiţi în tranșeele din 
faţa Madridului. Într-o bună zi am șters-o împreună cu un camarad. 
În timpul luptelor din cetatea universitară. 

— Erai pe Ebru, Feldwebel? Ah, de-aţi fi avut cu voi unul singur 
dintre batalioanele de infanterie marină. Asta ar fi grăbit lucrurile! 

Barcelona nu avea chef să protesteze. Cum ar fi putut explica 
unui militar fanatic grozăvia unui război civil? Pentru Mike, Guadalajara 
nu însemna decît un nume. Nu ar fi putut înţelege cît de îngrozitoare 
fusese dimineața aceea în care apele Ebrului se coloraseră în roșu. Regi- 
mentul lui Barcelona era în frunte. Cu o zi înainte, cămășile negre, 
vlăjgani de douăzeci de ani, încercaseră o ofensivă. Ar fi vrut ca victoria 
lui Franco să se datoreze lui Mussolini. Lucrul acesta îi făcea să rîdă pe 
generalii spanioli, dar i-au lăsat în pace. Tinerii italieni nu știau că pe 
celălalt mal al rîului se aflau unii dintre cei mai buni soldaţi din lume, 
fanaticii politici, oameni care își sacrificaseră soțiile și copiii pentru 
praful roșu al Spaniei. 

Cămășile negre au încercat să treacă Ebrul într-o vineri, dar n-au 
izbutit. Băieţandrii s-au retras în fugă. Ba își lepădau și bocancii pen- 
tru a putea fugi mai repede... Panică generală. Spaniolii din amîndouă 
taberele mureau de rîs. Sîmbătă seara, la asfinţitul soarelui, legiona- 
rii din Ceuta, avind în frunte un general spaniol, străbătură Ebrul și 

prinseră picior pe malul nordic. Se sfișiau unii pe alții ca fiarele. Solda- 
ţii învingători de pe Ebru nu au primit nici o medalie. Înaintau către 
nord pe drumuri pline de praf, în etape lungi, umezind cu sudoarea 
lor tranșeele uscate și avînd drept raţie zilnică câte o portocală sfrijită. 

— Cît a costat războiul civil din Spania? întrebă într-o zi 
comandantul. 

— Un milion de morţi, domnule comandant. 

Mike nu a mai întrebat nimic. Un milion de morţi este mult, 
chiar pentru o ţară mare. 
Stătea acolo, cu picioarele depărtate, în fața companiei. 

— Nici unul dintre regimentele voastre nu ajunge nici pînă la 

genunchii pușcașilor marinei americane, se grozăvi el. 
Se lovi mindru peste pieptul mușchiulos. 

— Eu, conducătorul vostru, sînt mîndru că am făcut parte din- 
tre pușcașii marini! 

Într-o zi, după o asemenea declaraţie a comandantului, Bătrinul 
rînji furios: 

— Mike e un tip periculos. N-are decît un singur Dumnezeu: 
armata. Îl admirăm cînd străbate un foc susținut pentru a culege câte 
un rănit. N-o face pentru rănit, ci pentru că așa îi e firea. Asta este mega- 
lomanie, boala profesională a militarilor. Dacă ne-am descotorosi de 
el și de cei de ţeapa lui, lumea ar face un mare pas înainte către pacea 
veșnică. Un singur Mike este mai primejdios decît un întreg corp de 
armată de recruți. 

— E un tip bine, spuse Micuţul. 

— Da, un tip bine, întări Ole Karlsson. 

— Vedeţi, strigă Bătrinul. Asta dovedește că am dreptate. Este 
un asasin patentat al Statului, îi place să se întoarcă acoperit de sînge 
de pe front. Fără îndoială că i-ar place să agaţe scalpurile dușmanilor 
la el în odaie. Nădăjduiesc din inimă să fie ucis înainte de terminarea 
războiului. 

— Vor fi zece de felul lui care să-l înlocuiască, rise Porta. Găsesc 
că este un om cumsecade. Nu te-am văzut refuzindu-l niciodată atunci 
cînd îţi oferă tutun de mestecat. Bun! Cine vine la umblătoare pentru 
o partidă de cărți? 

Se îndreptă către colină, unde se aflau, așezate în cerc, căldă- 
rile noastre. 

Ne-am așezat confortabil. Porta avea o surpriză pentru noi, un 
butoi plin cu fasole roșie. Ne-am scos cuţitele din cizme. Butoiul cu 
fasole a fost așezat în așa fel încît să fie la îndemâna tuturor. Fasolea 
era rece, dar lucrul acesta nu avea nici o importanţă. 

Barcelona scoase din buzunar o ţigară și o rupse în trei bucăţi, 
trăgeam cîte un fum pe rînd. 

Porta împărți cărțile. 

— Ia spuneţi, băieţi, zimbi Bătrînul. Nu găsiți că stăm bine aici 
pe deal, jucînd foiţe, cu un butoi de fasole în faţă, știindu-ne la adăpost 
de obuze? 

Și noi gindeam la fel. Ce bine ar fi fost dacă am fi putut rămîne 
aici pe hîrdaiele noastre personale, războiul ar fi putut dura atunci și 
o sută de ani din partea noastră. Nu aveam, cei mai mulţi dintre noi, 
nici douăzeci și cinci de ani. Uitasem viața civilă de-o veșnicie. Cel mai 
mare lux al nostru erau aceste tihnite umblătoare de pe colină, sub 
cerul liber. Erau sute de feluri de a ucide. Le învățasem în curtea cazăr- 
mii. Cînd ucideam, o făceam mai ales de frică. Dacă vedeam un rus, un 
american sau un englez mort într-un șanț, puţin ne păsa. N-am fi fost 
mai impresionați nici dacă ar fi fost vorba de un german sau italian. 

Într-o bună zi, am ajuns într-un sătuc în apropiere de Cassino. 
Jandarmii din poliția militară, pe care nu-i puteam suferi, veniseră să 
ridice trei prizonieri de război care evadaseră și se refugiaseră într-o 
casă. Un englez și doi australieni. Pe englez l-au omorît cu paturile arme- 
lor. Apoi, fiind foarte cald, pe australieni i-au împușcat pur și simplu. 
Pentru a-i pedepsi pe ţăranii din sat care-i ascunseseră pe prizonieri, 
jandarmii au îmbrîncit într-un puț părăsit trei femei bătrîne și cîțiva 
copii. Apoi i-au silit pe țărani să astupe puţul cu pămînt. 

Oare lucrul acesta ne-a lăsat indiferenți? Fără îndoială că nu. Dar 
am făcut ceva? Nu! Am ucis cu priviri și cuvinte incendiare—șoptite— 
poliția aceasta militară blestemată de toți. Lașitate? Poate. Bătrinul 
numea asta înțelepciune. Pînă și partizanii din munţi nu ne-ar ajuta 
dacă am fugi. 

Mai văzusem dezertori trecînd la partizani. Furnicile n-au mai 
lăsat din ei decît craniile curățate și cîteva zdrenţe de uniformă. 

Odată partizanii au legat pe o roată doi vinători de blindate; 
i-au stropit cu ulei și cu benzină, apoi au împins roata la vale să se 
rostogolească pînă la poziţiile germane. Un comando SS se răzbună 
crunt asupra unui mic sat din munți. Apoi, la primul prilej, partizanii 
au răspuns. De fiecare dată era mai rău. Cum spunea Bătrinul, lumea 
era plină de răutate. 

Două plutoane de tancuri erau ascunse pe via di Porta 
Labicana. 

— Sbricatevi, per Baccol!., strigau prin întuneric voci 
răgușite. 

Oameni inspăimîntaţi săreau din șarete. Mișunau 
agenți fasciști și de la Siguranţă. Cîinii lătrau întăritați. Copiii 
plîngeau. O fetiță și-a pierdut păpușa. O bătrînă s-a împiedicat. 
Bocancii cu ținte împărțeau lovituri. Porţile grele erau ferecate 
cu lanțuri de fier. Locomotiva scuipa aburi. 

— Ticăloșii, mîrii careva. Toate vagoanele sînt ticsite de 
lume. Nici nu pot să se așeze. 

— Ce-ar fi să aruncăm cîteva grenade în ticăloșii ăștia 
de la Siguranță? propuse Micuţul cu voioșie. 

— Ar fi zadarnic, șopti Bătrinul, furios. 

— Cînd i-au ridicat pe evrei la Varșovia era mult mai rău, 
începu să povestească Porta. Pe aici nu se folosesc bicele. Își fac 
treaba doar cu lovituri de cizmă. 

— Dece nu încearcă să fugă? se miră Barcelona. 

Au apărut alte vagoane și s-au umplut cu oameni tăcuți. 

— Mă întreb dacă îi ucide pe toţi? întrebă muzicantul, 
fostul SS-ist. 

— Ba bine că nu! rîse Heide. Direcţia Polonia, punctul 
terminus: camera de gazare! 

— Oamenii nu pot face una ca asta altor oameni, șopti 
naiv Bătrînul. 

— Nu știi oare, explică Porta, că floarea creaţiei se 
numește om, acest ticălos. 

În noaptea aceea, erau deportaţi evreii din Roma. Două 
plutoane de tancuri ale armatei germane asigurau încărcarea 
lor în gara principală. Evreii au fost vinați ziua în amiaza 
mare pînă sub zidurile Vaticanului. La Vicolo del Campanile 
avusese loco luptă scurtă și violentă, după ce fuseseră arestați 


[1] (it) Grăbiţi-vă, pe Bachus! (n. trad.) 

un bărbat și două femei. Una dintre femei a fost tirîtă de 
picioare pină la vagonul de marfă care era tras pe via della 
Conciliazione. 

Acţiunea era condusă de către însuși șeful Gestapoului 
din Roma, Obersturmbannfiihrerul SS Kappler. Încercau să 
provoace un protest oficial din partea papei. Aceasta ar fi 
însemnat împlinirea vechiului vis al lui Hitler, Himmler și 
Heydrich, vis pe care îl nutreau încă de pe vremea venirii la 
putere: lichidarea papalității. 

Dacă Vaticanul ar fi protestat în ziua aceea, și-ar fi 
semnat condamnarea la moarte. La Berlin, la biroul central 
al Siguranţei, mîinile se întindeau spre telefoane și buzele se 
pregăteau să rostească cuvintul de ordine Rabat, care urma să 
declanșeze operația. 


Aveam parte de câteva zile liniștite, întrerupte doar noaptea de 
organizarea poziţiilor și de plantarea minelor. Desigur, mai pierdeam 
cîte un om ici și colo. Dar cu toate acestea erau timpuri bune. Munca 
nu era prea grea pentru noi. Doar într-o singură noapte am avut cu ade- 
vărat necazuri. Surprinși de un foc susținut de artilerie, ne-am rătăcit 
și am depășit liniile noastre. Asta ne-a costat patruzeci și trei de morți 
și de două ori pe atîția răniți. Dar noi, cei vechi, ne-am întors teferi. Ba 
am și rîs de Heide care fusese pe jumătate scalpat de o schijă de obuz. 
O parte din părul său negru și lins, de care era foarte mîndru, fusese 
smuls. Ne-au trebuit două pachete cu pansamente să-i oblojim pielea 
însîngerată. Era atît de furios, încât înjurăturile sale se auzeau pesemne 
pînă în iad. Fu cît pe-aci să tragă în Micuţul cînd acesta se apropie cu 
o oglindă uriașă, șterpelită din salonul unui castel din apropiere. Dar 
a trebuit să avem grijă să nu spargem oglinda, căci asta ne-ar fi atras 
șapte ani de nenorocire, așa cum o știe oricine. 

Blestemam afurisita asta de oglindă. Devenise o adevărată 
pacoste. O ofeream la toată lumea, dar nimeni nu voia s-o ia. Pînă la 
urmă am cărat-o pînă la Ida-Gălbejita. 

Am izbutit s-o prindem de tavan într-una din odăi. Aveam sen- 
timentul că scăpasem de-o piază rea. Ida-Gălbejita zicea că e și la loc 
sigur, tavanele fiind înalte în coșmelia ei. 

Porta dibuise o casă singuratică, așezată printre pini, la adă- 
post de privirile curioșilor. A deschis acolo un tripou în care trona un 
motan, închis într-o colivie pentru păsări, deasupra capului lui Porta. 
Motanul avea în chip de pat o pernă roșie care înainte folosise uneia 
dintre fetele de la Ida. Micuţul o adusese într-o seară cînd ne bătusem 
cu italienii din Regimentul 7 Vînători de munte. Nu-i puteam suferi. 
De altfel, nici nu prea știam de ce. 

Porta „găsise” o masă elegantă de joc. Micuţul se așeza pe o 
găleată, cocoțat pe masă. De acolo supraveghea pe jucători în caz că s-ar 
fi încurcat lucrurile; și întotdeauna se încurcau. Zarurile erau bineîn- 
țeles măsluite, dar cu mare artă. Dacă doreai, puteai să te uiţi la ele mai 
de aproape, dar rareori se întîmpla să-i vină cuiva pofta, văzîndu-l pe 
Micuţțul instalat cu un automat pe genunchi și cu o măciucă de sticlete 
american atîrnîndu-i neglijent în încheietura mâinii. 

Plutonierul-major Wolf, șeful garajului, era în mînă în seara 
aceea. În faţa lui, grămada de bani se mărea întruna. Cînta Drei Lilien, 
mândru și foarte bucuros. 

— „Domnul” are noroc, zimbi cu fineţe Porta. 

— Voi face să sară banca, rise Wolf fără a da atenţie șușotelilor 
dintre Micuţul și Porta. 

— Vrei să am grijă de nărodul ăsta cînd pleacă? 

Porta făcu semn că nu. Micuţul nu mai înţelegea nimic. Ar fi 
fost cel mai simplu lucru să-i tragă lui Wolf o măciucă în cap și să-l 
ușureze de cîștig după ce va ieși din cabană. Dar în seara aceea, Porta 
avea un plan cu totul deosebit. 

Wolf se sculă, strîngîndu-și banii. Avea buzele umflate. Scoase 
un pistol din cizmă și îl roti în jurul degetului. 

— Bănuiesc că știți că jucăria asta este un Colt 11? Ca să fie mai 
cu folos, vă previn că știu să mă servesc de el... Am luat lecții de la unul 
dintre oamenii de la garaj... un vechi gangster care pe vremuri se înde- 
letnicea cu hold-up-uri la San Francisco. A scăpat de închisoare din 
cauza războiului. Dacă vreunul dintre voi deschide ușa la mai puţin de 
cinci minute de la ieșirea mea, se va trezi cu o gaură în plus față de cele 
pe care le are din născare. Și vorbesc mai mult pentru tine, Creutzfeldt. 

Rînjind cu toată gura, cu revolverul în mînă, ieși de-a-ndărăte- 
lea. Dezlegă cei doi uriași cîini lupi pironiți de un pom. Două animale 

fioroase care îl urmau întotdeauna. Într-o zi, aproape că erau să-l sfişie 
pe Micuţul cînd acesta voise să șterpelească un Jeep pe care Wolf avea 
de gînd să-l păstreze pentru el. 

Wolf sosise triumfător, la urletele Micuţului. Drept pedeapsă, 
acesta fu silit să trudească timp de trei săptămîni la garaj și se jurase 
să-l piardă pe Wolf. Dar lucrul acesta nu era ușor, plutonierul se ferea. 
Fusese auzit descărcîndu-și automatul prin ușă, înainte de a păși în 
cotlonul său. Încercasem zadarnic să-i otrăvim jigodiile, dar nu mîn- 
cau decât ce le dădea stăpinul lor. În afară de cîini, Wolf mai avea drept 
gardă personală doi soldaţi prizonieri. Erau doi asiatici pe care îi numea 
Wong și Thung, pentru că nimeni nu era în stare să pronunţe numele 
lor adevărat. Cei doi au surprins o dată un subofițer din compania a 
3-a pe cînd acesta încerca să-l împuște pe Wolf. A fost găsit legat de 
un copac, cu sîrmă ghimpată. Medicii au cîrpacit șase săptămîni la el 
pînă să-l pună din nou pe picioare. Subofițerul zicea că partizanii îi 
făcuseră festa, dar toată lumea știa care era adevărul. 

Oamenii de la garaj alcătuiau o bandă de gangsteri. Nu se știe 
cine îi dăduse voie lui Wolf să folosească prizonieri de război. Dar de 
fiecare dată cînd erau aduși prizonieri, personalul său se înmulțea 
văzînd cu ochii. Și-i alegea înainte de sosirea ofițerului de la Siguranţă. 
Cei aleși erau întotdeauna vlăjgani care avuseseră neplăceri cu legea 
în propria lor ţară. Cu cât era vorba de fapte mai grave, cu atît mai mul- 
țumit era Wolf. 

„Un bărbat nu este demn de numele acesta decât dacă a trecut 
pe la pușcărie—spunea—la fel precum o tirfă care nu a fost dusă la 
Moravuri, nu-i o tîrfă bună.” 

Wolf petrecuse el însuși doi ani la Torgau și un an la Glatz, îna- 
inte de război. Și dintre toţi, doar el fusese la răcoare la Torgau. Nu 
vorbea niciodată despre asta. O aflasem de la Vier. 

Îndată ce Wolf aflase că Vierul face parte din companie, se ară- 
tase atât de bucuros încât părea de-a dreptul ciudat. Îl împrumutase” 
pe Vier de la birouri și îl trimisese cu două blocuri-motor ruginite pe 
acoperișul unui coteţ de găini de unde nu-l lăsase să cobore pînă cînd 
piesele nu au devenit lucitoare ca argintul. Treaba asta durase patru- 
zeci și opt de ore. După ce Vierul isprăvise, Wolf i-a șoptit la ureche: 

— Pe data viitoare, Stahlschmidt, ăsta nu-i decît un început. 
Noi doi avem de încheiat anumite socoteli. 

Vierul pocnise călcîiele cu zgomot și strigase: 

— La ordin, domnule plutonier-major. 

L-am hărțuit cu întrebările dar n-am putut scoate nimic de la 
el. Nici după ce Micuţul l-a înțepat cu baioneta în fund. 

Risul lui Wolf se auzea printre lătrăturile javrelor sale, în timp 
ce se îndepărtau pe drumeagul dintre pini. 

Micuţul sări de unde era cocoțat și se năpusti spre ușă. O des- 
chise și se trezi nas în nas cu mutra galbenă a lui Wong. 

— Tu nu ieși. Șeful garaj nu dat voie! 

Micuţul s-a dat înapoi din fața pistolului mitralieră a cărui ţeavă 
era îndreptată direct spre burta lui. Ceva mai încolo, printre pini, se 
zărea Thung. 

Micuţul trînti ușa zgomotos și se întoarse la căldarea lui. 

— Ce mai parșiv și Wolf ăsta, exclamă el indignat, să asmută 
ucigașii împotriva unor oameni cumsecade! Numai să apară el pe front, 
măcar cîteva minute! 

— Nu va face niciodată una ca asta, profeți Porta. Domnilor, 
faceți jocurile! Sună dintr-un clopoțel de argint. 

Micuţțul a lovit cu măciuca o potcoavă de fier agățată de tavan 
făcînd-o să se legene. Porta a aruncat zarurile. Erau măsluite, așa cum 
am mai spus. Cînd apăsai într-un anumit fel, se mișca o greutate, ceea ce 
avea drept urmare faptul că zarurile cădeau așa cum o dorea crupierul. 

— Pot să joc și eu cu voi? întrebă sfios Vierul din colțul său. 

Micuţul cobori de pe găleată și îl făcu KO cu o lovitură de măciucă. 

— Golește-i buzunarele, porunci Porta, a jucat și a pierdut tot 
ce avea. Asta l-a amețit. 

— Paznicul ăsta de latrine are doi dinţi de aur, observă Micuţul, 
cercetîndu-l pe fostul plutonier-major ce zăcea în nesimţire. 

— Nu pentru multă vreme, hotări Porta. Pe aici, vă rog! 

Micuţul smulse dinţii de aur. 

— Ce nevoie are un tip ca el de dinţi de rezervă? rîse Porta cu 
nerușinare. 

Cei doi dinţi de aur s-au făcut nevăzuţi în săculețul de pînză 
unde se mai aflau și alții. 

— De fapt, câţi dinţi ai strîns pînă acum? întrebă curios Heide, 
trăgînd cu ochiul spre săculeţ. 

— Ce-ţi pasă ție? Asta nu-i de nasul tău. 

Scuipă peste Vier, care începea să se miște. 

— Ia uitați-vă la animalul ăsta. Acum trei luni era mare ștab. 
Haupt und Stabsfeldwebel, făcu el în batjocură. Îmi dădea picioare în 
fund și mă înjura de mă treceau apele. Se ţinea pe la porţile închisorii 
umflîndu-se în pene și crezindu-se general, lepădătura! Ridică o mină 
a Vierului. Își făcea manichiura, porcul. Credea că asta va face din el 
un domn! 

— Hai să-l trimitem la americani, cu un degeţel tăiat în buzu- 
nar, propuse Marlow. 

— Ce nărod mai e și ăsta, strigă Legionarul. De ce nu s-a trezit 
să-i facă asta pe vremea cînd era la putere în pușcărie. Aiureli! 

Vierul se ridică greu. Îşi șterse fruntea joasă şi își pipăi ceafa, 
acolo unde îi răsărise un cucui. 

— M-ai lovit zbieră el întorcîndu-se către Micuţul. 

— Da, și ce-i cu asta îi rise acesta în nas. Ce-ţi închipuiai? Ai 
încercat să ne furi după ce ai pierdut. 

— Pierdut, murmură Vierul gîtuindu-se și scotocind prin buzu- 
nare, cu 0 expresie uluită pe chip. 

— M-aţi furat. Nici măcar n-am jucat, urlă. 

— Fii atent ce vorbești, îl preveni Porta. Nu ești gradat. 

— Nu înţeleg nimic. Sînt sigur că n-am jucat. Am fost buzunărit. 
Ceasul meu! zbieră Vierul scos din fire. 

Ţipetele sale au devenit hohote care îţi sfișiau inima: 

— Inelul meu de argint cu vulturul Reichului, pe care mi l-a 
dăruit Gauleiterul Lemke! 

Deschise gura. În ochi i s-a ivit privirea ce se poate vedea uneori 
la cei care, după ce au făcut-o lată într-o seară, se trezesc dintr-o dată 
într-o celulă capitonată. Îşi plimba limba cleioasă prin gură. 

— Nu se poate, șopti, refuzînd să-și creadă limba. 

Cu înfrigurare, îşi vâri degetul jegos în bot. Încet, a înţeles. Cei 
doi canini de aur, de care era atît de mindru, dispăruseră. 

— La dracu! Unde îmi sînt dinţii de aur? lătră aruncînd priviri 
disperate în jurul său. 

I-au răspuns doar rîsete grosolane, pline de triumf. 

— Doar nu puteți smulge dinţii așa din gura oamenilor! 

— Nu ţi-e bine? îl întrebă Porta cu răceală. De care dinți vorbești? 

— Ştii tu bine, se smiorcăi Vierul. Aveam doi dinţi de aur, nici 
nu sînt zece minute de atunci. 

Cu o ultimă încercare, se întoarse spre Marlow și Barcelona. 

— Sînteți amindoi plutonieri. Trebuie să mă apăraţi de tilharii 
ăștia. Asta-i într-adevăr lucrul cel mai de necrezut care mi s-a întîm- 
plat vreodată! Voi depune plingere! 

— Caramba!, rîse Barcelona încîntat. Nu te va crede nimeni dacă 
vei pretinde că ţi s-au furat dinţii. 

Marlow rîdea ţinîndu-se cu mîinile de burtă. 

Vierul scutură din cap. Tare ar mai fi avut chef să ţipe, să facă 
gălăgie, mijlocul care pentru un subofițer se dovedise de atîtea ori a fi 
cel mai bun pentru a ieși din încurcătură. Dar ceva îl îndemna să fie 
prevăzător. Mutrele celor din spelunca asta plină de fum nu-i plăceau 
de loc. Ah! frumoasele zile de la închisoarea garnizoanei din Altona. 
S-ar fi mulțumit să fie din nou măcar la Neumiinster, la Regimentul 
46 Infanterie. Glasul său poruncitor era cunoscut, invidiat și admirat. 
Cum se ivea, cei noi făceau pe ei. Acolo nimeni nu și-ar fi bătut joc de 
el! Să smulgi dinţii de aur unui caporal-șef prusac și membru al parti- 
dului nazist! Nu și iară nu. Era prea de tot. Ce-ar spune Fiihrerul despre 
așa ceva. Vierului îi făcea plăcere să se gindească la una ca asta. Se și 
vedea ducînd întreaga companie a 5-a la Neuengamme. 

— Micuţule, scoate-l pe dumnealui de aici, porunci Porta. 

Micuţul puse jos măciuca și automatul, cobori de pe tron, des- 
chise ușa, îl puse pe Vier în dreptul ei, se dădu puţin înapoi și îi trase un 
picior de care nu i-ar fi fost rușine nici unui jucător din echipa națională. 

Vierul zbură printre pini. 

Ne-am apucat iarăși să jucăm. 

După un sfert de ceas, a apărut plutonierul-major Hoffmann, 
cu un aer energic. 

Cum nimeni nu se învrednici să strige: „Drepţi!”, o făcu el. Bine- 
înţeles că nu se mișcă nimeni. Hoffmann era uluit și nu era de destulă 
vreme în companie pentru a-și da seama că trebuie să nu se încreadă 
în Porta. 

— N-aţi auzit că am ordonat drepţi? Apoi, arătîndu-l cu degetul 
pe Porta: Dă-ţi jos jobenul ăla galben! 

— Cu neputinţă, domnule plutonier-major. N-am decît două 
miîini. Într-una ţin zarurile, în cealaltă ciomagul. Dacă le las jos, se 
strică jocul. 

Hoffmann mugi: 

— Revoltă! Nesupunere! Ne zise în fel și chip încheind: Vă inter- 
zic jocurile de noroc! 

Porta scoase un carnet uriaș din buzunarul dinăuntru și după 
ce-și umezi degetul mic, îl răsfoi gînditor. Își potrivi monoclul spart 
cu un gest caraghios. 

— Dar... să vedem... falsificare de acte... incest. Răsfoia paginile... 
Furt de bunuri ale Wehrmachtului, nu, viol... 

Hoffmann deschise și închise gura de cîteva ori. Nu pricepea 
nimic. 

Porta urmă, dus pe gînduri: 

— Escrocherie, mărturie falsă, căutat pentru paternitate... Inten- 
dentul Meissner, ce mai lepădătură și ăsta; o va sfîrși la Torgau. Porta 
răsfoia încet caietul său negru. Îşi aţinti asupra lui Hoffmann o privire 
plină de devotament. Domnule plutonier-major, serviciul meu de infor- 
mații mi-a adus la cunoștință că un anumit colonel Engel, care pierde 
vremea pe la Statul Major al diviziei, a cîștigat acum o săptămînă zece 
mii de mărci. Domnii aceia de la Statul Major jucau ghicind numărul 
de hârtii de o sută de mărci dintr-un teanc. Între două jocuri hotărau 
noi atacuri, pe care le așteptam cu toții. Lucrul acesta este strict secret, 
domnule plutonier-major. Colonelul Engel este un om înzestrat. Cîștigă 
de fiecare dată. 

Porta se trase de ureche și îi împinse lui Hoffmann o bucată de 
tutun de mestecat din cutia sa de argint. 

Hoffmann refuză, furios la culme. Obrazul său se făcu încet-în- 
cet violaceu. 

— De necrezut cîte poţi afla, urmă Porta voios. Chiar în dimi- 
neața asta, am auzit vorbindu-se despre un anumit plutonier-major 
din preacinstitul nostru regiment disciplinar. Închipuiţi-vă că se 
pare că acest domn ar fi trimis soției sale mătase de parașută. Curtea 

Marţială numește așa ceva pur și simplu furt de material militar. Urmări 
neplăcute... degradare. Torgau, fortăreața de la Gemersheim sau de la 
Glatz... Plictisitor lucru. Să riști una ca asta pentru un capăt de mătase! 
Drace! Am tras concluzia că singurii băieți cinstiți din Wehrmacht sînt 
plutonierii-majori! 

Porta își mîngâie cele două galoane de pe minecă. Închise car- 
netul la loc, lăsă să-i cadă monoclul și își puse un trabuc gros în gură. 

— Din Brazilia, zîmbi el. Mi l-au dat cînd am fost ultima oară 
oaspete la englezi. Băieții ăștia au relaţii. Au linii directe cu Rio. Asta 
îmi aduce aminte de domnul Balum. Otto, după numele mic. Locuia... 

Hoffmann clănțănea din dinţi ca un măgăruș cuprins de febră. 
Din violaceu, chipul i se făcuse galben. Bilbii: 

— Cap...Cap... Caporal-șef Porta. Ceva se întîmplă. Da! Asta nu 

mai poate să dureze... Se răsuci în jurul lui însuși și fugi clătinîndu-se. 
Mai apucă să-l audă pe Porta destăinuindu-se Legionarului: 

— Curînd vom avea alt putonier-major. 

— De ce? s-a mirat Bătrinul. 

— Ei! mârâi Porta. Încă n-ai aflat că trebuie să deschizi mereu 
ochii și urechile! Asta trebuie neapărat; într-o ţară civilizată, dacă ţii 
la pielea ta, trebuie să afli cîte ceva și despre alţii. Tu, Bătrinule, găsești 
că tot ce face Adolf e bine? Ești de părere că-i un ticălos, nu-i așa? 

— Desigur, mormăi Bătrinul. 

Porta rîse, își scoase iar carnetul negru și luă notă grijuliu. 

— Iată o pată urîtă pe care doar înfringerea necondiționată a 
armatei germane o poate șterge. În locul tău, m-aș duce la preot să 
mă rog ca băieţii din infanteria marină americană să defileze cît de 
curînd prin Berlin. 

Puse mîna pe flaut și cu toții am început să cîntăm. 


De Hitler puţin ne pasă, 
Iar de Goering la fel, 

Pe trădători îi slăvim, 
$mecherii nu-i suferim. 


— Sînteți nebuni, rise Marlow. Hoffmann se va răzbuna. 

Porta i-a dat motanului din cușcă o bucată de cîrnat. 

— Dacă se întoarce, va juca aici cu noi. De acum încolo, îmi va 
lustrui cizmele dacă îi vor cere. Îi știți perna sa verde, cea cu căprioare, 
de care e atît de mindru. Miine va fi a mea. 

— Cum de nu ești plutonier! se miră Marlow. 

— Neghiobule! zise Porta. Încă n-ai priceput că eu, caporalul-șef, 
sînt șira spinării a armatei? Eu hotărăsc dacă un superior va avea sau 
nu dureri de măsele, de șale, sau altele. În Ucraina, aveam un oarecare 
căpitan Meyer, decorat cu stele, căruia îi plăcea să treacă drept învă- 
țător. A murit. 

— Ce i s-a întîmplat? vru să știe Gregor Martin. 

— S-a așezat pe o mină T, îl lămuri cu amabilitate Porta. Hai- 
deți, domnilor! Faceţi jocurile! Unul la o mie, dolarul sau lira pentru 
marca lui Adolf! 

— Primești și bani de-ai lui Churchill? îl întrebă curios Gregor 
Martin. 

— Desigur, dacă ies din Bank of England. Din partea mea, puteţi 
veni și cu ruble, yeni, zloți și coroane. Mandea și bursa din New York 
hotărîm cursul. Dar atenţie la marcă, scade văzind cu ochii. Perlele, 
lucrurile de aur și alte obiecte sînt evaluate în dolari. Nu-i nevoie de 
certificat de proprietate. După ce vom isprăvi de jucat, oricum toate 
vor fi ale mele. 

Și zarurile se rostogoleau. Ceasurile se scurgeau. Soarele a 
asfințit. Ţinţarii biziiau, înțepînd braţele goale și gitul. Nu simţeam, 
nu vedeam decît zarurile. Încăperea era plină de fum. Flacăra de la 
felinarul de furtună tremura: lipsă de oxigen. 

Perle, inele, tablouri, bancnote din cele două emisfere, pistoale 
rare și arme albe treceau dintr-o mînă în alta, într-o bojdeucă din Italia. 

Plutonierul Marlow a ieșit să dea o raită cu puţin înainte de 
revărsatul zorilor. S-a întors cu trei cupoane de mătase. Un locotenent 
italian de la Bersaglieri, un conte autentic, zvirli un teanc de hirtii în 
faţa lui Porta, certificatele de proprietate ale unui castel din apropiere 
de Veneţia. 

— Douăzeci de mii de dolari, mormăi. 

Porta trecu hîrtiile Legionarului. Acesta le cercetă cu grijă, sfă- 
tuindu-se cu glas scăzut cu Porta, care se uita pieziș la conte. 

— Îţi dau șaptesprezece mii cinci sute, deoarece ești italian; 
de-ai fi un Graf prusac cu Crucea de Fier și Crucea de Merit în jurul gâtului, 
n-ai fi primit decît zece mii. 

— Optsprezece mii, făcu contele pe un ton pe care și l-ar fi dorit 
nepăsător. 

— Șaptesprezece mii, zimbi prietenos Porta. 

— Bine, dar adineauri erau șaptesprezece mii cinci sute! 

— Adineauri da, domnule conte, dar evenimentele se desfășoară 
repede. Mîine castelul dumitale va fi poate luat de mămăligari și cine 
credeţi că va putea vinde un castel ocupat? 

Contele înghiți în sec. 

În clipa aceea, un caporal de vinători a dat lovitura. Strînse cu 
ochi învăpăiați un teanc mare de hiîrtii. 

Contele se uita hipnotizat la jobenul galben al lui Porta, apoi 
privirea i-a alunecat spre pisica din cușcă și, în sfîrșit, surprinse o a 
doua lovitură norocoasă a vinătorului. Italianul nici nu bănuia că asta 
făcea parte dintr-o tactică psihologică. S-a convins la repezeală că de 
fapt castelul venețian nu mai era decît o ruină. Cu un strigăt răgușit, 
primi oferta lui Porta, stringîndu-și pălăria cu pene în mînă. Zarurile 
au fost aruncate și iată că nu mai era decît fostul proprietar al unui 
castel de lîngă Veneţia. Înainte ca Micuţul să-i golească buzunarele, 
mai avu totuși timp să blesteme pe anumiţi indivizi. 

— Sînt ofițer al Armatei Regale Italiene, zbieră el cu fața către 
soarele care răsărea. 

— Cu atît mai bine pentru tine, a fost răspunsul Micuţului, după 
care trînti ușa după el. 

Contele plecă pe drumeag, supărat foc. Înainte chiar de a ajunge 
în dreptul celor trei stejari, s-a întîlnit cu o patrulă mixtă de jandarmi 
comandată de un căpitan fascist italian și de un locotenent neamțţ. 
Contele își uitase în bojdeucă portofelul și toate actele sale. Lucrurile 
s-au limpezit repede. Tocmai fusese proclamată legea marţială, deoa- 
rece foarte mulți se lăsau la vatră de capul lor. 

— Ticălos de-al lui Badoglio! strigă căpitanul cu ciudă, silindu-l 
pe conte să îngenuncheze. 

I-au zburat pălăria și epoleţii. Cu o clipă înainte de a fi împușcat 
strigă ceva despre „un tripou clandestin și jefuire”. 

— Ce nemernic, șuieră căpitanul fascist, scuipînd pe cadavru. 
Auzi, să numești tripou Italia lui Benito! 

În mai puţin de un ceas castelul contelui decedat atât de brusc 
schimbă de patru ori proprietarul. După o săptămînă, Porta a dat actul 
drept plată unui tocilar care nu a crezut nici o clipă în autenticitatea 
documentului. Se lăsă pe vine într-un șanț și se șterse cu el, blestemînd 
Wehrmachtul. După terminarea războiului și după ocupaţia americană, 
statul italian a preluat castelul. Astăzi el servește drept reședință unor 
înalți funcționari. Portretul nefericitului conte se mai găsește și astăzi 
agăţat pe unul dintre pereţi: simbol al eroului ucis de hoardele fasciste. 

În cursul după-amiezii, un medic aspirant, care venise să ne 
viziteze, își pierdu la joc spitalul militar. Mărinimos, Porta i l-a împru- 
mutat pînă la sfîrșitul războiului. 

Cînd soarele asfinți din nou, Porta porunci o întrerupere de trei 
ore. Urlete de împotrivire din partea asistenţei, dar Micuţul îi potoli 
cu ajutorul măciucii. 

Porta constată cu mulțumire că banca nu suferise nici o pier- 
dere... Ba dimpotrivă. 

Toţi aveam chef să sărbătorim cîte ceva. Am proclamat deci că 
este ziua de naștere a motanului. Cît ai bate din palme, am făcut rost 
de toate cele de trebuință pentru festivitate: băutură și femei. 

Micuţul și Porta „găsiră” un porc mare și gras. 

L-am numit locotenent și membru de onoare al partidului nazist. 

Doi inși au plecat la depozit. O sticlă de coniac și amenințarea 
unui denunț la jandarmi sau Gestapo l-au convins pe plutonier să le 
dea cea mai bună uniformă pe care o avea. Mantaua de aghiotant îi 
venea destul de bine porcului... Doar gulerul îi era puțin cam mic, dar 
porcul zbiera din pricină că era silit să poarte uniforma germană. L-am 
legat bine de un scaun pe care l-am sprijinit de perete și iată acum 
porcul stînd așezat, semănînd leit cu un ofițer de carieră german care 
a mîncat prea mult. 

Bătrinul rîidea atît de tare încît, pînă la urmă și-a scrîntit falca. 
Micuţul i-o puse la loc cu un pumn. Cînd să-i punem bocancii bles- 
tematului de porc, a trebuit să ne lăsăm păgubași și fu nevoit să se 
mulțumească doar cu pantalonii, cu chipiul și cu mantaua de aghiotant. 

Marlow îi petrecu în jurul gîtului un anunţ pe care era scris: 
„Eu, locotenentul porc, sînt singurul porc cumsecade dintre toți porcii 
din Wehrmacht.” 

— Dumnezeule, blestemă Heide. Vă atrag atenţia că nu vreau să 
am nimic de-a face cu toată treaba asta. Ne poate costa capul. E mai mult 
decît o bătaie de joc. Este o adevărată jignire adusă armatei germane. 

— Ei și! șterge-o, dacă ţi-e frică, îl sfătui Porta sfidător. Nu te 
reținem. 

— Idiotule, mormăi Heide jignit, știi bine că nu mă pot despărți 
de voi. 

— Vreţi să-i scap una peste scăfîrlie întrebă Micuţul agresiv, 
ridicîndu-și măciuca. 

Heide scoase o grenadă din cizmă. 

— Lovește, dacă îndrăznești, matahală ce ești. 

Micuţul începu să-și legene braţele. Cuvintul „a îndrăzni” îl sco- 
tea întotdeauna din sărite. 

Medicul împreună cu Wolf, șeful garajului, aduceau un butoi 
de bere ajutați de către furierul Krabbe. Acesta era un rival primejdios 
al lui Porta. La Krabbe puteai să cumperi orice, pînă și un crucișător 
blindat, dacă aveai cumva nevoie. Porta și cu el se urau în chip sălbatic, 
dar își vorbeau întotdeauna politicos. 

— Phii! strigă Porta zărind butoiul cu bere trecînd pragul. Krabbe, 
nu cumva l-oi fi furat? 

Krabbe își ridică semeţ capul. 

— Îţi dai seama că vorbeşti cu un caporal, Obergefreiter Porta? 
Berea asta este adunată din economiile pe care le-am făcut pentru un 
prilej deosebit și cred că seara aceasta este un asemenea prilej. 

— Krabbe, ești oaspetele nostru, dar înainte de toate, du-te și 
adu-mi-l pe Vier. Am nevoie de o ordonanţă. 

— Asta-i simplu! se amestecă și Micuţul în vorbă. L-am înhățat 
adineauri. leșea bălăbănindu-se de la comandantul regimentului cu 
un raport lung în mînă. L-am legat acolo pe grămada de gunoi, cu niște 
izmene jegoase în gură... Se pornise pe zbierat urît de tot, cînd i-am 
spus că mîine dimineaţă îi vom da foc de bucurie. 

— Să fie adus, porunci Porta. 

Vierul a fost adus. Ajutat de bocancii Micuțului, se rostogoli ca 
o ghiulea de tun la picioarele lui Porta. 

— Drepţi, calicule îi ordonă acesta. Și nu mai clipi din felinare 
ca un neghiob. Dar mai întâi salută-l pe șeful de colo de pe scaun... și 
ia un loc lingă dînsul. 

Vierul fu obligat să salute porcul în uniformă. Mai întâi de cinci 
ori trecînd prin fața lui. Apoi din față. La fiecare grohăit al porcului 
trebuia să spună: „Ordonaţi, domnule locotenent.” 

I-am încredințat o căldare cu bere și apă minerală; la fiecare 
sfert de ceas trebuia să-i dea de băut porcului apoi să tragă o dușcă 
din aceeași oală. 

— Ce e bun pentru un porc e bun și pentru altul, ridea Porta 
mulțumit. Între două înghiţituri îţi așezi fundul tău cel mare pe scaun, 
în fața locotenentului și saluți. 

Vierul se împotrivi, dar Micuţul îl făcu să înţeleagă că era mai 
bine să fie înțelegător. 

— Asta îmi amintește de popa din Pistolenstrasse. Voia să se 
plingă de episcop, Excelenţa sa Niedermayetr, începu Porta să poves- 
tească. A scris trei zile în șir... 

— Tacă-ţi gura, Porta, strigă Bătriînul. Nu astăzi! 

Porta ridică puţin capul și se adresă Vierului. 

— lată la ce folosesc plingerile, măi turnătorule! Istoria nu ţine 
seama de așa ceva. Dacă te ţii de turnătorii, gîndește-te că ai găsit ce-ai 
căutat. Poartă-te bine și viaţa ţi se va scurge poate mai liniștită. Dacă nu 
ești mulțumit, te dau pe mîna Micuţului. Te va face să pîrii ca o rachetă 
în noaptea de Anul Nou, cu cinci minute înainte de miezul nopții. 

Alb la faţă, dar resemnat, Vierul s-a pus pe treabă. 

După cea de a treia halbă de bere, Porta o întrebă pe una dintre 
fete, de ce poartă un slip. După cea de a patra, Marlow ceru un cîntec. 

— Un cîntec de război, zbiera el solemn, lovindu-și Crucea de Fier. 

Au început cu toții: 


In Afrika rollen die Panzer... 


Dar schimbasem puțin textul: 


80 


Spelunca lui Porta 


Uber die Scheide, den Maas und den Rhein, 
Rollen die englischen Panzer herein. 
Vorwărts, US-Marineinfanterie 

Die Nutten warten in Berlin.?l 


După cea de a cincea halbă de bere, Krabbe propuse să jucăm un 
poker. Berea simplă nu ne mai ajungea. Nu avea destul efect. Butoiul cel 
mare, pe jumătate golit, a fost completat cu tot ce mai aveam: whisky, 
Chianti, votcă, rachiu de ienupăr. Pentru a îmbunătăți amestecul, am 
mai adăugat și o jumătate de litru de sos picant. Porta zicea că așa se 
face în lumea bună. 

Vierul trebui să rostogolească butoiul de două ori pînă pe creasta 
dealului, pentru ca amestecul să fie uniform. 

Cînd îl cobori pentru a doua oară, avea lacrimi în ochi. 

Apoi am cîntat: 


ES geht alles voriiber 

ES geht alle vorbei. 

Den Schnaps vom Dezember 
Kriegen wir im Mai 

Zuerst făllt Der Fiihrer 

Und dann die Partei.?| 


După cîteva pahare din amestecul nostru venise vremea cuvin- 
tărilor. Porta a fost al patrulea care a luat cuvîntul. Se ridică greu. L-am 
ajutat să se urce pe masă, unde ridicasem un fel de tribună din bidoane 
goale de benzină. Pe cap avea un slip roșu în chip de pălărie. Pe deasupra 
hainei sale de camuflaj purta ovestă din piele de capră. Din pantalonii 
descheiaţi ieșea un capăt de cămașă albastră. 

— Camarazi, începu el, așa cum se face la asemenea prilejuri, 
cred că v-aţi dat seama că sîntem într-un război al dracului de serios. 
Ne vom bate în buricul pămîntului. Blestematul ăsta de munte de 


[2] (germ.) Peste cîmpuri și peste Rin/Vin tancurile englezești, vin/Înainte, 
pușcași americani din Infanteria Marină!/Tîrfele vă așteaptă la Berlin 

(n. trad.) 

[3] (germ.) Toate trec acum/Toate se duc/Și rachiul de Crăciun/Prin mai ni-l 
aduc/Mai întîi pică Fiihrerul/Apoi și Partidul (n. trad.) 

la sud de Monte Cassino! Dușmanii noștri sînt sălbatici, vinători de 
capete, păzitori de struţi, canibali, piei roșii, călăreți pe canguri, codoși, 
gangsteri și alți tipi bine. Vor să ne omoare. Asta-i în regulă, căci și noi 
vrem să-i omorîm. Nu asta mă doare. Înţelegeţi-mă bine, camarazi. 
Sughițind, trînti un bidon de benzină în capul Vierul care încetase o 
clipă să salute. Nu, ceea ce mă scoate din sărite este faptul că nu mai 
există morală. Sentimentul de responsabilitate a dispărut! Semn de 
proastă camaraderie. Fiihrerul nostru, Dumnezeu să-l ocrotească, și-ar 
băga cinci dește în fund dacă ar ști ce se petrece. Nu face pe șmeche- 
rul, Marlow, tu ești dintre cei mai răi. Și, tu Gregor Martin, trebuia să 
fii spînzurat de mult. Încotro mă uit nu văd decît feţe de fese. Nu vă 
gindiți decit la femei și la băutură. lată, de pildă, Vierul. Porta îl pocni 
din nou cu un bidon de benzină peste față. Iată-l așezat pe fundul său 
mare faţă în față cu locotenentul Porc. Cum se poate să mai existe încă 
un asemenea ins! Cum de nu s-a ales încă praful și pulberea de el. Asta 
dovedește că nu aveţi un pic de vină în voi. Dacă pe vremea cînd eram 
un simplu recrut, vreun caporal-șef mi-ar fi șoptit la ureche: nu-l pot 
înghiți pe tipul ăsta, ei bine, atunci păduchiosul ar fi dispărut de pe 
suprafața pămîntului în două secunde. N-ar fi trebuit decît să mă gîn- 
desc că răsuflarea lui mă deranjează, pentru ca tipul ăsta să înceteze 
să mai răsufle. Și totuși, iată că pretutindeni dau peste șobolanul ăsta 
riios care se îngrașă pe zi ce trece, din oră în oră. Spurcăciunea spur- 
căciunilor, sînt un om dezamăgit. 

Micuţul se ridică, îl puse pe Vier în picioare și făcu un laț din- 
tr-o fringhie. 

— Totul are un sfîrșit, spuse el cu voioșie, aruncînd laţul în jurul 
gitului Vierului. Fringhia asta este zdravănă. leși afară și arată-ne că 
ești bărbat. Caută un copac bun și spiînzură-te! 

Omul nostru se îndreptă tropăind spre ușă, urmat de Micuţul. 
Scoase un schelălăit cînd o lovitură de picior îl trimise pe pantă în jos. 
Fringhia zbură după el. 

— Cum ajungi jos, zbieră Micuţul, găsești un copac numai bun 
pe stînga. 

— Asta a fost o treabă faină, aprobă Porta rizînd. Micuţul are 
sufletul, care vouă vă lipsește. 

Beat și sughițînd, rotund ca o bute, doctorul îi făcu curte furie- 
rului pe care îl lua drept Greta Garbo. 
— Pantalonii dumneavoastră sînt dintr-o țesătură aspră, Miss 
Garbo. 
Krabbe îl pocni peste degete cu latul baionetei. 
— Jos labele, specialist în spălături! 
Doctorul izbucni în plins. Chipul său aprins de băutură se 
lumină apoi ca după înmormântare. Scuipă pe jos. 
— Să-ţi fac un certificat de deces. 
Scrise pe un jupon: „Fostul caporal Stabsfeldwebel Stahlschmidt 
a decedat. Sinucidere.” Se prăbuși apoi peste Marlow, care bea culcat. 
— Eşti un cadavru, zbiera doctorul cu încăpăținare. Nu vreau 
să văd un mort care se îmbată. Mortule, du-te pe iarbă, sau chem Fel- 
dgendarmeria să te ia. 
— Popa n-are voie să-i dea Vierului binecuvintarea, urlă Heide. 
— Ah de-ar îndrăzni cumva să se întoarcă vreodată viu, făcu Porta 
ameninţător, din capul mesei. Camarazi, să-i mulțumim Domnului. 
Heide sări să bată măsura imnului. 
Cîntam în picioare ţinîndu-ne cu toții de braț. Mișcat, Micuţul 
plingea. 


Mulţumim cu toţii bunului Dumnezeu 
Din inimă, din gură și din miini! 
Acest Dumnezeu care ne trimite nouă 
Prinosul, 

Care încă de la sînul mamei 

Și din copilărie 

A avut grija noastră 

Și ne-a dat nouă, 

Cu mărinimie, din toate! 


Am trecut apoi la salutul ritual. Superiorii îi salută pe subor- 
donați. Dacă se întîmplă ca doi să aibă același grad, cel care are mai 
multe decoraţii îl salută pe celălalt. A început Porta. Își ridică halba 
către doctor, care ce-i drept era aspirant, dar un aspirant adevărat. 

— Te-ai strecurat în asociația noastră, cînd ai ieșit de la univer- 
sitate. Porți o uniformă și nici măcar nu știi să deosebești o mitralieră 
de o praștie. Nu ești în stare să comanzi unor hămesiți să meargă la 
masă. Te salut. 

Medicul s-a ridicat în picioare, clătinîndu-se și a golit halba 
așa cum 0 cere ritualul. Porta, cel care saluta, abia își muie buzele în 
halba sa. 

Apoi Heide îl salută pe medic. După aceea, Marlow. Cînd îi veni 
rîndul Bătrînului, doctorașul nu mai putea să înghită nici o picătură. 
Se prăbuși ca o paiațţă dezmembrată. L-am scos afară în sunetul unui 
marș funebru și l-am depus pe grămada de gunoi. 

Wolf, șeful de garaj, voia să-l salute pe Porta, dar a fost trimis 
la plimbare cu semeţie. Porta își mingîie mîndru pieptul înstelat de 
decorații. 

— Drept cine mă iei? Adu-mi întîi un smoc de păr de la un puș- 
caș din Infanteria Marină și apoi vom sta de vorbă. 

Bietul de el credea că războiul e o chestie de transport. Era atât 
de mindru de dungile roșii de pe nădragii lui încît și le-a pictat și pe 
coapse, pentru a le putea admira și în pat. Fetele de la Ida au vindut 
pontul în ziua în care le-a cerut să-i zică „domnule general”. 

— Bine, atunci iartă-mă, sughiță Wolf. 

Încercă să facă o plecăciune, dar se poticni. Căzu în faţa porcului 
în uniformă pe care-l luă drept o tînără fată. 

— Domnișoară dragă, sînteți indecentă, strigă Wolf. Faceţi tro- 
tuarul goală, într-un loc public. Vă voi duce în Prinz Albrechtstrasse. 

Sărută porcul pe rît, rise prostește și strigă: 

— Buzele tale sînt reci și ademenitoare. 

Apoi deveni bădăran. Deodată zări medaliile de pe uniformă. 
Salută cu stîngăcie, ţinînd degetele larg desfăcute. 

— La ordinele dumnevoastră, domnule locotenent. Sinteţi un 
porc, domnule locotenent. 

În clipa aceea îl zări pe Micuţul și se hotărâ să-l salute de două 
ori, apoi se întinse pe jos cu un suspin lung. 

O nouă înmormâîntare. L-am purtat pînă la grămada de gunoi 
și l-am depus lîngă doctor, cîntînd: 

Adîncit în grijile de zi cu zi 
Nici nu știi cît de aproape 
Ți-e sfirșitul vieții. 


Apăru părintele Emmanuel. Rămase o clipă lingă ușă cu capul 
ridicat. Marlow îl pofti să intre. Micuţul se ținu după el, dar se prăbuși 
grămadă peste gunoi. Văzînd trupul inert al doctorului, Micuţul fu 
cuprins de disperare și ceru iertare că-l ucisese, jurînd că nu va mai 
face niciodată. Zărindu-l apoi și pe șeful de garaj Wolf, mîhnirea sa nu 
mai avu margini și se porni să hohotească. 

— Tatăl nostru, carele ești în ceruri, sînt un ucigaș! Își aminti 
deodată toate cîte îl făcuse Wolf să îndure și scuipă pe așa-zisul cada- 
vru care alese tocmai clipa aceea să se ridice. Micuţul scoase un țipăt 
de groază, scoase pistolul și îl descărcă, dar nici unul din gloanţe nu 
nimeri ținta. 

— Drace! urlă Wolf, smucind o grenadă. 

O aruncă asupra Micuţului, dar din fericire uitase să-i scoată 
siguranța. 

Micuţul se întoarse în colibă ca o furtună. 

— Afară-i un mort care zvirle cu grenade! Mă duc acasă. M-am 
săturat de războiul ăsta. 

Wolf s-a întors clătinîndu-se. Îl arătă pe Micuţul: 

— Ucigașule! 

Micuţul își ridică PM-ul. 1 l-am smuls din mînă, dar nu se liniști 
pînă cînd Wolf nu consimțţi să-l salute. 

Porta i-a explicat de ce ne aflăm în Italia. 

— Ne batem în fundul pămîntului. Asta ne arată cât de impor- 
tant este. Ai mai văzut pe cineva, trăind în fundul pămîntului? Fundul 
e la fel de important ca traheea. 

În clipa aceea, doctorul se arătă pe ușă. Fiind specialist, se simţi 
dator să adîncească această interesantă discuţie. 

— Traheea, sughiță el scuipînd pe jos—îl arată pe Micuţul cu 
degetul, ca și cum despre el ar fi fost vorba—traheea, repetă el cu încă- 
păținare—este canalul care duce direct la plămiîni, care sînt formați 
din doi saci, unul lîngă celălalt, și care au nevoie de un aflux constant 

de oxigen. Clătinîndu-se primejdios, își ridică arătătorul. Barcelona 
îl repuse politicos pe picioare. Tubul digestiv se află puţin retras. În 
partea inferioară a corpului se află anusul, evacuarea omului, numită 
popular, de către anumite ființe inferioare, gaura fundului. 

— Dă-i la cap! porunci Porta. Ce neghiob! 

Micuţul îl lovi de două ori cu halba, dar medicul se împotrivea. 

— Lovești pe cineva care-i aproape ofițer, strigă el după prima 
lovitură. 

— Ești un găinaț de doctor, tună Porta. 

Își urmă apoi cuvîntarea savantă despre luptele noastre de la 
Cassino. 

— Cu noi e la fel ca și cu cei din infanteria marină. Burghezii 
își aduc aminte de noi doar atunci cînd se îngroașă gluma în război. 
Și eroul ăsta de aspirină nazistă, distribuitorul ăsta de ţucale, ofițerul 
ăsta de trei parale, care nu știe cum și-a luat diploma, îndrăznește să 
ne numească fiinţe inferioare pe noi, eroii. Dă-i înainte Micuţule, dă-i 
la cap! 

— Jurământul de medic îl cunosc, strigă fără nici o legătură doc- 
torul, înainte de se cufunda în întuneric. 

Porta îi explica motanului un punct important de strategie din 
timpul unui atac de blindate. 

Barcelona vorbea despre o chestiune de înaltă trădare cu un 
culegător de portocale italian. 

— Alarmă, tancuri! urlă Marlow. 

Într-o clipă, ne-am dezmeticit şi am pus mîna pe arme. Auzeam 
cu toții zgomotul de oţel binecunoscut care făcea să le îngheţe sîngele 
în vine și celor mai curajoși. 

— Americanii, spuse Porta rînjind cu toată gura. Prinse patru 
grenade în jurul unei sticle pline cu benzină. 

— Ce Dumnezeu, au aflat desigur că facem chef! rise Legionarul. 

Ușa s-a deschis cu putere. O santinelă cu casca pe cap își arătă 
fața și exclamă: 

— Ia te uită, și voi! Toţi din companie sînteţi beți turtă. Mike 
sforăie în coteț cu o muiere. La posturi! Zgomot de tancuri dinspre vale! 

— Bine, micule. Ne descurcăm noi. 

Micuţul căuta în patru labe o grenadă antitanc pe sub pat. 

Am ieșit afară clătiniîndu-ne puţin. Auzeam acum și motoarele. 
Bătrînul mergea în frunte ţinînd cîte un ciorchine de grenade în fiecare 
mînă. În urma lui pășea Marlow, cu o mină T. 

— Motoare Maybach, constată plutonierul major Wolf. 

— Șenile de Tiger, răspunse Porta sigur pe el. 

— Ceva nu se potrivește, urmă Wolf. Nu avem tancuri în garaj 
și sîntem singurul batalion de Tiger din acest sector de front. 

Ne strecuram prin pădurea de pini. Erau cel puţin cinci sau 
șase tancuri. Se auzeau glasuri înjurînd în germană. 

— Schimbă viteza, boule! 
Pinioanele scrîșneau în cutiile de viteză. Motoarele se ambalau. 
Porta și Wolf s-au uitat unul la celălalt. 

— Începători, șopti Wolf. 

— N-au învăţat niciodată cum se conduce un Tiger, spuse Micu- 
țul. Nu sînt de pe la noi, pe cuvîntul meu. 

— Vor avea de-a face cu mine, i-o întoarse Barcelona, ridicînd 
amenințător un cocteil Molotov. 

Heide se aruncă în spatele unei vechi pietre de măcinat care 
nici nu visase vreodată să folosească drept reazem unui aruncător de 
grenade. Își înfipse arma strivindu-i fundul de piatră. În felul acesta 
efectul era mai mare dar era interzis de regulament. Dacă lovitura da 
greș, putea omori un om la cincizeci de metri. Dacă însă reușea, tancul 
inamic era făcut fărime. Unul dintre trucurile primejdioase pe care le 
născocesc soldaţii pe front. Toate armele pe care le primeam aveau 
defecte, iar noi le îmbunătățeam cum ne pricepeam. Foarte primejdios, 
dar eficace. Ne era în joc viaţa. O ratare ne putea fi fatală. 

Îl priveam pe Heide strivind fundul aruncătorului. Părintele 
Emmanuel venise lîngă noi. Îşi făcu semnul crucii. Era singurul din 
toată compania care nu era beat. 

— Dumnezeu să ne ocrotească, șopti el. 

Nimeni nu l-a întrebat de ce ne-ar ocroti Dumnezeu. 

Porta se înfipse cu picioarele depărtate în mijlocul drumului. 
Se scărpina pe piept cu o grenadă. În mîna stîngă ţinea o ceașcă cu 
alcool de orez. 

Zgomotul de șenile devenea asurzitor. Barcelona își adăposti 
mitraliera în spatele unui arbore căzut. Ceruse zadarnic să fie ajutat. 
Înfipse cele trei picioare ale afetului în pămînt, verifică linia de ochire, 
corectă puţin înălțătorul, apoi așeză lingă el trei cocteiluri Molotov. 

Marlow și Wolf au prins o grenadă de 75 cm pe un pom, legînd-o 
bine cu fire electrice. În câteva clipe se transformase într-o capcană 
extrem de primejdioasă. Vai de nefericitul care ar atinge unul dintre fire. 

Legionarul se afla ceva mai sus pe pantă, cu două aruncătoare 
de flăcări legate la un loc. Cine ar fi înaintat s-ar fi dus la moarte sigură. 
Ar fi fost nevoit să străbată un zid de foc. 

În curba foarte strinsă se ivi primul car. Am văzut apărind întâi 
ascunzătorul de flăcări al tunului. Apoi turela. Era un Tiger II, ultimul 
nostru model, cu turela pe o parte. Prin trapa deschisă, se vedea un om 
în uniformă neagră. Dar făcuseră o mare greșeală trimiţind oameni din 
comando. Comandantul de tanc din turelă purta un basc, acoperitoare 
pe care nici un soldat de la blindate n-a mai purtat-o din 1942. Duceam 
cîteodată cîte unul acasă în permisie, să ne fălim cu el. 

Greu, lat, uriaș, Tigerul urca dealul legănindu-se. Îl urma cel 
de-al doilea, imediat în spatele lui. 

Porta rămase înfipt în mijlocul șoselei. Ridică mîna spre mon- 
strul de oțel, aflindu-se drept în fața gurii tunului de 8,8 și spuse zimbitor 
comandantului de tanc care se apleca peste turelă. 

— Fiți bineveniţi! 

Comandantul tancului îi răspunse politicos: 

— Bună ziua. Greu am mai dat de voi! Bănuiesc că sînteți com- 
pania a 5-a a Regimentului 27. Sînt plutonierul-major Brandt de la 
compania a 2-a. Noile tancuri aruncătoare de flăcări. Știaţi de noi? 

Porta trase o înghițitură de alcool din orez și sărută pisoiul care 
i se urcase pe ceafa. 

— E la marele fix, nu, motanule? S-ar putea duce și la circ! 

Micuţul începuse să se joace cu o grenadă. 

— Astimpără-te, șopti Porta. 

Ochii săi aruncau fulgere. 

— Animalul ăsta de saxon e al meu, mârîi Micuţul jucîndu-se 
cu inelul de porțelan al grenadei. 

Bătrînul îl dădu la o parte pe Micuţul și pe Porta. Mergând liniș- 
tit se apropie de tancul cel mare. 

— Salut! Parola? 

— Scharnhorst, răspunse comandantul rizînd. 

Marlow îi dădu un cot pe ascuns lui Heide. 

— Ai văzut că netrebnicul ăsta poartă pe guler capetele de mort 
ale SS-ului? Dacă ăștia sînt pușcașii lui Mike, îmi vine să mor de rîs. 

— E o porcărie, șopti Legionarul. Parcă ar avea orbul găinilor! 

Primul tanc a fost îndreptat către barajul de pe drum, unde se 
aflau cele opt mine T. Ne-am cățărat pe el. 

Căpitanul deveni neliniștit văzînd cocteilurile noastre Molotov. 

— Vrei un trabuc? îi oferi amabil Porta, întinzindu-i o grenadă. 
Inelul de porțelan se legăna amenințător în știftul deșurubat. 

Cel de-al doilea Tiger, un Tiger 1, se opri chiar în spatele primu- 
lui. Vechea greșeală tactică! Nu ne venea să ne credem ochilor cînd am 
văzut celelalte patru tancuri făcînd la fel. 

— Aveţi fete pe aici? întrebă comandantul primului tanc. 

— Avem tot ce ne trebuie, zîmbi Porta. 

— Veniţi de la Roma? întrebă Marlow aruncînd o grenadă în 
sus ca ca și cînd ar fi fost jongleur de meserie. 

— De ce aveți tancuri de toate soiurile? întreba Porta pe un ton 
inchizitor. Dacă sînt pentru noi, vă previn că de trei luni nu ne mai 
folosim de I. Unde ţi-ai făcut ucenicia, drăguțule? 

— La Eisenach, la Regimentul 2 Blindate. 

Bătrînul mă împinse înainte cu un ghiont. 

— Uite niște camarazi de-ai tăi din regiment. 

Eu zîmbeam, făcînd pe camaradul. 

— Nu-mi mai amintesc de tine. În ce companie erai? 

— Într-a 4-a. 

— Aha, șeful vostru era căpitanul Krajevski. Cine era comandant? 

— Maiorul von Strachwitz. 

Era bine informat. Contele era într-adevăr șeful batalionului 1. 

Bătrînul îmi dădu un cot. Nu prea știam ce voia. Am întrebat 
la noroc. 

— Îţi mai aduci aminte numele aghiotantului-major al regi- 
mentului? Îmi scapă mereu numele lui... 

— Locotenentul von Kleist, rise plutonierul. 

— Cînd ai plecat de la compania a 2-a? 

— Imediat după Ratibor. 

— Știi unde se află acum contele von Strachwitz? i-am întrebat. 

Omul nu-și mai putea ascunde neliniște. 

— Ce v-a apucat? strigă el supărat. Daţi-vă la o parte din drum 
să putem trece. Sintem în misiune specială. 

Ne întinse niște documente, arătîndu-ne cu degetul un sigiliu. 

— Vedeți, venim direct de la OKH. Daţi-ne drumul! 

— Ia-o mai domol, îi rise Porta în nas. Nu-i nici o grabă. Trebuie 
să vezi pe unde calci. Ieșiţi din tancuri. Ne vom ocupa noi de ele. Coman- 
dantului Mike îi place mai mult să vadă chipuri cunoscute în turelă. 

— Ăsta-i comandantul care a fost la infanteria marină? 

— Da, drăguţule. Shuffield Barracks, Hawaii. 

Comandantul străin înghiţi o înjurătură. 

Micuţul dădu ocol tunului. Puse o grenadă în ţeavă, jucîndu-se 
cu inelul ca un copil fără minte. 

— Ce naiba vă închipuiți? urlă plutonierul-major. Spuse echi- 
pajului ceva ce n-am înţeles. 

Am văzut mișcîndu-se un aruncător de flăcări. Legionarul, care 
se așezase pe partea din spate, privi plin de interes înăuntrul turelei. 

— Tăiaţi-le fuduliile! 

Își întoarse degetul gros, arătînd în jos. Automatul său porni 
să tragă în aceeași clipă. 

Comandantul căzu cu fața înainte, ciuruit. Prin trapele deschise 
zburau cocteilurile Molotov. 

Wolf duse braţul înapoi. Cu o aruncătură de campion plasă o 
mină T sub turela celui de-al treilea Tiger. 

O explozie îngrozitoare. Cinsprezece tone de oțel au zburat pînă 
în pădurea de pini. Trupuri sfirtecare se împrăștiau în toate părțile. 
Herbe de benzină aprinsă, o explozie după alta: era ca și cum ar fi 
erupt un vulcan. 

În mijlocul iadului acesta, doctorul se bălăbănea ținîndu-şi trusa 
în mînă. Era acoperit de sînge peste tot și îi lipsea o jumătate din nas. 

Căldura ne izbi ca o lovitură de pumn. Uleiul aprins, benzină 
și miros grețos de carne arsă. 

Cele șase tancuri ardeau. 

— Trădătorilor, murmura doctorul, aruncîndu-se la adăpost 
alături de Porta. 

— Americani născuţi în Germania, corectă Porta. La război ca 
la război. Dacă bobocii ăștia ar fi dat peste o companie cu tancuri în 
reparație și nu ar fi ales un regiment disciplinar, le-ar fi izbutit lovitura. 

— AT fi trebuit să poarte capetele de mort reglementare pe guler, 
mârîi Micuţul. Oricine știe că la blindate nu există SS-iști. 

Porta se ridică privind nepăsător stratul de ulei în flăcări. 

— Bun! Eu mă întorc la fete! ne vesti el. 

Am sădit printre pini patruzeci și doi de mesteceni cu numele 
celor din comandoul blindat american. După faptă și răsplată. 

MONTE CASSINO, un nume, o mînăstire aproape uitată, 
undeva la sud de Roma? Nu, un iad; atît de neînchipuit încît 
omul cu imaginaţia cea mai bogată nu i-ar putea zugrăvi 
grozăvia. Un loc în care morții mor de cîte cinci ori. Un ținut al 
foamei, al setei, al morții. Un cimitir pentru tinerii între 20 și 
30 de ani. 

Cadavrele se îngrămădeau în tranșee. Sînt atitea încit 
am renunțat să le mai înlăturăm. Călcăm peste ele, fiindu-ne 
cu neputinţă să le evităm. Tresărim înghețaţi de groază cînd 
mortul scoate un „a-a-ah!' apoi un alt „a-a-ah” Iartă-mă, 
camarade, te credeam mort! 

Camaradul este mort. Strigătele îi ies din burta umflată 
de gaze. 

Ce e mai rău? Focul? Foamea? Setea? Baionetele 
strălucitoare, uleiul aprins al aruncătoarelor de flăcări? Sau 
șobolanii uriași, mari cît pisicile? Nu pot spune. Dar ceea ce 
nici eu și nici ceilalţi combatanți de la Monte Cassino nu vom 
uita niciodată este duhoarea. Mirosul dulceag de hoit și de clor. 
Răniții păstrau mirosul timp de luni de zile, dîndu-le amețeli 
medicilor și infirmierelor. Ardeam uniformele, duhoarea însă 
parcă pătrunsese pînă în oase: duhoarea de la Monte Cassino. 

Nouă coloane de aprovizionare din zece rămîneau pradă 
morţii. Poţi mînca scoarță, frunze, da, chiar și pămînt cînd ţi-e 
foame, dar setea! Ne sfîșiam ca fiarele sălbatice pentru o groapă 
de obuz plină cu apă. O haită de șobolani bea cu lăcomie. 
Aruncăm cu o grenadă în ei pentru a-i împrăștia și, fără să mai 
așteptăm, ne repezim să bem, bem, bem. 

După-amiază, explozia cîtorva grenade a golit groapa, 
pe fundul ei mai multe cadavre umflate. Sînt acolo de mult. 
Vărsăm și sufletul din noi. Dar în ziua următoare descoperim 
altă groapă cu apă și bem din ea. 

Acesta e Monte Cassino, muntele sfint. 

Crestele munţilor erau ascunse de o ceață deasă și albăstruie. 
Înaintam prin valurile de ceață. Peste un cadavru părăsit s-a lăsat un 
cîrd de ciori. Un pescăruș mare le-a pus pe fugă. Voia ochii: un adevărat 
ospăț pentru pescăruși. Pușcașii din infanteria marină urăsc pescărușii. 

— Cu ce poftă mănîncă! Porta privea cu interes pescărușul cel 
mare care își întindea gâtul pentru a înghiți mai bine un ochi. 

— Afurisită jivină. Nu pot să-i sufăr, spuse Gregor Martin scîrbit 
aruncînd cu un tub gol de grenadă în pasăre. 

Eram prost dispuși, obosiţi după o noapte de trudă la fortificaţii. 
Treaba asta ne costase 12 oameni. Unul dintre ei fusese atins drept în 
ochi. Alerga în cerc. A trebuit să-l ucidem. Strigătele sale ar fi putut da 
alarma. Era un băiețandru de șaisprezece ani. N-ar fi trebuit să trimită 
băieți atît de tineri într-un regiment special. De la o vreme încoace 
primeam adevărați boboci. Curată crimă! 

Și încă de data aceasta avusesem noroc. Ultima dată cînd lucra- 
sem la fortificații pierdusem jumătate din efectivul companiei. 

Au început să cadă primele obuze. Afurisitele de 105. Plesneau 
cu un zgomot de poartă de fier trintită. Spre norocul nostru nu erau cu 
șrapnele. Altfel am fi fost curăţaţi cu toții. 

Porta și cu mine tocmai desfășuram un rulou de sîrmă ghimpată 
cînd a început să plouă cu blestematele de obuze. Am rămas timp de 
două ore în plin no mans land. Atacau. Valuri ale infanteriei. Nu lua- 
sem cu noi arme grele, din cauza lucrului. A trebuit să ne folosim de 
rulourile de sîrmă ghimpată și de pari în chip de arme. Un par de oţel 
bine ascuţit face cît o baionetă. Am avut destule pierderi. Infanteria 
noastră trăgea prea aproape: ne luau drept englezi. 

Mike îl făcu KO pe comandantul companiei străine. Cînd am 
sosit la pozițiile noastre, locotenentul Ludwig s-a prăbușit în fața 
comandantului lor. Dintr-o rană mare, deschisă îi ieșeau mațţele, Ludwig 
nu avea decît optsprezece ani. Era prima sa ieșire. Comandantul străin 
înjura. 

Lucrul la fortificaţii era de florile mărului, puţin cam ca gărzile 
de noapte. Nimeni nu se prea dădea în vint după ele. Dar trebuia să 
le înghiți: întotdeauna erau cîțiva morți. Treaba asta cădea în sarcina 
plutoanelor în refacere. 

Înspre nord se întindea un tir de artilerie. Asta putea să însemne 
că era mișcare înspre Forli. Cînd ni se vorbea despre nimicirea vreunei 
divizii întregi, nici nu ne mai păsa. Nu-i cunoșteam. Devenisem egoiști. 
Războiul ne făcuse nepăsători la durerea altora. 

Cînd am sosit la locul în care trebuiau să ne aștepte camioanele, 
acestea nu erau acolo. Furioși, am dat cu căștile de pămînt, blestemînd 
din inimă pe cei de la transporturi. Îi uram pe tipii ăştia care stăteau 
la adăpost, la fel ca și pe bucătari. 

Locotenentul Frick s-a ivit din ceață însoţit de doi ofițeri de la 
aviație. Au trecut încet în revistă compania, scoțind dintre rînduri pe 
unii, cu ordinul de a lua poziție de drepţi pe cealaltă parte a drumului. 

Bătrînul ridică capul. 

— Iară vreo treabă grea de tras. Miroase a comando. 

Aproape tot plutonul 2 trecu drumul: șaptesprezece oameni 
cu totul. 

— Drace! înjură Legionarul tremurînd de frig. Ciudată gustare 
de dimineaţă. 

Locotenentul Frickîl luă pe Bătrân deoparte. Își vorbiră în șoaptă. 
Apoi Gregor Martin și Marlow trecură și ei lingă noi. 

— Ehei, nu se pot lipsi de noi, rise Marlow așezîndu-se alături 
de Legionar. 

Ofițerii aviatori ne inspectau cu grijă, unul după altul. Soseau 
în sfîrșit și camioanele. 

— Compania a 5-a, urcați! Cei aleși, la stînga! comandă Mike. 

Cei norocoși s-au cățărat bucuroși în camioane. Ne făceau semne 
cu mîna. Le-am răspuns scuipind. Micuţul nu se mulțumi să scuipe, 
aruncă și o piatră după ei. 

— În șir câte unul după mine! Înainte marş! ordonă locotenen- 
tul Frick. 

Am fost duși la Teano în camioanele aviaţiei militare. Acolo 
ne-am petrecut ziua, așteptiînd în spatele gării. Soldatul își petrece 
jumătate din viaţă așteptind. 

Jucam zaruri. Spre amiază am spart un vagon cu provizii care 
era tras pe o linie moartă. Două lăzi de coniac ne-au redat încrederea. 
Porta dibui pe undeva patru purcei de lapte. I-am pus la frigare. 

— Pentru treaba asta te vor spinzura, mormăi Bătrînul. 

— Puțin îmi pasă, i-a răspuns Porta. Cel puţin voi crăpa cu burta 
plină! 

Ne-au trezit la miezul nopții și ne-au dus într-o pădurice în 
care erau cinsprezece camioane SS. Am înlemnit. Toate camioanele 
aparțineau diviziei 20 SS Grenadieri, alcătuită în cea mai mare parte 
din soldați din țările baltice. O singură dată ne întilnisem cu divizia 
asta în Bielorusia. În camioane se aflau căști și mantale SS. 

— Pentru numele lui Dumnezeu! mirii Bătrînul, uluit. Acum 
vor să ne bage și în SS. 

Barcelona și Micuţul se și apucaseră să încerce voioși mantalele. 
Micuţul pusese mîna pe una care purta gradele de Unterscharfiihrer. 

Se răsti semeţ la Bătrîn, care îl privea cu gura căscată. 

— Ridică-te, hodorogule, cînd trece un Unterscharfiihrer. Sau 
poate ai chef să dai o raită printr-un lagăr de concentrare ca să mai 
înveți cum trebuie să te porți? Eu sînt un erou și mă pot mîndri că l-am 
pupat în fund pe Fiihrer! Nu uita asta! 

Apăru locotenentul Frick. 

— Gura, Creutzfeld, și scoate repede mantaua asta! 

— Bine, musiu' Untersturmfiihrer, Unterscharfiihrerul Creutzfeld 
raportează că e gata de plecare. 

Aruncă casca și mantaua în camion și se întoarse în fața loco- 
tenentului Frick pocnind călcîiele. 

— Domnule locotenent, caporal-major Creutzfeld la ordinele 
dumneavoastră. 

Locotentul Frick dădu din mînă plictisit. 

— Așază-te în colțul unui camion, cît mai departe de mine și 
fă-mi plăcerea și culcă-te. 

Cu puţin înainte de zori, am sosit în piața din fața mînăstirii 
de pe muntele Cassino. Acolo se și afla un oarecare număr de cami- 
oane grele de la Luftwaffe. Cîţiva ofițeri din Panzerdivision Hermann 
Goering au sosit în fugă și ne-au ordonat să camuflăm camioanele și 
să ne adăpostim sub avioane. Soldații parașutiști se și apucaseră să 
ascundă armele aduse de camioane. 

Micuţul nu-și mai găsea locul de neastimpăr. Îmbrăcase iarăși 
o manta și o cască SS. Un comandant de la aviaţie îi trase o săpuneală, 

amenințindu-l cu toate nenorocirile din lume dacă va mai îndrăzni să 
se arate în asemenea ținută. 

Am așteptat toată dimineaţa, fără ca să se întîmple nimic, în 
afară de bombardierele aliate care brăzdau cerul. Prevăzusem că așa 
se va întîmpla și luasem cu noi proviziile șterpelite din vagon. 

— Vom arunca toată hardughia în aer, ne vesti Micuţul cu fața 
strălucind de bucurie. 

— Pe toţi dracii, înjură Porta. Treaba asta trebuia s-o facă pionie- 
rii. Diseară e bairam mare la Ida. Vin fete subțiri, din alea care miros 
a apă de trandafiri, aduse special de la Roma. 

Micuţului i se aprinsese imaginaţia. Îi lăsa gura apă de plăcere. 

— Colo, înăuntru, sînt maici faine! 

Heide făcu cu ochiul. 

Micuţul înghiți în sec și se linse pe buze. 

— Ţi-ar plăcea să prădezi fără să fii pedepsit, ai? 

Porta se amestecă în vorbă: 

— V-am povestit de vremea cînd eram grădinar la maici? 

Rizînd, ne-am strîns mai aproape sub camion, cu cutiile măș- 
tilor de gaze sub ceafă, pentru a sta mai comod. 

— Asta se întîmpla pe vremea cînd erai la Dubovila? întrebă 
Bătrînul. 

— Nu! Era în timpul cînd mă împrumutaseră Regimentului 2 
Panzer! 

— Nu-mi mai aduc aminte, făcu Bătrînul, privind pieziș. 

— Memoria ta n-a fost niciodată prea grozavă, i-o scurtă Porta. 
Cum spuneam, Regimentul 2 și cu mine eram acolo. Într-o zi mă plim- 
bam singur, căutînd ceva important. 

— Căutai fese? se informă Micuţul. 

— Numai asta îți umblă prin minte! făcu Porta clătinînd din cap. 
Înfrângerea, asta căutam. Tocmai ascultasem postul de radio englezesc 
anunțînd că înfrîngerea era pe aproape. Luptele de pe valea Strumei 
urmau să fie hotăritoare. Cercetam deci fiecare palmă de loc. Deodată, 
aud țipăt de femeie. Ia te uită, îmi zic, unii au și început să se predea. 
Dar, judecînd după ţipete, nu steagul fusese coborit. Țipetele veneau 
dinspre minăstirea de călugărițe. Mă cațăr pe zidul împrejmuitor și 
arunc o privire! Și ce-mi văd ochii? Bravele noastre trupe de întărire 

erau pe cale să le salveze pe bietele maici. Nu mai ţin minte ce-am 
spus, dar bravele noastre trupe de întărire au luat-o la sănătoasa. Am 
aterizat într-un rond de lalele și am fost primit regește. 

— Ceva asemănător mi s-a întîmplat și mie, în Bernhard Nocht- 
strasse, lingă pod, întrerupse Micuţul. Eram cu încă doi. l-am azvirlit 
pe tipi în Elba. Apoi le-am băgat pe fete în curtea Școlii Navale. Dar 
mai bine nu m-aș fi amestecat. Pentru că ieșind de acolo, ne-au înhățat. 
Ne-au percheziționat la postul din Davidstrasse. Știți cum se întîmplă. 
Nu poți da totdeauna socoteală de tot ce ai prin buzunare. Și ne-au 
trimis cu duba la Fuhlsbiittel, împreună cu o tîrfă de cincizeci și opt 
de ani. Am vrut s-o consolez, dar iată că se pornește să zbiere după 
ajutor. Brigadierul Burg mi-a tras o chelfăneală de mi-a pierit graiul. 
Dar stricata aia și-a primit pedeapsa. Într-o bună seară au dat-o afară 
dintr-o cîrciumă, la Bremerreihe, strigîndu-i că nu-i decît o pațachină 
bătriînă la care nu s-ar uita nici măcar un papagal vicios. A mai încer- 
cat ea să dea din fund și prin altă bombă de pe lingă teatrul Hansa. Au 
dat-o afară și de acolo. S-a apucat atunci de turnătorii pe la Moravuri. 
Au găsit-o moartă în fața garajului din Hansa Platz. Poliția m-a luat la 
scărmănat, dar nu aveau dovezi. Acuma știu: trebuie să te mulțumești 
cu tirfele de meserie. 

— Gata, ai terminat? întrebă Porta în batjocură. Îmi dai voie să 
urmez? A, că veni vorba, știți cum te poți descotorosi de un dușman?... 

— Ce are a face cu grădinăritul tău la călugărițe? a vrut să știe 
Bătrinul. 

— Ai dreptate, uitasem. Deci, femeile astea cumsecade nu erau 
chiar atât de sfinte precum păreau. Nici nu erau călugărițe adevărate, 
ci făceau parte din Rezistență. Într-o bună zi, poliția militară a golit 
șandramaua și... 

Interesanta povestire a lui Porta a fost întreruptă de locote- 
nentul Frick. 

— Drepţi!, strigă. 

Ne inspecta un locotenent care purta insignele albe ale diviziei 
de blindate Hermann Goering. 
Deasupra mînăstirii trecea mereu un avion de observație. 

— Observator de artilerie, spuse Heide. Dacă ne reperează 
înseamnă că vom avea musafiri. 

Călugării ne-au adus ceai fierbinte. Am vărsat jumătate și l-am 
înlocuit cu rom. Încă nu știam pentru ce eram acolo. 

Dinăuntrul mînăstirii se auzea zgomot de ferăstrău și de ciocan. 
În depărtare, tirul neîntrerupt al artileriei. 

— Plouă cu obuze dincolo de munţi, spuse Bătrînul gînditor. 
Veţi vedea, curînd ne vine și nouă rindul, o simt în oase. 

Prezicerile Bătrînului se îndeplineau întotdeauna. Era obișnuit 
de multă vreme cu frontul, simțea dinainte loviturile grele. 

— Ce naiba căutăm noi aici? mormăi Heide, dirdiind de frig. 

— Habar n-am, i-a răspuns Bătriînul strimbînd din nas. Nu-mi 
plac toți ăștia, cu insignele lor albe... și nici uniformele SS din mașini. 
Toate astea nu-mi miros a bine. Ne-au ameninţat de sute de ori cu cîte în 
lună și în stele să nu ne apropiem de mînăstire și iată-ne aici, înarmaţi 
pînă în dinţi. Nu-i cumva începutul prigoanei împotriva catolicilor? 

— Ah! Numai asta nu! strigă Barcelona. Ne-am scălda pînă la 
gît în sînge. 

Bătrînul își aprinse încet pipa. 

— Vă mai amintiți de călugărițele pe care le-am găsit ucise, 
împușcate cu pistolul în ceafă? 

— Mda... și au fost curățate cu pistoale de 0,8, calibrul preferat 
al băieţilor de la SD, sublinie Porta. 

— Toate astea nu-mi plac. Cred că au și început să intre în acți- 
une comandouri speciale, spuse Bătrînul, neliniștit. 

După ce noaptea s-a lăsat peste munţi, am înaintat cu camioa- 
nele pînă la poarta mînăstirii. 

Iluminatul era interzis cu strășnicie. Un locotenent de avi- 
aţie destul de vîrstnic ne-a ordonat să depunem armele în cabinele 
camioanelor. 

Nici un om înarmat nu avea voie să treacă de poartă. 

Ne-am aruncat pistoalele automate în cabină, mîrîind printre 
dinţi. Fără arme ne simțeam parcă în pielea goală. 

Micuţul încercă să tragă chiulul; din buzunar îi ieșea pistolul 
său de calibrul 38. Locotenentul îl luă la rost cu asprime. 

— Să mergi la război fără flintă, asta-i nebunie curată, nu se 
putu abține Bătrinul să mormăie. 

— Dumneata, Obergefreiter, să taci din gură, i-o reteză locote- 
nentul, dacă nu, Consiliul de Război te așteaptă, am eu grijă. 

Legionarul, cu o ţigară în gură, se apropie nepăsător, bătîn- 
du-și joc pe față de locotenent. Marele său pistol automat, de fabricaţie 
rusească, se legăna provocator peste piept. 

— Consiliul de Război, domnule locotenent? Ei drăcie! Poate 
glumiți! 

— Ce ţi-a venit? ţipă locotenentul, furios. 

— Euvă întreb asta, domnule locotenent. Aș fi curios să aflu ce 
ar avea de zis un Consiliu de Război dacă ar ști ce se petrece aici. Legi- 
onarul își aprinse liniștit o nouă ţigară, suflîndu-i ofițerului fumul în 
ochi. Refuzăm să depunem armele, domnule locotenent și nu facem 
nici un sabotaj. Iar în ceea ce privește Consiliul de Război, dumneata 
și camarazii dumitale aveţi fără îndoială mai multe pricini a vă teme 
decît noi! 

— Ai înnebunit? urlă ofițerul cu glas nesigur. Ce vrei să spui? 

Legionarul, cu un rînjet de lup pe buze, se întoarse cu fața spre 
noi, care îl ascultam atenţi și spuse o grosolănie. 

— Te-am auzit, nemernicule! Locotenentul nu-și mai putea 
stăpîni mînia. 

— Du-te dracului! rise Legionarul. 

Locotenentul pleznea de ciudă. Am crezut că îl va strînge pe 
Legionar de gât. 

Acesta cerceta liniștit încărcătorul pistolului. 

Rămăsesem cu gurile căscate, fără a înţelege nimic. 

Legionarul era un adevărat soldat. Era îndrăzneţ, nimic de zis, 
dar niciodată nu sărea peste cal. Prin urmare știa ceva. În două clipe 
ne-am luat pistoalele și grenadele înapoi și am făcut cerc în jurul Legi- 
onarului. Locotenentul se făcu nevăzut pe scară. 

— Vom da de greu, șopti Rudolf Kleber. Asta îmi amintește de 
masacrarea lui Florian Geyer. 

— Nu seva întîmpla nimic, afirmă Legionarul cu hotărire. Dacă 
ne calcă prea rău pe bătătură îi curățăm. Pentru asta am primit Crucea 
de Merit. 

— Ce știi? întrebă Heide. Povestește, pentru numele lui 

Dumnezeu. Mor de curiozitate. Îşi ridică pistolul automat cu un aer 
sălbatic. Un pistol italienesc Beretta. 

Porta ridică rezervorul aruncătorului de flăcări și își prinse 
chingile în spate. 

— Să-i prăjim! 

— Gura! îl potoli Legionarul Dacă va trebui să împușcăm șleahta 
asta de civili, eu voi trage primul. 

— E dandana mare. Sabotează un ordin dat chiar de Fiihrer și 
de Kaltenbrunner! 

Un grup de ofițeri cobora repede pe scări. Locotenentul nostru 
Frick zimbind ușor, se ţinea puţin deoparte. Ne cunoștea. Nu avea de 
gînd să se amestece. 

Micul locotenent de aviaţie cotcodăcea ca o găină pe cale să 
ouă. Un comandant lat în umeri îl făcu să tacă. Nici unul dintre ei nu 
avea arme, nici măcar centiron. 

Câţiva dintre noi ne-am postat în spatele coloanelor. Legiona- 
rul, sfidător, s-a înfipt lingă marginea puţului, chiar în mijlocul curții. 
Ţinea degetul pe trăgaci. 

Comandantul cel lat în umeri se apropie. Era de două ori mai 
înalt decît Legionarul. Bluza îi era descheiată. Se vedea că nu este 
înarmat. 

Se uitau țintă unul la celălalt, în tăcere. 

Porta se juca neatent cu aruncătorul său de flăcări. 

— Ei bine, domnule comandant? Ce mai e nou? Consiliul de 
Război? 

— Aș vrea să-ţi vorbesc între patru ochi, caporal! 

Legionarul zimbi într-un fel ciudat. 

— Nu, domnule comandant. Nu am chef să mă trezesc cu un 
glonte în ceafă, prin vreo pivniță întunecoasă. Am mai auzit eu de 
ceea ce se cheamă consiliul ofițerilor. Nu sînt ofițer, ci un necunoscut 
oarecare din Legiunea Străină. 

Porta fredonă: 

— Doar un biet soldat de care îţi poţi bate joc... 

— Ce adunătură! scuipă Marlow cu dispreţ înspre ofițeri. 

Un căpitan făcu un pas înainte. Comandantul îl opri cu mîna. 

— Îţi dau cuvântul meu că nu ți se va întîmpla nimica 

— Cuvântul unui ofițer dat unui simplu soldat? Legionarul ridică 
din umeri. 

Comandantul răsuflă adînc. Chipul începea să i se înroșească. 

Micuţul tocmai se pregătea să toarne gaz peste foc. Porta însă 
îl potoli dîndu-i o lovitură în fluierul piciorului. 

Legionarul, foarte destins, își aprindea altă ţigară. 

— Unde vrei să ajungi, caporal? Să vezi o civilizație milenară 
nimicită, doar pentru că a ordonat un nebun? 

— Un nebun? Cuvîntul ăsta vă poate costa capul, domnule 
comandant. 

Comandantul făcu un pas înainte, gata să-și pună mîna pe 
umărul Legionarului. 

Acesta se feri și îl împinse pe ofițer îndărăt, cu țeava automatului. 

— Un subordonat trebuie să rămînă la trei pași de superiorul 
său, domnule comandant. 

Căpitanul vru din nou să intervină. 

— Ţi-am mai spus să stai liniștit, tună comandantul. Caporal, 
urmă el întorcîndu-se spre Legionar, știi ce este muntele Cassino? Știi 
că aici se află prima mînăstire a benedictinilor și că în spatele acestor 
ziduri se află cele mai prețioase relicve ale creștinătății? Ai vrea ca 
o bibliotecă cuprinzind 70000 de cărți neprețuite să fie dată pradă 
flăcărilor? O colecţie de lucrări pe care benedictinii le-au adunat în 
decursul a cîtorva veacuri? Ca să nu mai vorbesc de tablourile unor pic- 
tori celebri, de crucifixurile antice, de bijuteriile vechi de sute de ani. Ai 
putea să nimicești toate astea cu cugetul împăcat? Ești un soldat bun și 
curajos, caporal, știu asta. Ești mindru că ai luptat sub steagul francez, 
într-un corp de armată celebru, faimos pentru vitejia lui. Dar nu uita 
că tocmai armata franceză a apărat timp de secole credința creștină. 
Tocmai dumneata, un soldat francez—căci ai rămas un soldat fran- 
cez—vrei să împiedici să ducem aceste comori la loc sigur. Dumneata 
și camarazii dumitale puteţi ucide pe toţi cei ce se află în mînăstire... 
Începînd cu mine și sfîrșind cu părintele Diamare. Nu numai că nu 
riscați nimic, dar veţi fi și decoraţi pentru această frumoasă faptă de 
arme. Te încredințez însă că armata franceză te va renega. Nu vei mai 

avea dreptul să porți panglica roșie care îţi împodobește pieptul. Nu 
mi-e frică de moarte, caporal. Și nici ofițerilor mei. Știm că ne riscăm 
viaţa și totuși sîntem hotăriţi să ne împotrivim nimicirii acestei comori. 
Nu sîntem decît oameni. Noi putem fi înlocuiţi, dar din ceea ce se află 
aici, nici un fragment, nici un document nu va putea reconstituit. Sfin- 
tul Benedictus s-a adăpostit aici în 529. În curînd muntele acesta va fi 
centrul unor lupte crîncene. Zidurile, statuile, bazilica, toate lucrările 
acestea minunate... 

Ridică braţele spre cer, în semn de neputinţă. Vîntul îi flutura 
bluza și părul argintiu. 

— Nu putem salva pietrele de la distrugere. Dar aceste comori 
de neprețuit le putem transporta în cîteva nopți la Roma, unde vor fi 
în siguranţă. 

— Iar dacă vom fi prinși, domnule comandant? zîimbi Legionarul. 
Vrem să vă ajutăm, dacă ţineţi neapărat, dar nu vrem să fim bruftuiți 
și amenințați de ofițerii dumneavoastră. Așa cum ați spus, noi sîntem 
soldați. Și sîntem de atîta vreme soldați, încît nu mai știm să facem 
altceva decît să ucidem, să dăm foc, să jefuim, asta e meseria noastră. 
M-am născut în gunoiul militar și tot acolo voi muri. Dar să apari în 
faţa Consiliul de Război pentru a fi sabotat un ordin al Fiihrerului, e cu 
totul altă poveste. Să nu ne credeţi proști. Ne vom deghiza SS-iști pentru 
a duce la bun sfîrșit un transport ilegal. Această plimbare de plăcere 
va costa cîteva mii de litri de benzină, domnule comandant. Tancurile 
Tiger din batalionul nostru duc mare lipsă de benzină. Risipirea cîtorva 
litri de benzină poate să ne coste scump. Și nu avem chef să cădem în 
laba celor de la Gestapo, Via Tasso din Roma. Am auzit vorbindu-se 
de Sturmbannfiihrerul Kăppler care domnește la fostul departament 
cultural. Nici prin gînd nu ne trece să fim împușcați pentru un vraf 
de fleacuri sfinte! Dacă ne daţi libera trecere sub forma unui ordin în 
toată regula, sîntem ai dumneavoastră. 

— Foarte bine! tună glasul lui Porta. 

— Dacă toate merg bine, gîndea Micuţul cu voce tare, poate că 
ne vor ridica o statuie. Mi-ar plăcea să mă așez acolo, să admir prive- 
liștea acestei preafericite văi. 

— Mai bine te-ai așeza pe clopotniță să-i ţii locul cocoșelului, 
rise Porta. 

— Tăceţi din gură! șuieră Legionarul. 

— Bine! Voi întocmi un ordin de misiune. Aparțineţi regula- 
mentar de divizia mea. Dacă dăm de bucluc, nimeni nu va putea să vă 
învinovăţească. 

— Să nădăjduim, murmură Legionarul. Nu sînt chiar atît de 
sigur. Am văzut noi multe. 

Ofițerii au dispărut pe scara dinspre bazilică. 
Legionarul își ridicase automatul. Ne-am oprit răsuflarea. Cre- 
deam că va trage în ei. Rise răutăcios. 

— Sintem niște fricoși. Dacă i-am culca pe toţi la pămînt și am 
povesti istoria asta, ne-ar avansa. Ba poate ne-ar trimite în spatele 
frontului. Tot ghiveciul ăsta nu-mi spune nimic bun. M-am întîlnit 
cu unul care face pe călugărul. E de la SD, face parte din băieţii care, 
conform planului lui Heydrich, au intrat în ordin pentru a-l submina 
dinăuntru. Mi-a vorbit de o misiune secretă. 

— Cum l-ai făcut să vorbească? se miră Bătrinul. 

Legionarul rîse cu viclenie, scoțind din buzunar o legitimaţie 
a partidului naţional-socialist. O șterpelise SS-istul care picase la noi 
pentru lașitate și căruia îi făcusem vînt într-o prăpastie. 

— Nu-i de mult pe aici. A venit o dată cu refugiații, dar știe tot ce 
se petrece. Are misiunea de a veghea ca nimic să nu părăsească mînăs- 
tirea. Totul trebuie ars, distrus... dar de către cei de dincolo, bineînțeles. 

Porta șuieră admirativ. 

— Nu-i rea socoteala. Bătălia hotărîtoare va avea loc aici, pe 
muntele sfint. Noi apărăm minăstirea de pocnitorile colegilor de peste 
drum. Și pesemne că Goebbels a și pregătit o cuvintare lungă despre 
atrocitățile comise de barbarii veniți de peste ocean să distrugă como- 
rile civilizației europene. Desigur că noi am fi vrut să mutăm comorile 
acestea și să le punem la adăpost, dar ne-a împiedicat artileria acestor 
sălbatici! Și toți cei de bună credinţă o vor lua de bună. Goebbels nu 
va avea decît să repete: „Oare obuzele noastre au distrus minăstirea?” 
„NO, Sir, ale celorlalți.” Nu m-ar mira deloc dacă data următoare i-ar 
veni rîndul Vaticanului... Ceva îmi spune că muntele sfînt este doar o 
încercare. Dacă ţine, papa s-a ars. 

— E un simbure de adevăr în cele ce spui, interveni Marlow. 

Vechea poveste. Chipul său strălucea de însufleţire. Pe vremea cînd 
făceam parte dintr-un comando de vinătoare înainte de a veni la voi, în 
timpul antrenamentelor secrete ne-au spus că îndată ce o vom termina 
cu coroiaţii, ne vom ocupa de popime. Și vă voi spune chiar mai mult; 
Heydrich, adevăratul conducător al comandourilor de vinătoare, urăște 
sutana și pe sfintul părinte din Roma mai mult decît pe toţi evreii la 
un loc. Odată, în timpul unui instructaj special din Amiral Schroder- 
strasse, ne-a zis: „Pe evrei știi totdeauna de unde să-i iei, pe cînd popii 
se strecoară peste tot; ăștia sînt cei mai mari dușmani ai noștri.” 

— Nu poţi niciodată să știi cînd dai peste tipi din comando- 
urile de vinătoare. Se împopoţonează cu toate uniformele din lume. 
Niște camarazi de-ai noștri, care erau în misiune într-o mînăstire, au 
fost prinși în flagrant delict. Cum afacerea nu putea fi mușamalizată, 
i-au băgat la pușcărie și au fost daţi în judecată cu forme în regulă. 
Bumbăciseră cîțiva călugări. Consiliul de Război era format din ofițeri. 
I-au condamnat pe toţi la moarte. Comandantul pieţii, un general de 
brigadă, a semnat condamnarea. În ziua execuţiei apare un detașa- 
ment special de la Torgau, cu ordinul să-i ia. Nu au ajuns niciodată la 
Torgau. Eu însumi făceam parte din detașament. I-am dus la Mathau- 
sen. Au rămas acolo o vreme la răcoare, după care au apărut din nou 
în alt comando. Toţi doisprezece, ba chiar înaintați în grad. Coman- 
dantul pieţii și întreg Consiliul de Război au aterizat însă într-adevăr 
la Torgau. Clericii din mînăstire au fost trecuţi prin ciur. Au răscolit 
în trecutul lor. Întotdeauna se găsește ceva, dacă scotocești bine. Au 
fost executați în zori, cu toţii, în cariera din spatele canalului cel mic. 
Larsen de la Dachau a fost cel care a condus operaţia. Pe vremea aceea 
eram prieteni la cataramă. 

— Larsen de la Dachau, l-am cunoscut bine, interveni Micuţul. 
Am dat de el la Minsk. Făceam parte amîndoi din brigada lui Dirlewan- 
ger. Larsen! Partizanii l-au îngropat împreună cu Hauptsturmfiihrerul 
Lessner... Știam că o va sfirși în felul ăsta. Ne-o spusese Wanda, fata 
care făcea curat în biroul comandantului și care avea legături cu par- 
tizanii. Scotocea prin coșurile de hirtii. 

— Cine o fi trădat-o pe Wanda? gîndi Porta cu glas tare. Era 
foarte isteață. Păcat că au ucis-o... 

Legionarul se scărpină în bărbie și își urmă predica: 

— E foarte primejdios. Cred că ofițerașii ăștia nici nu-și dau 
seama în ce măsură! Își închipuie că în cel mai rău caz ne așteaptă 
Consiliul de Război și spatele la zid. Dar nu astfel se vor petrece lucru- 
rile. Ne vom ruga de moarte. Și îi vom implora să ne ucidă! Cînd un om 
cade în mîinile unui artist, poate îndura foarte mult. Kaltenbrunner a 
scornit lovitura asta cu mînăstirea. E un mîncător de popi și mai lacom 
decît Heydrich. Băieții din Via Tasso ne-ar face să murim la foc mărunt! 

— Am văzut odată un ofițer căruia în timpul unui interogatoriu 
i-au plesnit burta cu aer comprimat. Alteori folosesc apa, precizează 
Micuţul. 

— Schimbă placa, Micuţule, se răsti Bătrinul. 

— lată ce propun, urmă Legionarul. Micuţul și cu mine îl vom 
răci pe tipul de la SD. l-am făgăduit să vestesc SD-ul din Roma și am 
întîlnire cu el în curînd, în spatele vechiului crucifix. Micuţul se va 
apropia de el pe la spate și îi va trece o frînghie pe după gît, îl vom pasa 
apoi sub un camion. Va fi fost călcat din greșeală, bietul de el! Nimeni 
nu va bănui ceva. Apoi, cred că e mai bine s-o ștergem cît mai curînd 
de aici. Nu trebuie să ne așteptăm să primim mulțumiri. Felicitările 
le vor primi ofițerii. Pe noi ne vor uita. 

— Pe de altă parte, spuse în încheiere Porta, găsesc că ar fi o 
prostie să lăsăm să fie nimicite lucrurile de preţ. Sînt unii care ar da 
oricît pe fleacurile astea vechi. Ce-ar fi dacă s-ar pierde cîteva în timpul 
transportului? Înţelegeţi ce vreau să spun? 

— Asta ne-ar aduce numai belele la sfîrșitul războiului, îi atrase 
atenţia sec Bătrînul. Vă înșelați dacă gîndiţi că semnăturile cîtorva 
generali vor fi de ajuns ca să se sfîrșească totul; abia atunci va izbucni 
tărăboiul. Fiecare se va grăbi să iasă basma curată, iar oalele sparte tot 
noi le vom plăti, bieţii de noi! 

— Ai dreptate, sergent, încuviință Legionarul. 

— Curci plouate ce sînteţi! izbucni Gregor Martin. Eu și gene- 
ralul meu, cînd vizitam cîte un muzeu, plecam întotdeauna cu cîte un 
tablou sau două mai de preţ sub braţ. 

— Bravo! au strigat într-un glas Marlow și Porta. 

Legionarul îi făcu semn Micuţului. 

Acesta pocni sălbatic cu laţul său. Se îndreptară către poartă și 
se mistuiră în beznă pe potecă. 

— În ce porcării te poţi vîri cînd eşti în război, spuse Heide nervos. 

Am început să ne apucăm de treabă încărcînd lăzile în cami- 
oane. Sticlele cu rachiu treceau din mînă în mînă. Rudolph și Heide au 
băut dintr-un potir. Legionarul și Micuţul se întoarseră. Din buzunarul 
Micuţului ieșea pe jumătate lațul. 

— Ce mai tevatură și cu SD-ul ăsta, începu să ne explice, dind 
din mâini. S-a prins despre ce-i vorba înainte să apuc să-mi aranjez 
sforicica. Mergi-ori-crapă, a trebuit să-i strice tărtăcuţa. I-am făcut vînt 
nătărăului la vale, pînă la Neapole nu se mai oprește. 

— Nu mai face atîta tărăboi, îl sfătui Legionarul. Privea neliniștit 
prin toate colțurile criptei în care răsuna glasul Micuţului. 

Untersturmfiihrer SS Julius Heide 


Stăteam tolăniți pe jos. Tancurile erau pe jumătate 
îngropate în pămînt. Eram la adăpost de privirile inamicului. 
Din cînd în cînd cădea cîte un obuz. Deasupra noastră, 
camioanele care treceau pe drum stîrneau nori de praf care se 
lipeau de uniformele noastre, ce păreau pudrate cu făină. 

La picioarele muntelui șerpuia fluviul. Unda era albastră 
ca cerul. 

Aveam gamelele pline cu spaghete. Cei mai îndeminatici 
se pricepeau să le răsucească în jurul furculiţei. De pildă 
Heide, care se pricepea la toate. Porta își ridica furculiţa de care 
spînzurau spaghetele și le înghițea zgomotos. Micuţul, care nu 
avea tacîm, mînca cu mîna. 

De fiecare dată cînd un obuz cădea pe undeva, ne 
aruncam cu burta la pămînt, ținînd gamela în brațe. Apoi, 
după ce trecea alarma, rîdeam în hohote si ne număram. 

Porta arătă cu mîna două hoituri putrezite care pluteau 
pe apă. Puţeau pînă la noi. 

Barcelona rîse. 

— N-are a face cu cine stai la masă, numai haleala să fie 
bună. 

Porta linse o bucată de slănină, s-o curețe de sosul de 
roșii și de ulei, apoi o puse în buzunar în chip de rezervă... Porta 
se gîndea întotdeauna la ziua de mîine. 

Nicim unul dintre noi nu-și mai amintea vreo meserie. 
Tocmai din pricina asta uram războiul. Pe de altă parte, 
uitasem cum era viaţa înainte. Doar Porta pretindea că își mai 
amintește cîte ceva, dar Porta ăsta era un mare mincinos. 

Aveam o damigeană de acid plină cu vin. E adevărat că 
avea un ușor iz, dar lucrul acesta nu avea nici o însemnătate. 
Dacă ne țineam de nas, puteam să bem aproape fără să simţim. 

O serie de obuze biciuiau apa. Stropiturile ajungeau 
pînă la noi. 

Micuţul lingea gamelele. În felul acesta nu mai era 
nevoie să le spălăm. Întotdeauna lingea cratițele mai mari. 

Niciodată nu era sătul. E adevărat că avea de hrănit ditamai 
burdihanul. 

Ne-am petrecut acolo toată dimineața. Era o 
ascunzătoare bună. Ne căutau desigur de cîteva ceasuri. Puțin 
ne păsa. Nu noi trebuia să cîștigăm războiul. Eram doar niște 
biete rotiţe. 


Micuţul, cu un crucifix foarte vechi pe genunchi, se afla împre- 
ună cu Porta în primul camion. Vorbea fără sfială despre prețul pe care 
l-ar putea lua pe crucifix, „vîndut unui colecționar bogat”. 

Între ei era așezată o călugăriță. Nu înţelegea nici o iotă din glu- 
mele lor grosolane și ridea cu seninătate văzindu-i prăpădindu-se de ris. 

Prima oară am fost opriţi la Cassino. Erau polițaii. Razele lan- 
ternelor făceau să strălucească insignele SS de pe uniformele noastre. 

— Ce poftiţi? întrebă rînjind Porta, cu chipul dur sub masca 
de oţel. 

— Comando special? mîrîi un polițai. 

— Chiar așa, i-o întoarse Porta grijuliu... Misiune secretă, sub 
directa comandă a Reichsfiihrerului SS. 

Heide venea în pas alergător de-a lungul coloanei, îmbrăcat cu 
o manta de Untersturmfiihrer. Peste piept i se legăna pistolul automat. 

— Pe toţi dracii! Cine cutează să ne oprească? tună el. 

Plutonierul-polițai, puţin nervos, pocni din călcâie și izbucni: 

— Ordin să cercetăm toate camioanele, Herr Untersturmfiihrer. 

— Fac ceva pe ordinul dumitale. Ţi-l poţi pune unde știu eu, 
zbieră Heide. Nu cunosc decît un ordin. Al Reichsfiihrerului SS. Îşi ridică 
amenințător PM-ul. Dă drumul camioanelor să treacă. Încetează să 
mai faci pe prostul. S-ar putea să te coste scump. Nu uita că transpor- 
tul nostru este Gehados. 

— Bine, Herr Untersturmfiihrer, bîlbii poliţaiul. 

— Pe Herr, îl poţi lăsa deoparte. De-o veșnicie nu mai spunem 
așa în SS. Heide ridică arogant brațul și strigă în noapte: Heil Hitler 

Barajul fu ridicat și coloana de camioane s-a pus din nou în 
mișcare. 

Locotenentul Frick sări în mașina noastră. 

— Julius a înnebunit de tot. Asta nu va putea să țină mereu, 
mormăi. 

Pe drumul spre Roma am fost atacați de către bombardiere de 
viînătoare. Am descărcat camioanele la castelul Sant' Angelo. Mai bine 
zis, alții le-au descărcat în locul nostru, în timp ce noi ne odihneam la 
umbră bînd vin. Porta dibuise o oală uriașă plină cu varză. Cîţiva din 

„neamul lui Manivelă” au încercat să-și capete partea lor. Nu le-am dat 
nimic. Un furier făcu pe arțăgosul: s-a ales cu doi dinţi lipsă. 

Am plecat înapoi spre Cassino la apusul soarelui. Ordinea 
noastră de mers fusese hotărîtă de către un căpitan de grenadieri din 
Panzerdivision Hermann Goering. 

În drum spre mînăstire ni s-a topit o bielă: un Bussing de zece 
tone a rămas în mijlocul unei curbe foarte strînse. Porta manevră cu 
dibăcie camionul său și izbuti să împingă în prăpastie Bussingul care, 
odată ajuns jos, explodă. Pe locotenentul Frick îl treceau sudori reci. 
Pentru o treabă ca asta puteam fi spînzurați. 

La cel de al doilea drum nu am fost opriți decât la Valmonte, la 
douăzeci de kilometri de Roma. Heide izbuti încă o dată să ne scoată 
din încurcătură făcînd pe SS-istul; doar că de data asta a fost ceva mai 
greu, deoarece am dat peste un locotenent-polițai, o namilă de jandarm 
cu grenade agăţate de curea. 

— Ordinul de deplasare! ceru el cu obrăznicie. În privirea sa 
vedeam parcă lucind o spînzurătoare cu o frînghie groasă. 

Heide, pesemne hipnotizat de uniforma sa SS, nu vedea pri- 
mejdia. Se apropie de polițai țirșiindu-și picioarele și își dădu pe ceafă 
chipiul cu cap de mort. 

— Ce-i porcăria asta! Ce te-a apucat, nepricopsitule! Asta-i a 
doua oară că sînt reținut în timpul misiunii secrete! Reichsfiihrerul va 
fi încîntat cînd va afla! 

Dar uriașul nu era dintre cei care să se înmoaie la un răcnet. 

— Ordinul de deplasare, Untersturmfiihrer! Reichsfiihrerul SS n-ar 
fi încîntat nici dacă ar afla că am lăsat să treacă fără a controla un 
convoi ca acesta. 

— Dacă vrei să afli amănunte, locotenent, zbieră Heide, luînd 
drept martori casele întunecate din Valmonte, unde se puteau ghici 
chipuri încordate îndărătul obloanelor trase—adresează-te la „casa 

de cultură” din Via Tasso. Acolo băieţii te vor învăța minte să nu mai 
sabotezi ordinele Reichsfiihrerului. Îţi dau zece secunde să ridici bariera! 
După care vom trage și n-aveţi decît să vă numărați morţii! 

Jandarmul se muie puţin. Dădu nervos din mînă, în chip de 
salut. Izbucnind, se întoarse către propriul său sergent major, care se 
rezema nepăsător de camion: 

— Ridică barajul, idiotule! Ce stai ca o momiie! Ai cumva chef 
să sabotezi ordinele Reichsfiihrerului? Sau ţi s-a făcut de zăpezile fron- 
tului de Est? 

Sergentul major se repezi. Zbieră la rîndul său la șofer. 

Pentru a-și întări izbînda, Heide bău o înghiţitură de rachiu 
fără însă a-i da și locotenentului. 

Cu picioarele larg desfăcute, cu chipiul cu cap de mort dat pe 
ceafă și cu degetul pe trăgaci, rămase înfipt parcă în pămînt, urmărind 
camioanele ce treceau pe rînd prin fața locotenentului și a patrulei 
sale. Ici și colo cîte o lucire scurtă a lanternelor de buzunar luminau 
căștile de oțel umede. 

Se porni să fluiere cu nepăsare, sfidîndu-l pe ofițerul polițailor: 


Ja wir sind die Garde, 
die SS-Standarte, 
die Adolf Hitler liebt. 


Locotenentul privea insigna de pe mineca lui Heide, insignă 
pe care acesta o pusese cu de la sine putere: RSHA. 
Heide își vîri brațul sub nasul ofițerului de poliție militară. 

— Poate că nu-ţi place brasarda mea, locotenent? 

— De-aţi fi spus de la început că sînteți de la RSHA, v-aș fi lăsat 
să treceţi fără o vorbă, dar pe aici poţi vedea de toate: unii sînt înar- 
maţi cu hirtii de necrezut, semnate de generali lipsă. Dar cu băieții lui 
Heydrich e altceva! 

Îi oferi lui Heide un trabuc. 

— Unde mergeţi? întrebă el curios. Aveţi treabă cu pezevenghii 
din Vatican? Mi-ar fi plăcut să iau și eu parte la operaţie. Gunoiul ăsta 
trebuia lichidat de mult. 

— Ai ceva de zis împotriva Reichsfiihrerului SS? întrebă Heide 
pe un ton amenințător. 

Locotenentul, care vădit că nu se simţea în largul său, începu 
să țopăie ca o găină cu capul tăiat. 

— Pentru Dumnezeu, m-ai înţeles greșit, camarade. 

Heide își înclină capul. 

— Nădăjduiesc pentru dumneata. Mulţi au murit pentru că au 
fost greșit înțeleși! 

Un Krupp de zece tone îi depășea încet. Locotenentul Frick, cu 
o cască SS pe cap, privea uluit din cabina conducătorului. 

Salută din obișnuinţă. Dacă lui Heide i-ar fi lipsit prezența de 
spirit, gafa aceasta ar fi putut fi fatală. 

— Unde te trezești, te mai crezi în armată? Încă nu ai priceput 
că la noi nu se salută cu gesturi de Junker? 

Se întoarse zîmbind cu toată gura către locotenentul-polițai: 

— O moștenire de la Luftwaffe! Nu știu ce ne vom face cu toți 
țincii ăștia! La Harkov ne-au pasat vreo zece mii de găgăuţe de soiul 
ăsta. Generalului Hausser trebuie să-i mulțumim. La noi n-ar fi putut 
fi niciodată comandant. Ah! Nu! Papa Eike, sau Sepp Dietrich—ăștia 
da, ar fi făcut treaba! 

— Din ce unitate faceţi parte? întrebă ofițerul. 

— Regimentul 1, Divizia a 15-a SS Grenadieri. 

Locotenentul fluieră lung. 

— Cu siguranţă că se va întîmpla ceva! Voi asiguraţi toate trans- 
porturile de evrei. Am făcut parte dintr-un convoi spre Auschwitz, sub 
escorta băieţilor din Regimentul 1. Nu prea erau duși la biserică și asta 
spun eu, care am văzut mai multe decît cea mai mare parte dintre 
oameni. Eram la Kiev în ziua în care au fost uciși în două ore cîteva 
mii de oameni! 

— Reichsfiihrerul ţine mult la noi, îl lămuri Heide cu mîndrie. 
Executăm orice ordin la mare iuțeală. 

Ofiţerul se aplecă tainic spre Heide. 

— Untersturmfiihrer, oare Pius și-a dat în sfirșit arama pe faţă? 
Oare i-a venit vremea? Se spune că represaliile de aici împotriva evreilor 
nu au loc decît pentru a-l provoca pe bătrinul vulpoi și pe cardinalii săi. 

Heide izbucni în rîs... Un rîs care te putea face să crezi orice. 

— Oh! Păi să vedeți... Asta înseamnă să risc foarte mult, Unterstur- 
mfiihrer. Namila se simţea din ce în ce mai puţin în largul său. Ordinul 
pe care l-am primit din Via Tasso e și el secret. 

Heide aplecă ţeava automatului, care ţinea acum buricul 
locotenentului. 

— Reichsfiihrerul mi-a ordonat să trag dacă voi fi reținut din 
drum! 

— Waterloo! şopti locotenentul cu ochii lipiţi de gura amenin- 
țătoare a PM-ului. 

Chipul lui Heide se lumină de un zîmbet larg. 

— Și răspunsul? 

— Brucher. 

Heide lăsă în jos automatul. 

— Mulţumesc camarade. Nu țin morțiș să curăţ un coleg, dacă 
nu-i neapărată nevoie. 

Jandarmul deveni dintr-o dată grăbit. Se năpusti către o magher- 
niță mică din marginea drumului. 

— Adunătură de neghiobi! 

Îmbrînci un subofițer, pentru a ajunge mai repede la telefon. 
Învârti ca un apucat manivela aparatului, apoi șuieră în receptor, bles- 
temâînd și înjurînd, un șir de cuvinte codificate. 

— Oberfeld', zbiera la interlocutorul său de la celălalt capăt al 
firului, dacă convoiul care trebuie să sosească în curînd nu trece ca o 
rachetă prin baraj, vei fi spinzurat! Ordinul Reichsfiihrerului, vită! Fără 
întrebări tîmpite! Ai înțeles bine! Te-ai săturat de viață? Am eu grijă 
să te trezești dintr-o săritură pe frontul de Est! Agăţă cu atita putere 
receptorul în furcă, încît acesta se făcu bucățele. 

Locotenentul își ridică capul, mîngîindu-și pistolul. 

— La adunările secrete ale NSDAP-ului, în '34, ne-au făgăduit 
că pacostea creștinității va fi nimicită. 

— Știu, pe pămînt nu-i loc și pentru ei și pentru noi, mormăi 
Heide. Și nu vom fi noi cei care vor da înapoi. 

— Mă bucur să aud una ca asta, rise locotenentul, frecîndu-și 
mîinile sale mari. 

— Nădăjduiesc! încuviință Heide. Altfel mi-ar veni ideea să te 
iau cu mine. 

Locotenentul rise stînjenit. 

— Vă rog să mă înţelegeți bine, Untersturmfiihrer. Știu că trans- 
portul vostru este o misiune secretă, dar mergeţi la Roma? 

Heide se încordă. 

— Desigur că mergem la Roma. 

Locotenentul își mîngâie bărbia colțuroasă, păru că șovăie, apoi: 

— Nu știți că mai trebuie să treceţi prin încă două baraje? Au 
fost puse în urmă cu douăzeci de minute. Ordin din Via Tasso. 

Heide își mușcă buza de jos și își strînse legătura de la cască. 

— Pe Dumnezeul meu! Am eu grijă să fie pedepsiți cum se 
cuvine, dacă indivizii ăștia mă mai fac să pierd vremea! Îmi mai sună 
în urechi ultimele cuvinte ale Reichsfuhrer-ului: „Folosește maniera 
forte, Untersturmfiihrer, dacă ţi se pun bețe în roate.” Ai face mai bine 
să-mi dai parola, bătriîne. 

„Adunătură de zăbăuci! Le arăt eu cu cine au de-a face!” 

La marginea drumului aștepta mica mașină amfibie SS a lui 
Heide. 

— Urmaţi-mă, urlă locotenentul sărind în Kiibelul său mare, 
ascuns printre copaci. Cu motorul mugind, împroșcînd cu noroi în 
toate părțile, mașina cea grea demara luînd drumul spre Roma. 

Heide se îndreptă spre mașina sa amfibie și îl îndemnă pe Gre- 
gor Martin, zîimbind cu viclenie. 

— Ţine-te de fundul lui, Gregor; arată-i că ești un vechi șofer 
camionagiu. Nu trebuie să ne scape. Dacă apucă să giîndească, ne-am 
ars. Nu găsești că sînt bine ca Untersturmfiihrer? 

— Ești nebun de-a binelea, asta ești, mîrîi Gregor Martin, apăsind 
accelerația pînă la refuz. Dar dacă își viră dracu coada, putem scăpa. 
Ah, ai văzut ce grozave sînt tablourile pe care le-au pus în camionul 
al treilea? 

— Ba bine că nu! riînji Heide. Nu-mi plac poveștile astea cu Doam- 
ne-Doamne. Prefer scenele de luptă, pe astea măcar le poţi înțelege! 

— N-ai priceput nimic, cap pătrat ce ești. Puțin îmi pasă ce repre- 
zintă. Mă gîndesc la valoarea lor. Îţi dai seama ce puţin loc ar lua, dacă 
le-ai scoate din rame? 

Heide scoase un fluierat plin de admiraţie. Chipul său deveni 
ginditor. 

— Vrei să spui că ar trebui să șterpelim pînzele? Nu mă atrage. 
Ar putea să dăuneze carierei mele. Vreau să ajung ofițer în armata pe 
care o vom avea după război. Toată viața m-am ținut departe de la așa 
ceva. Sînt singurul soldat care în opt ani de serviciu nu are măcar o 
singură notă rea. 

— Nu ţi-ar place să fii bogat? întrebă Gregor Martin uluit. 

— Nu, zîmbi Heide, nu mă atrage. Sînt soldat. Mă mulțumesc 
cu solda mea. Căminul meu este armata și e un cămin bun. 

— Nu mai înțeleg nimic. Atunci de ce faci cu atita rivnă trans- 
portul acesta care ne-ar putea costa viața? Porta, Micuţul și cu mine 
am venit deoarece nădăjduim să punem deoparte cîte ceva din care să 
putem trăi fără grijă după război; asta merită osteneală. 

— Te credeam mai isteţ, rînji Heide cu dispreţ. Cu arătătorul 
pe nasul lui Gregor, explică: Cine asigură bunul mers al convoiului? 
Cine se zbate cînd dăm de baraje? Un SS Untersturmfiirer RSHA! Sînt 
doar cîțiva cei care au văzut o brasardă ca aceasta și e singură de felul 
ei în toată Italia. După ce războiul va fi cîștigat de ceilalți, vor dori 
să-l găsească neapărat pe cel care a izbutit că facă transportul acesta, 
blufind. Ofiţerul acesta va fi căutat. Și cînd vor afla că nu e vorba de 
un ofițer, ci doar de un simplu subofițer, mă vor pricopsi. Academia 
militară îmi va deschide porţile. De cînd eram puști visam epoleți auriți. 

— Dacă ai gologani, filozofa Gregor Martin, mulți gologani, poţi 
intra în orice școală de ofițeri vrei. Mai bine să ciugulim puţin din toate 
astea în loc să le ducem la castelul Sant' Angelo. Acolo vor fi oricum 
jefuite de... ceilalți! În cîteva săptămîni bătrâna mînăstire de colo de sus 
va dispărea de pe suprafața pămîntului, cu călugării ei cu tot. L-am auzit 
pe părintele Emmanuel pălăvrăgind cu paracliserul mînăstirii. Toţi 
popii vor rămîne în vizuină. Nu-și dau seama de primejdie. În curînd 
nimeni nu va mai ști precis ce a ieșit din minăstire. Și de asemenea, 
nimeni nu va putea dovedi că am înstrăinat cel mai mic lucru. Vor fi 
învinovăţiți pisoii lui Hermann Goering. După terminarea războiului, 
doar faptul de a fi făcut parte din divizia această va fi o vină. 

— Nu vreau să știu nimic, scuipă Heide. 

— Pe cinstea mea, uiţi că nu ești tu șeful, ci locotenentul Frick! 
De cînd ţi-ai pus chipiul și mantaua asta, ai început s-o iei razna. Păzeș- 
te-ți oasele, bătriîne, s-ar putea să ne vină ideea să-ți facem felul! 

— Încearcă doar, propuse Heide, jucîndu-se nepăsător cu cuțitul 
său cu piedică. Le voi tăia beregata tuturor celor care mă vor împiedica 
să devin ofițer. 

— Sînt o mulțime cei care știu că nu-i poți înghiți pe evrei, Julius. 
Asta ar putea dăuna carierei tale viitoare, rîse batjocoritor Gregor Martin. 

— Iar tu ai fost șoferul unui general, Gregor! Sărmanul, cred că 
a fost tare mulțumit cînd s-a văzut scăpat de tine. 

Gregor scoase o înjurătură, evitind în ultima clipă ciocnirea cu 
un camion oprit. Ușoara mașină amfibie derapă pe o parte, de-a lungul 
coloanei, se roti de două ori în jurul ei se opri în cîmp. 

Din camionul prefăcut într-o grămadă de fiare cei care îl ocu- 
paseră au ieșit teferi, înjuriînd în cor. Locotenentul cel voinic sosi în 
fugă, urmat de doi jandarmi. Slugarnic, se apucă să curețe uniforma 
lui Heide. Acesta îl respinse supărat. 

— Ce înseamnă asta, locotenent? Mi-ai oprit din nou convoiul? 
tună el. Voi raporta Gruppenfiihrerului, la Berlin. O vei păţi după gradul 
dumitale! 

— Totul e în ordine. Untersturmfiihrer, convoiul are liberă trecere. 
Vinovatul acestei opriri, un pîrlit de plutonier-major, va avea de-a face 
cu mine. 

Pirlitul, care se afla chiar în spatele locotenentului încerca să 
bilbiie o scuză. 

— Gura! zbiera locotenentul furios. Nu ești decît un sabotor 
ordinar. Te vei duce să-ți mai dezmorțești picioarele în Rusia, ca să te 
înveți minte. Pînă una alta, întinde-o de aici. 

Plutonierul-major emise un gâlgiit nedeslușit. 

Locotenentul își ridică pistolul. 

— Ai de gînd să taci odată, ori ba? De nu, te împușc pentru 
nesupunere. 

Înfipt în mijlocul drumului, cu automatul de-a curmezișul piep- 
tului, Heide zimbea cu toată gura. Himmler însuși l-ar fi putut lua drept 
cel mai bun ofițer din garda sa. Heide părea făcut pentru rolul acesta... 
și într-un anumit fel chiar era. 

— De ce să nu fie pedepsit pe loc, locotenent? Soldaţii de paie 
nu au ce căuta în rîndurile noastre. 

Plutonierul dispăru cu iuțeală în întuneric, blestemînd în sinea 
lui clica ofițerilor SS. Cîteva clipe doar și un admirator al regimentului 
s-a prefăcut într-un dușman. 

— Ce ticălos! șopti unul dintre subordonați. 

— Cînd vor veni americanii va întoarce foaia, obraznicul ăsta, 
miîrîi plutonierul-major. Mă voi prezenta voluntar la noua poliție mili- 
tară pe care dușmanii noștri de astăzi o vor împuternici după victoria 
lor. Și nu voi face altceva decît să-i vînez pe ticăloșii ăștia de ofițeri SS. 

Camionul amfibie ardea. Locotenentul propuse lui Heide cu 
generozitate să ia Kiibelul său. 

Heide primi cu mulțumiri, făgăduindu-i să-l lase la postul de 
control, la înapoiere. 

Locotenentul Frick tremura de nervozitate. Era totodată și îngro- 
zit de Heide. Dacă locotenentul de jandarmi ar fi început să bănuiască 
ceva, urmările ar fi fost de neînchipuit. 

Porta rise cu nepăsare. 

— În cazul acesta, ne-ar căuta în cea mai apropiată divizie SS. 

— Şi cînd își vor da seama că nu se află în Italia? întrebă Frick 
ridicînd capul. 

— Ne vor căuta prin munți, la partizani, domnule locotenent, 
răspunse Porta indiferent, pe cînd ridica o ladă grea. Nu le va trece 
niciodată prin minte să scotocească în Regimentul 27 disciplinar. Nu 
uitaţi că pe noi ne cunosc doar cîțiva oameni din Comandamentul 
Suprem din Sud. 

— Prezenţa noastră în Italia este atît de secretă, mugi Micuţul 
în beciul castelului Sant' Angelo, unde stivuia o ladă grea, încît pină 
și noi nu sîntem siguri dacă nu-i decît un vis. 

Izbucni o scenă de comedie bufă. 

Barcelona se împiedică și scăpă o ladă uriașă, plină cu relicve, 
care se prăvăli pe scară, strivind două degete Micuţului. Acesta scoase 
un strigăt sălbatic și își retrase mîna cu asemenea repeziciune încât 
virfurile degetelor rămaseră prinse sub ladă. Dintr-un singur salt urcă 
scara și îi sări lui Barcelona de gît. Din mîna mutilată, sîngele îi cur- 
gea șiroaie. 

— Ai făcut-o cu intenţie, codoș spaniol ce ești! Smulgind un cru- 
cifix antic din mîinile lui Porta, se pregătea să-l arunce spre Barcelona 
care fugea cuprins de spaimă. 

Părintele Emmanuel, care se afla împreună cu doi călugări sub 
poartă, a înţeles într-o clipă situaţia. Nu am aflat niciodată pe cine a 
vrut să salveze, Crucifixul sau pe Barcelona, fapt este că îi puse piedică 
Micuţului, care se întinse pe jos alunecînd pe burtă. Călugării puseră 
imediat mîna pe crucifix. 

Micuţul se ridică roșu de furie. 

Heide care, cu mîinile la spate, făcea pe grozavul în uniforma 
sa de fals SS-ist, a reacționat cu întîrziere. 

— Mi-ai pus piedică, nemernicule, urlă Micuţul, năpustindu-se 
spre el ca ovijelie. 

Heide o luă la goană dar, pe mijlocul podului Sant' Angelo, fu 
ajuns din urmă și aruncat în fluviu precum un obuz de mortier. 

Un craul îndrăcit l-a adus pe mal. Locotenentul Frick încercă 
să-l sprijine, dar fu măturat din drum cu brutalitate. 

Micuţul se înarmase cu un par gros. 

Băteam din palme de încîntaţi ce eram. Tocmai așa ceva ne 
lipsea: o adevărată luptă bărbătească. 

Locotenentul Frick ne amenință pe toți cu Consiliul de Război 
dacă nu ne întoarcem imediat la lucru. Nu-l asculta nimeni: o bătaie 
între Micuţul și Heide era un spectacol pe care nimeni nu voia să-l 
piardă. 

— Micuţule, aruncă Gregor sfidător, Julius a zis că nu-lvei putea 
bate niciodată. 

Micuţul scoase un muget de fiară și își mînji obrazul cu sînge 
de la mîna rănită. 

— 1 se va scurge tot sîngele, murmură neliniștit părintele 
Emmanuel. 

— Fiți sigur că nu, rîse Porta. Are sînge cu nemiluita. Pînă să-și 
piardă el ultima picătură, Heide va fi sugrumat. 

— Vînător de evrei, de mîna mea vei pieri! 

— Bestie murdară, șuieră Heide. Ţi-a sunat ceasul. Culese de 
jos un retevei și îl aruncă în Micuţul. 

Acesta se năpusti înainte, folosindu-se de par ca de un berbec. 
Heide zbură prin poartă. Dar Micuţul își luase prea mult avânt și nu 
putu profita de avantaj. Se auzi un zgomot îngrozitor de sticlă spartă 
și de lemne rupte: Micuţul făcuse praf un oblon și o fereastră mare. 
Într-o clipă a fost din nou în picioare şi, apucînd oblonul, începu să-l 
învîrtească deasupra capului, ca pe un ciocan uriaș. 

Am crezut atunci că lui Heide îi sunase ultima clipă, dar chiar 
înainte ca scîndura să se abată asupra trupului său întins în curte, el se 
rostogoli într-o parte și duse mîna la cuțitul ascuns în cizmă. Micuţul 
abia apucă să se adăpostească în spatele ușii, cînd cuțitul s-a și înfipt 
în ea. 

Micuţul îi sări cu picioarele lipite pe burtă, lovindu-l cu bocan- 
cii peste față. Îl apucă apoi pe Heide de glezne și-l învârti. Dacă nu ar 
fi avut cască, i-ar fi zdrobit capul de zid. 

Cuprins de furie sîngeroasă, avu o clipă de neatenţie. Heide 
se folosi de aceasta și scăpă, punîndu-se la adăpost sub unul dintre 
camioane. Acolo înșfăcă un extinctor, îl puse în funcțiune și îndreptă 
jetul asupra Micuţului, care într-o clipă fu prefăcut într-un fioros om 
de zăpadă. Orbit, pe jumătate sufocat, el apucă din greșeală pe Gregor 
Martin. 

— Dă-mi drumul, Micuţule, sînt eu Gregor. 

În clipa următoare pumnii lui Heide îi doborau pe amindoi, 
fără părtinire. 

Ce este moartea? Ea lovește repede. O așteptăm veșnic. A 
devenit o tovarășă, o obișnuinţă. Nici unul dintre noi nu este 
credincios. Nu am avut timp să devenim credincioși. Ni se 
întîmplă să vorbim despre ea. Nu știu dacă după moarte mai 
este ceva. Cum am putea ști? 

La moarte e mai bine să te gîndești ca la un somn 
veșnic, fără vise. Am fost de atîtea ori ameninţaţi cu executarea 
și cu Consiliul de Război, încît lucrul acesta nu ne mai 
impresionează. Ce ne mai poate păsa de către cine vom fi uciși, 
atunci cînd ne va veni rîndul? De vom zace într-o groapă, sub o 
cască ruginită, sau în vreun cimitir arătos, sub flacăra veșnică, 
chiar și de asta puţin ne pasă. 

Singurul lucru de care ne pasă este ca moartea să vină 
repede, fără dureri. Plutonul de execuţie este adesea preferabil 
fioroasei morți lente dintr-un tanc cuprins de flăcări. 

Cei mai mulți dintre camarazii mei au dispărut aici, în 
fața mînăstirii Monte Cassino, către Crăciunul anului 1943. Nu 
am mai rămas decît 33 din cei 5000 care am plecat împreună 
în 1939. 

Cei mai mulți au murit în mijlocul flăcărilor! Moartea 
clasică a tanchistului. Unii se tîrăsc, fără braţe și fără picioare. 
Unii sînt orbi. Pe unii i-am vizitat, în trecere, prin spitale. 

Printre ei era Schrâder, cel mai fercheș dintre toți. Cînd 
și-a pierdut amîndoi ochii din pricina uneia dintre grenadele 
acelea care explodează de două ori, din disperare s-a apucat să 
înghită nisip. Nu mai avea față. 

Nici unul dintre noi nu va putea uita vreodată 
spectacolul care ni s-a înfățișat la spital. Capul lui nu mai era 
decît un șir de găuri. 

În locul ochilor găuri. În locul nasului o gaură. Gura era 
lipită de buze. Elegantul aghiotant Schrâder nu voia să fie privit. 
Ne-a aruncat în cap flacoane de medicamente. 

Ne-am așezat pe treptele din faţa spitalului să mîncăm 
ciocolată și să bem vinul roșu pe care le adusesem pentru 
el. Ne-au gonit de acolo, nu era voie de stat pe scara rezervată 
mutilaților. 

În seara aceea, Micuţul stilci mutra unui medic de la 
Statul Major. Asta ne-a mai alinat puțin. 


Eram așezați pe pietrele din teatrul roman. Deasupra capetelor 
noastre se înălța mînăstirea. Priveam spre Cassino, unde oamenii își 
vedeau de treburi fără a bănui că în scurtă vreme viața lor va fi nimicită. 
În fața hotelului Excelsior, cîțiva ofiţeri, italieni și germani, flecăreau 
adunați în jurul unei sticle cu chianti. 

— Ştii, Porta, am ochit o piesă frumoasă, începu Gregor, legă- 
nîndu-și picioarele. De data asta ne vom duce la Vatican. Ne-a suris 
norocul. Îți amintești, compania de mecanici din PDHG execută cele 
mai multe transporturi și abia dacă bănuiesc că existăm. Așa cum 
spune Micuţul, prezenţa noastră este atît de secretă, încît nici măcar 
nu sîntem siguri că nu e un vis. 

Scuipă după o șopirlă care trecea drumul. 

— Să profităm și noi de pe urma războiului ăsta. Pînă cînd se 
liniștesc lucrurile am putea oricînd ascunde vechiturile la Ida. Muierea 
asta este plină de îndrăzneală. Nimeni nu ar putea bănui pe fiica unui 
tip cu teșchereaua plină de dolari. A ascuns doi dezertori din SS și unul 
de la Gestapo, care trebuia să se facă nevăzut. I-au ticluit o grămadă de 
acte secrete din care reiese că a fost obligată să țină bordelul. Acum se 
ocupă cu ajutorarea patrioților. La eliberare, cînd vor fi în sfîrșit eliberați, 
vor căpăta cîte o brasardă uite atita! Ida va sta la dreapta generalului 
Clark și se va îndopa cu purcel de lapte la frigare. Cred că babacul ei e 
cineva. Dictator, sau așa ceva, cum se zice pe la ei? 

— Senator vrei să spui, bănuiesc, rise Porta. Auzi, dictator! Nu 
pronunța niciodată cuvîntul ăsta, e tabu. Va trebui chiar să-l uiţi, cînd 
vor fi aici. Dar crezi că ne putem încrede în Ida-Gălbejita asta a ta? Unei 
fete care se poartă atît de bine cu toți, i-ar putea veni pofta să ne tragă 
pe sfoară și să-și păstreze cîștigul numai pentru ea. 

— M-am gîndit și eu la asta, rise Gregor sigur de el. Nici eu nu 
sînt de azi, de ieri. Nu uita că am fost șoferul unui general! Ida nu va 
îndrăzni să ne joace vreun renghi. S-ar putea întoarce împotriva ei. 
Doar nu-i nebună, viespea! E cea mai mare codoașă de pe partea asta 
a Ecuatorului. Și nu i-ar conveni să se afle în Statele Unite. De Julius 
însă trebuie să ne ferim. I-a intrat în cap că transportul sacru îi va des- 
chide porţile școlii de ofițeri. Și îl păzește ca și cum ar fi un bun al său. 
De cînd şi-a pus mantaua SS se crede ieșit din coapsa lui Jupiter. În 
dimineața asta și-a tocit pingelele o jumătate de ceas în fața oglinzii. 
Doar că nu cere să fie salutat! Ai văzut cum ridică brațul drept? Nici 
Adolf n-ar putea s-o facă mai bine. Dacă o mai ţine mult așa, intru cu 
camionul într-un pom și-l curăţ pe Heide. Nu-i pot înghiţi pe cei care 
vor să se facă mai grozavi decât sînt. Nici generalul meu nu făcea atîta 
pe grozavul, cu toate că el ar fi avut de ce. 

Barcelona și Micuţul se apropiau de noi. 

— Ce tot puneţi la cale? strigă Micuţul cu un glas care făcea să 
răsune munții. Aţi găsit mijlocul de a șterpeli chestiile respective? Eu 
zic să ne punem deoaprte un camion întreg. Pe străzile mai dosnice 
sînt o groază de tipi care cumpără vechituri. Am ochit unele lăzi pline 
cu aur și argintărie. 

— Nu mai țipa așa de tare, tîmpitule, mârîi Gregor. 

Urcam încet spre mînăstire. Către sud se auzea tunetul artile- 
riei. Un pluton din Regimentul de blindate Hermann Goering intra 
în curtea minăstirii în pas cadenţat. Au încărcat la repezeală cîteva 
camioane. Îi priveam în tăcere. Erau soldaţi care executau întocmai 
ordinele primite. Insignele lor străluceau. Lucrau într-o tăcere apă- 
sătoare, bine împărțiți în grupe: unii cărau, alții ridicau... Ce aveau de 
gînd cu noi? Eram frămâîntaţi de gînduri negre. 

Un subofițer cu ochi de pește congelat și uniformă neverosimil 
de curată se îndreptă autoritar spre noi. 

— Ia spuneți, vă credeţi în vizită? cârîi el. Intraţi imediat înă- 
untru! Aveţi de lucru! 

Legionarul apăru cu un aparat de radio în mînă. 

— Tacă-ţi gura, camarade, și mai bine ascultă ce povestesc pri- 
etenii noștri de dincolo! 

Mări volumul la maximum: „Aici postul de emisie aliat Italia 
de Sud. Patrioţi italieni, repetăm instrucțiunile noastre anterioare: 
organizați-vă împotriva bandiţilor care vă jefuiesc bisericile și mor- 
mintele. Chiar în clipa aceasta Divizia de blindate Hermann Goering 
golește mînăstirea de la Monte Cassino, prădînd comorile sale! La luptă, 
patrioţi! Repetăm: sub comanda unui ofițer de Stat Major, divizia de 
blindate Herman Goering e pe cale să jefuiască mînăstirea de la Monte 
Cassino! Un convoi a și plecat, ducînd cu el comori nepreţuite. Patrioţi 
italieni, apăraţi-vă bunurile! Nu-i lăsaţi pe jefuitori!” 

Legionarul închise aparatul. 

— E groasă, băieţi! Pentru nimic în lume nu aș purta astăzi 
insignele albe! 

— Sîntem aici din ordin, se împotrivi subofițerul, a cărui aro- 
ganță i se topise. 

— Din ordin! chicoti Porta batjocoritor. Din ordinul lui Adolf? 

— Pun rămășag unu la o mie, strigă răutăcios Gregor, că cel 
puţin o companie de jandarmi e în drum spre noi! 

— Comandantul nostru va ști să-i primească, strigă ofițerul 
disperat. Nu sînteți decît o șleahtă de fricoși care nu se gîndește decît 
să-și ia tălpășiţa. 

O grenadă îi trecu pe sub nas și cel puţin zece automate se 
îndreptară asupra lui. 

— Ticălosule, dacă mai spui asta o dată ești un om mort! șuieră 
Porta. În grupul nostru avem mai multe Cruci de Fier decit fire de păr ai 
tu! Dacă dintre noi e cineva fricos, atunci voi sînteţi, cu toate insignele 
voastre de potlogari. 

— Să-l împușcăm, propuse Micuţul, pus pe moarte de om. Altfel 
vom putea spune jandarmilor: treceam întîmplător pe aici, înţoliți pen- 
tru orice eventualitate și v-am salvat comorile. Poate că ne vor da o 
statuie drept recompensă. Vom fi eroi! 

Subofițerul se răsuci pe călcîie și se făcu nevăzut. Soldaţii săi 
priveau în jurul lor, stingheriți. Nu prea știau ce să facă. Un caporal 
mecanic întrebă precaut: 

— Ce se întîmplă, camarazi? După cîte am înţeles, este o treabă 
secretă. 

— Ai dreptate, rînji Porta. Atît de secretă, încît nici măcar Adolf 
nu știe nimic. Colegii de dincolo se pare însă că sînt pe cale să-i dezvăluie 
adevărul. Mîndra Divizie de blindate Hermann Goering s-a transformat 
într-o bandă de tilhari. Mîine veți fi învinovăţiți că aţi siluit călugări- 
țele. Camarade, scoate-ţi insignele albe. În locul lor, îţi vînd unele roz. 
Nouă ne vor da drumul, voi însă veți fi spinzuraţi! N-aș veni la voi nici 
dacă m-ar face colonel. Sinteți leproși, ciumaţi. Nici un om cinstit n-ar 
vrea astăzi să fie de-al vostru. 

— Ce-i de făcut, camarade? mormăi caporalul. Toată viața am 
scormonit cărbuni pe sub pămînt. Pentru a nu fi trecut într-o grupă de 
mineri, am intrat voluntar în Panzerdivision Hermann Goering. Între 
noi fie zis lua-l-ar dracu pe grăsanul de Hermann. Își închipuie că 
sîntem slugile sale. 

Camarazii caporalului încuviințau din cap fără a scoate o vorbă. 

— Ce prostie că ne-am încurcat în treaba asta! Le-am zis eu 
celorlalți că mie nu prea îmi miroase a bine. O companie de meca- 
nici care trebuie deodată să ia parte la un transport! Asta nu e treaba 
noastră; e treaba celor de la transporturi. Mă pricep la tancurile Tiger 
și Panther. N-aș putea să trec la voi? 

Strigau cu toții de-a valma. Doi dintre ei și-au smuls insignele 
albe de pe mîneci. Ne ofereau sume uriașe pentru a-i primi la noi. 

În faţa mînăstirii s-a ivit cu un puternic scrâșnet de frîne un 
Kiibel, urmat de aproape de cinci camioane. Două plutoane de jan- 
darmi, conduși de un locotenent, au dat năvală pe poartă. Plăcuţele 
în formă de semilună străluceau. Între bătrînele ziduri au răsunat 
comenzi nedeslușite. 

Vînătorii de capete rînjeau mulțumiți. Operaţiile de felul acesta 
erau plăcerea lor. 

— Va să zică așa, prădațţi, adunătură de ticăloși ce sînteți! Asta 
vă va costa pielea. Nu mai apucați voi asfinţitul soarelui! 

Ne-am aruncat pe burtă în spatele unor tufe de trandafiri. 

— Grăbește-te, șuieră Porta, întrucît eu nu izbuteam să deblochez 
destul de repede siguranţa mitralierei mele. Doar printr-o minune nu 
vom fi morți într-un ceas! 

Am încărcat, am dus arma la umăr și am aruncat o privire înspre 
Bătriînul, care se lungise îndărătul unui bolovan cu mitraliera lui grea. 

— Trage, pe toţi dracii, mi-a șoptit Porta, scoţind inelul unei 
grenade. Dacă tot trebuie să ne dăm duhul, cel puţin să luăm cîte un 
polițai cu noi în cer! Mătură curtea de la stînga la dreapta! 

— Nu trag fără ordinul Bătrinului, m-am împotrivit eu. 

— Ești nebun de-a binelea! mîrîi Porta, dîindu-mi un picior în 
coaste cu asemenea putere încît am scăpat mitraliera din miîini. 

O duse la umăr. De frică nici nu mai cutezam să respir. De la o 
distanţă atît de mică Porta îi putea ucide pe toţi, atît pe jandarmi cât 
și pe soldații cu insigne albe. 

Legionarul, în genunchi în spatele unui copac, strîngea la piept 
o grenadă anti-tanc. Părea că are de gînd s-o trimită în mijlocul unei 
grupe de jandarmi din poliția militară. De la ferestrele mînăstirii, călu- 
gării și maicile urmăreau cu neliniște spectacolul acesta grotesc. 

Apăru un comandant de la aviaţie. 

— Ce se întîmplă? îl întrebă pe ofițerul de jandarmi. Purtarea 
voastră îi face nervoși pe oamenii mei. Le-am ordonat să fie pe picior 
de alarmă împotriva partizanilor. 

— Domnule comandant—ofiţerul ardea de zel—am venit aici 
din ordinul nemijlocit al Comandamentului Suprem al Armatei din 
Sud. Prin intermediul postului clandestin de radio al aliaților am aflat 
că trupe germane sînt pe cale să jefuiască mînăstirea. Am misiunea 
să verific ce se întîmplă. Trebuie să vă rog, domnule comandant, să 
mă însoţiţi pină la Cartierul General. Văzînd cele ce se întîmplă pe 
aici, sînt nevoit să admit că postul de radio inamic este bine informat. 

— Din păcate nu am timp să te însoțesc, răspunse zîmbind 
comandantul. Părintele-abate Diamare poate depune mărturie că pe 
aici nu se prădează nimic. Dacă un soldat ar fura fie doar o așchie de 
lemn, ar fi executat pe loc. 

Micuţul îi trase un ghiont lui Porta. 

— I-auzi! Și noi care slujim un zgârie-brînză ca ăsta! 

Porta rise și scuipă chiștocul. 

— N-ai băgat de seamă că a zis „așchie de lemn”? Nici prin cap 
nu ne-ar trece să furăm surcele! 

— Ba eu cred că vorbește și de tablouri, făcu Micuţul, bănuitor. 
Dar bine că-mi aduc aminte, Gregor a ascuns unul sub roata de rezervă 

a camionului 5. Nu-mi prea place. Nu vreau să-mi risc pielea pentru 
o pînză veche. 

— Nu te gîndi prea mult, Micuţule, nu-ţi face bine. Lasă-l pe 
Gregor să-și vadă de treabă, surise Porta cu înțeles. Atunci cînd va vinde 
tabloul sîntem siguri că ne vom lua partea ce ni se cuvine. Pînă atunci 
însă nu știm nimic. 

Micuţul plesnea de bucurie. 

— Nemaipomenit, ăsta-i război psihologic! Pricep! Nu-l voi 
pierde pe Gregor din ochi. Chiar dacă s-ar duce la spital, hop și eu 
după el! 

Porta se prăpădea de rîs. 

— Fostul șofer de ștab va afla cît costă să fii bogat. 

— Cred că lucrează mînă-n mină cu Ida-Gălbejita. 

— Nu-i prea isteţ, făcu Porta înălțînd capul. Mai unghie în gât 
ca Ida nu se mai află. De-ar lua un preț bun ar vinde și pe mă-sa unui 
tractir arăbesc. 

— Locotenente, urmă comandantul, poți raporta Cartierului 
General că asigur securitatea minăstirii. Peste cîteva ore voi face perso- 
nal un raport. lar acum plecaţi înainte ca avioanele inamice să înceapă 
să se intereseze de aglomerarea aceasta de trupe. 

Locotenentul și polițaii săi s-au retras. 

Am nădușit ore în șir cărînd în spinare lăzile grele. Cu puţin 
înainte de a se întuneca, primul convoi a pornit înspre mînăstirea La 
Vuleata, la San Girolamo. 

Îndată după căderea nopţii fu rîndul transportului spre San 
Paolo. 

Puțin mai tîrziu a început dansul. Văzduhul răsuna de vuietul 
primelor Jabo care zburau deasupra mînăstirii. În jurul nostru ploua 
cu bombe. 

Porta, se afla așezat sub un camion încercînd să golească în 
liniște o sticlă de spirt de orez, s-a pomenit dintr-o dată fără adăpost. 
Camionul cel greu fusese ridicat de la pămînt ca din praștie, fărimîn- 
du-se apoi într-o viroagă. Un parașutist care dormea înăuntru trecu 
prin tavanul cabinei și fu sfirtecat în căderea sa peste puștile înmă- 
nunchiate în piramidă. 

Deasupra noastră s-a prăvălit cel de al doilea val. Părea că 
urcă din vale, la rasul pantei. Gloanţele trasoare țișneau din boturile 
aparatelor. 

Un caporal de la parașutiști care străbătea curtea în goană a 
fost tăiat drept în două. Mînat de avîntul pe care și-l luase, trupul mai 
făcu cîțiva pași. 

Porta rămăsese așezat în mijlocul curții, ridicînd amenințător 
sticla goală deasupra capului. 

— Dragă Charley, iată-te din nou! striga către avioanele care 
se năpusteau în picaj. Ne-a fost dor de tine, dragule. Am crezut că ai 
murit îndopat cu spaghete! 

Obuzele explodau în jurul său fără să-l atingă. Cînta în gura 
mare, fără să se sinchisească: 


Ein Tiroler wollte jagen 
Einen Gamsbock, silbergrau... 


Rămăsese acolo singur, în mijlocul gloanţelor trasoare care 
transformau întunericul nopții în lumină de zi. 

— E nebun, șopti un călugăr locotenentului Frick. Chemaţi-l 
înăuntru! 

Porta se ridică ținînd în braţe mitraliera ușoară. Manevra destul 
de stîngaci banda cu cartușe, apoi își puse cu grijă jobenul lingă el și 
își fixă monoclul spart. 

— Foc! comandă. 

Se împletici sub reculul violent al mitralierei care scuipa oţel 

fierbinte spre avioanele care atacau în picaj. 
— Charley, Charley, te salut bătrine! 

Își încreţea nasul. Ochii îi rideau în cap. 

Era beat, nebun, ori amîndouă deodată? 

Introduse o nouă bandă de cartușe și se sprijinea de rămășițele 
unui camion. 

O grenadă luminoasă lansată de un Halifax învălui totul într-o 
lumină albă. Muntele sfint părea înconjurat de o aureolă. 

Tunurile bombardierelor de vinătoare și ale avioanelor Mustang 
ciuruiau piața cu focurile lor. 

— Porta, strigă Bătrinul scos din fire, te vor ucide. Nu poţi scăpa. 
— Să meargă cineva să-l aducă pe nebun, ordonă un ofițer de 
aviaţie. Trei zile de permisie celui care se duce! 

O nouă grenadă luminoasă străluci pe cerul negru. Puțin mai 
la nord scînteia un chiparos. 

Porta trase o dușcă din ploscă și își aprinse o ţigară. Apoi înde- 
părtă afetul mitralierei, reglă aparatul de ochit și izbucni într-un rîs 
de bețivan. 

— Hello, Charley! Nu vii? Te aştept. 

Ai fi putut crede că era în legătură directă cu piloții inamici. 
Primul avion se ivi cu un vuiet asurzitor. O bombă explodă cu zgomot 
de tunet. Aparatul se clătină și descrise o curbă, de sub aripa stîngă 
țișneau flăcări lungi. 

— Noapte bună, Charley! Mulţumesc pentru luptă! zbieră Porta 
țopăind un dans de război în jurul rămășițelor camionului său. 

Două avioane au apărut unul după celălalt. Bombele făceau 
explozie. O mare de foc ni l-a ascuns pe Porta, dar l-am văzut apoi 
răsărind din norul de fum, teafăr, chircit de rîs, ţinînd mereu mitrali- 
era în brațe. 

Se răsuci țopăind. După două clipe își îndreptă arma asupra 
unui Mustang. Apoi trase în colectorul eșapamentului. 

O explozie îngrozitoare. Porta lovise pesemne bomba fixată sub 
carlingă. Aparatul se făcu fărime. 

— Noapte bună, Charley, strigă iarăși Porta. Voi trimite mamei 
tale o carte poștală! 

— E fantastic, exclamă un ofițer de la parașutiști. Cine-i? Un 
demon? Un strigoi? 

— Un soldat necunoscut care a băut prea mult șnaps și care 
crede că războiul e o joacă, răspunse Bătriînul. 

— Va fi ucis! 

Dintre pini răsări un personaj uriaș tîrind un proiector. Doi 
oameni care rămăseseră în umbră făceau legăturile. Micuţul le sări 
în ajutor. Fără a ţine seama de obuzele care explodau în jurul lor, s-au 
salutat, apoi și-au strîns mîinile ridicîndu-și pălăria. 

— În cinstea ta, Charley. Contact! urlă Micuţul înspre cei din- 
tre pini. 

— Nu se vor putea descurca singuri, strigă Heide. Mă duc și eu. 
Isuse, Maria, Iosif, ajutați-mă! 

Îndoit, străbătu în zig-zag piaţa învăluită, într-o lumină albă, 
neomenească. Se întinse sub proiector, adevărată placă pivotantă vie. 
Fascicolele de raze măturau cerul cu o lumină atît de vie încît i-ar fi 
orbit pe piloți. 

— L-am prins, mișelul! trîimbiţă Micuţul. Îţi vei da duhul, Charley! 
Pilotul primului avion muri într-o mare de benzină aprinsă. 
Stinseră proiectorul. De bucurie, Micuţul lovea pămîntul cu 

pumnii. 

— Eu l-am doborît! Eu l-am doborît! 

I se aprinse chica. Heide stinse incendiul cu mantaua sa. 

Proiectorul lumină din nou cerul. Un Mustang, cu dinţi de rechin 
pictaţi pe fuselaj, se repezi în jos. 

— L-am prins. Îi voi pirli botul. 

Rechinul zburător cobora în vrie, încercînd să scape de razele 
ucigașe. 

Micuţul stinse aparatul, ascultă zgomotul motorului. Întîmplare 
sau calcul drăcesc al unei minți care nu știa nimic despre matematică? 
Dar exact în clipa în care a reaprins proiectorul, prinse iarăși avionul 
care încerca să se înalțe și îl orbi pe pilot pentru tot restul zilelor sale. 

Heide, în patru labe sub proiector, împineînd cu umărul cînd 
într-o parte cînd în cealaltă, urmărea efortul unui alt pilot care încerca 
să scape. L-am urmărit apoi cum s-a zdrobit de pămînt cu cinci sute 
de kilometri pe oră. Acesta era al treilea! 

Două Halifax și patru Mustanguri atacau cu un vuiet de tunet. 
Un șir de bombe s-au abătut asupra muntelui sfint, învăluindu-l în 
flăcări. 

Mugetul motoarelor se stinse în noapte. Ucigașii din Califor- 
nia își terminaseră muniția; le mai rămăsese benzină doar pentru a 
se putea întoarce la bază. 

Cu puţin înainte de plecarea transportului am auzit zgomot de 
cazmale pe podișul de la poalele mînăstirii, în locul în care, cu cîteva 
luni mai târziu, divizia poloneză a generalului Anders avea să-și găsească 
odihna pe veci. Erau Porta, Micuţul și Heide care săpau o groapă pentru 
scheletele calcinate ale celor trei Charley doboriți. 

După ce au terminat groapa și i-au lungit cu grijă unul lîngă 
altul în pămîntul moale, fiecare cu cîte un chipiu american între ceea 
ce fuseseră miini înainte, noi cei din plutonul 2, cu părintele Emma- 
nuel în frunte, ne-am dus la ei. 

Bătrînul aruncă primii bulgări de pămînt pronunțind cîteva 
cuvinte, care nouă ni s-au părut searbăde: 

— Pentru mamele voastre și pentru Domnul. 

Locotenentul Frick aruncă cea de-a doua lopată, iar părintele 
Emmanuel pe ultima. Ne-a vorbit de bunul Dumnezeu și de o mulțime 
de lucruri pe care nu le înțelegea nimeni. 

Am cîntat Ave Maria. Mormântul a fost astupat repede. Peste 
cinci minute plecam. 

A fost cel mai dur dintre cele două transporturi. În fiecare cabină 
a camioanelor erau câte doi, cu o mitralieră anti-aeriană. 

Roiuri de Jabo ne atacau din spate. Părea ca și cum de-a lungul 
întregii Via Appia se așternuse un covor de gloanţe trasoare. 

Din sens opus veneau convoiuri lungi de cîțiva kilometri: arti- 
lerie, blindate, materiale de geniu, rezerve de muniţie și ambulanțe. 

Pe camioanele încărcate cu muniție cădeau bombele, făcînd să 
explodeze conținutul lor în toate părțile. 

Printre vehiculele mai grele se strecura o mașină mare Merce- 
des, avînd pe placa din faţă insignele de general, urmată de jandarmi 
pe motociclete. 

— 'Ţineţi dreapta! zbieră un comandant de jandarmi. Era de soiul 
celor care doboară totul din calea lor. 

Chiar în clipa aceea au atacat patru bombardiere de vînătoare. 
Micuţul le zări în clipa în care, ivindu-se dintre nori, s-au năpustit 
asupra noastră. 

Am sărit pe capota motorului, pentru a mă putea sprijini mai 
bine; Micuţul mă ţinea pentru ca reculul armei să nu mă arunce la 
pămînt. 

Heide trase primul. Era servantul camionului din urma noastră. 

— Mișcă-te blegule! urlă Porta din cabină. Nu văd nimic! 

Se auzi un strigăt și un zgomot de fierărie: un comandant și 

motocicleta sa fuseseră striviți de roțile duble. 

— Să-l ia dracu! chicoti Micuţul. Îi vom trimite lui Charley o 
scrisoare de mulțumire. 

Din mașina generalului ţișnea foc. O umbră îmbrăcată în blă- 
nuri se ridică, încercă să iasă, dar recăzu în flăcări. Mașina se clătină, se 
răsuci și explodă. O ambulanţă se ciocni cu un tun de 28. Ușa din spate 
se deschise. Opt tărgi se răsturnară pe șosea. Un rănit, cu amîndouă 
braţele amputate, se tîra încercînd să se pună la adăpost. Pansamentul 
său se agăţă de camionul lui Gregor Martin. Din ciotul său țișni sîngele. 
Pansamentul înroșit flutura pe bara din faţă ca un steag. 

Un caporal rănit încerca să se răstogolească pe o parte, ferindu-se 
de roţile grele ale camionului. Sub tunica sa plină de noroi pîntecul îi 
era acoperit de un pansament lat. Nu mai avea decît un singur picior. 
Șenilele unui tractor i-au trecut peste cap. Un polițai vru să oprească 
convoiul. Se prăbuși sub o salvă de mitralieră trasă de un Jabo în picaj. 

Întreaga Via Appia era scăldată într-o lumină crudă. 

Un bombardier Halifax scuipa grenade luminoase. 

— Atenţie, strigă Porta. Părăsesc șoseaua. Zis și făcut, camionul 
greu se repezi în șanț strivind în drumul său o mașină amfibie. 

Un locotenent de infanterie trase înspre noi dispărînd apoi în 
jerba de foc a unei bombe explozive. 

Cele patru camioane ale plutonului nostru îl urmară pe cel 
al lui Porta. Călugării care ne însoțeau, cîte doi în fiecare camion, se 
rugau în genunchi, sus pe platforme. Am străbătut un cimitir, răscolind 
morminte de curînd săpate. 

Am dărimat o mică capelă: un crucifix rămase atîrnat de barele 
din faţă. 

Camionul lui Barcelona se împotmoli. Primul cablu de oțel s-a 
rupt precum o aţă. Cel de al doilea nu ţinu nici el mai mult de cîteva 
minute. Nu e ușor să urnești dintr-un cimitir un camion obosit cîntă- 
rind douăzeci de tone. 

Porta sări furios în cabină, aruncă o cască înspre Marlow și 
ceru un alt cablu. 

Curînd cablul a fost întins și Gregor îl prinse în mîini. 

Văzind că poartă mănuși de protecție pe Porta l-au apucat 
năbădăile. 

— Drept cine se crede motanul ăsta spaniol? Scoate-ţi imediat 
tecile. 

Gregor scoase un răget ameninţindu-l pe Porta cu cablul de oțel 
rupt. În clipa următoare ne-am încăierat printre morminte. 

O bombă luminoasă arunca vilvătăi. Pe cer apăru un avion de 
viînătoare. Un parașutist fugea în cerc. Nu mai avea cap. Altul se pră- 
buși din camion cu pieptul ciuruit de găuri din care ţișnea sîngele. 
Un călugăr se frinse în două ca un briceag. Capota unui camion era 
în flăcări. Un popă încerca să stingă focul cu extinctoarele cu spumă. 

Locotenentul Frickțipa la noi prin portavoce, amenințîndu-ne 
cu Torgau, Consiliul de Război, execuţia capitală. 

Am scuipat doi dinţi pe genunchii lui Heide. O fișie de piele 
însîngerată acoperea ochiul stîng al lui Porta. Heide se alese cu o lovi- 
tură zdravănă de cuţit în fesă. Micuţul avea gura spintecată pînă la 
urechi. Ce mai bătaie! 

Caporalul infirmier și părintele Emmanuel ne-au cîrpăcit vreo 
două ceasuri. Preotul ne dojeni. 

Am fixat cablul în jurul camionului obosit. Gregor și Porta își 
pansau reciproc rănile, apoi împărțiră conţinutul unui bidon. 

— Am plecat! strigă Porta din cabină. Îndepărtaţi-vă de cablu. 

Cu încetineală, cu o încetineală de neînchipuit, camionul se 
urni. Grenadele luminoase se stinseră. Lăsam în urmă cinci cadavre 
mutilate. Focul din camion fusese înnăbușit iar prețioasa încărcătură 
era neatinsă. 

Via Appia era un adevărat iad. Părea că arde pe cel puţin o sută 
de kilometri. 

Bătrînul și locotenentul Frick erau în frunte, într-un Kiibel, aple- 
cați deasupra hărţii pentru a găsi o scurtătură. 

La San Cesara am fost atacați de o grupă de partizani. Am pier- 
dut trei oameni, printre care infirmierul Frey. 

O grenadă i-a smuls amîndouă picioarele, provocîndu-i o hemo- 
ragie mortală. 

Cînd am intrat în Roma, soarele se ivea la orizont. 

O casă singuratică ardea. În mijlocul şoselei era întins cadavrul 
unui băiat de zece ani. Primul camion îl feri, dar următorul trecu peste el. 

Din spatele unei mașini oprite au apărut doi bărbaţi în mantale 
lungi și înarmaţi cu pistoale automate. 

Legionarul se porni să cînte: 

— Vino, dulce moarte, vino... Își rezemă PM-ul rusesc de margi- 
nea ușii. 

O limbă de foc fulgeră zorile cenușii. Răpăitul sinistru se pierdu 
printre case. Cei doi bărbaţi se prăbușiră; o cască se rostogoli în rigolă. 
Balta de sînge se amestecă cu o baltă de apă de ploaie. 

— Ce se întîmplă? întrebă un călugăr. 
— Doi șmecheri au vrut să stea de vorbă cu noi, chicoti Porta. 

Călugărul își făcu semnul crucii. 

De-a lungul Tibrului ne-am încrucișat cu o coloană de grenadieri 
SS, o coloană din divizia musulmană. Purtau fesuri roșii, împodobite 
cu capete de mort argintii. Cîntau: 


Înainte, mereu înainte. 
Astăzi Germania avem. 
Miine lumea întreagă a noastră va fi. 


O motocicletă s-a apropiat de noi; în ataș era așezat un Haupts- 
turmfiihrer. În jurul gâtului avea atîrnată Crucea de Fier, iar haina de piele 
lucea sub ploaie. Se ridică pe jumătate, cu mîna întinsă pentru salut. 

— Heil Hitler, camarazi! De unde veniți? Unde mergeţi? Unitatea? 

Porta se pregătea să-și turuie cuvîntarea, dar Rudolf Kleber, fos- 
tul muzicant SS, i-o luă înainte. 

— Hauptsturmfiihrer, comando special, sub ordinele directe ale 
Reichsfiihrer-ului SS. Batalionul mixt din Divizia a 8-a de cavalerie SS 
Florian Geyer! 

Hauptsturmfiihrerul își împinse ochelarii de protecţie în sus, pe 
fruntea încreţită. 

— Florian Geyer, murmură. Ciudat! Ce escadron? 

— Al 4-lea, Hauptsturmfiihrer. 

— Cine-i comandantul tău? 

— Hauptsturmfiihrer Gratwohl. 

— De cât timp ești în Geyer? 

— Patru ani, Hauptsturmfiihrer. 

— Cînd ai venit se numea Divizia a 8-a de cavalerie? 

— Nu. În 1941 a primit numele acesta. Înainte eram divizia de 
cavalerie SS! 

— Cine a fost primul tău comandant? 

— Brigadefiihrerul SS Krămer. 

— Unde aveţi acum garnizoana? 

— La Cracovia, Hauptsturmfiihrer. 

În sfârşit, Hauptsturmfiihrerul păru mulțumit. 

— E în regulă, camarade. Voiam să fiu sigur. Sînt unii care se 
plimbă deghizați în uniformele noastre și care se dau drept baltici. 
Dacă îi întîlniți, trageţi în grămadă fără somaţie! 

Ne întinse o circulară. O circulară care ne semnala pe noi! 

— Drum bun. Noroc! Heil Hitler! 

— Heil Hitler, Hauptsturmfiihrer, au tunat într-un glas Porta și 
Rudolf. 

BMW-ul puternic dispăru în ploaie. 

În Piazza di Roma, Porta greşi drumul pentru prima oară. Am 
ajuns în Piazza Ragusa, unde am fost opriți de către o patrulă a armatei. 

Am schimbat țigări și băutură. 

Un plutonier de infanterie ne-a spus să ne ferim de parti- 
zani în uniforme germane. Se spune chiar că ar purta uniforme de 
Feldgendarmerie! 

— Trageţi, dacă aveți cea mai mică bănuială, ne sfătui el, chiar 
dacă am pierde cîțiva polițai, n-ar fi prea mare pagubă! 

— Vom trage de cum vom zări placa în formă de semilună, rise 
Porta. Îmi place foarte mult să dobor jandarmi! 

— Păziți-vă de macaronari, adăugă plutonierul. Au început să 
se țină după noi. Împușcaţi orice macaronar care vi se așază în cale. 
Devin din ce în ce mai îndrăznețţi. Zilele trecute a trebuit să lichidăm 
un sat din nord: începuseră să sărbătorească victoria. 

Ne-am urmat drumul, de-a lungul căii ferate. Apoi Porta se rătăci 
din nou. Întreaga coloană se luă după el. Nu mai știam unde ne aflăm, 
ne învîrteam în cerc. Am întrebat pe drum două prostituate care făceau 
trotuarul la întretăierea dintre Via La Spezia și Via Taranto. Le-am spus 
să se urce în cabină. Dar poliția le-a dat jos pe Via Nazionale. 

Cînd greși pentru a treia oară drumul, Porta se înfurie. Era în 
apropiere de Piazza Barberini. 

— Aveţi dame pe aici? îl întrebă pe un italian care se afla pe 
trotuar. 

Omul clătină din cap fără să înţeleagă. 

Micuţul își încercă autoritatea. 

— Mani în altoll, purcel mistreți 

Bietul om ridică mîinile. 

— Mascalzonata! Dice sul serio. Circolarel 

Nu mai știa cărui sfint să se închine și o luă la fugă. 

Micuţul îl prinse din urmă și îl aduse înapoi la mașină. 

— Diamine! Tîrfe, fete, depravare! Tuggi! Tuggi! urla Micuţul. 

Barcelona îi sări în ajutor, pe spaniolă: 

— Casa de putas, Sigfior 

Italianul înțelese în sfîrșit, zîmbi ușor și se avintă în explicaţii 
ample, însoțite de gesturi. 

Porta începu și el să fie interesat și opri. Cele patru camioane 
au blocat întreaga circulație! Locotenentul Frick făcea spume. 

Porta nota spusele tipului, în legătură cu anumite așezăminte 
importante. 

— Am înțeles făcu el fericit. Tîrfele din Roma sînt aciuate pe Via 

Maria de Fiori, iar domnul Macaroni, aici de față, zice că sînt o grămadă! 
Micuţului începură să-i curgă balele. 
— Hai repede să dăm o raită pe acolo! 

Două matahale de sticleți de la circulaţie veneau în galop, stri- 
gînd și dind din mâini. Zgomotul asurzitor al claxoanelor făceau să 
zăngăne geamurile caselor din apropiere. 

Deodată răsunară sirenele de alarmă. Într-o clipită, toată lumea 
dispăru ca prin minune. Autobuzele erau goale, părăsite. O tăcere de 
moarte se abătu asupra marelui oraș, ca și cum ar fi fost lovit de ciumă. 
Și tăcerea aceasta era atât de grea, încît am început fără voie să vorbim 
în șoaptă. 

Se auzi pasul unui cal obosit. Apăru căruța unui stringător de 
zdrenţe, trasă de o miîrțoagă. Pentru ea nu era nici un adăpost subteran. 
Cuprins de panică, stăpînul ei fugise auzind sirenele. Bătrînul cal l-a 

[1] (it) Mâinile sus! (n. trad.) 

privit cu mirare și, cu instinctul sigur al animalului, a făcut singurul 
lucru înţelept: se reîntorcea acasă. Era limpede că îi plăcea liniștea 
străzii, al cărei singur stăpîn rămăsese. 

Îl urmărisem din ochi, în tăcere. 

Picară un jandarm italian și un polițist german. Una din acele 
patrule mixte, bine cunoscute în timpul războiului în toate ţările ocu- 
pate. Un cocteil la fel de urit și de unii și de alții. 

— Cine e șeful convoiului? întrebă polițaiul, un subofițer, purtînd 
pe piept medalia pentru douăzeci și cinci de ani de serviciu. 

— Ce-ţi pasă ţie? întrebă Barcelona. 

— Bagă de seamă, tună polițaiul. 

Barcelona, sprijinit cu nepăsare de camion, izbucni în rîsul său 

sfidător. 
— Mai vrei să știi și altceva, lepră? 
— Numele și unitatea, zbieră polițaiul, înfipt. 
— E scris aici, îi răspunse Barcelona arătîndu-i fundul său lat. 

Pe polițai începură să-l treacă nădușelile. Nu mai știa cum să 
iasă din situația aceasta. 

— Doar am dreptul să știu cine sînteți, mai încercă el încă o dată. 
— Dacă nu te cărăbănești imediat, vei avea dreptul la o mamă 
de bătaie, strigă cu obrăznicie Porta, din înălțimea cabinei. 

Soseau locotenentul Frick și Bătrinul. 

Polițaiul, observind imediat decoraţiile, pocni călcîiele și salută. 

Locotenentul se înfurie, ocări pe cei doi polițiști și îl puse pe 
Bătrînul să le noteze numele. 

— Da ce am făcut, domnule locotenent? se împotrivi polițaiul. 

— Asta o vei afla mîine cînd raportul meu va fi înmânat șefului 
dumitale, strigă locotenentul Frick. Șterge-o și să nu te mai văd, că de 
nu, îmi pierd blindeţea mea de pomină! Pluton, pe locuri! ordonă el. Și 
întorcîndu-se către Porta: Eşti un dobitoc! Îţi închipui, că poate facem 
turism! De ce nu te-ai oprit înainte de a te vîri în gaura asta? Acum, 
luaţi-vă după Kiibel! Pe toate camioanele steagul roșul?!! În felul acesta 
nu vom fi opriți de nimeni. 

Ne-a dat semnalul de plecare. Coloana de camioane grele s-au 
pus din nou în mișcare. 

[2] Transport de explozibili. (n. trad.) 

Deodată ne-am trezit în piața Sfintului Petru. Micuţul privea 
cu gura căscată. 

— Ah! Ia spune, nu-i așa că-i frumos? Aici își are cotlonul papa? 

Nu i-a răspuns nimeni. 

— Oricum, nu prea îmi place chestia asta, urmă el gînditor. Ce-ar 
fi dacă ar putea uneori să vadă totul, ca bunul Dumnezeu! 

— Păi bine, dar tu nu crezi în bunul Dumnezeu, zimbi Legionarul. 

— Nu vreau să vorbesc de asta cît mai sîntem pe aici. 

Am făcut stînga împrejur, coborînd pe bulevardul Borgo Vittorio 
pînă la via di Porta Angelica. 

S-a deschis o poartă mare. Se pare că eram așteptați. Trecînd 
printr-o nouă poartă am pornit pe o străduță îngustă. Doi elveţieni din 
gardă ne arătau drumul. Eram nervoși. Toate astea erau noutăţi pentru 
noi. Pînă și Porta era tăcut. Nu se auzea nici o înjurătură. De obicei 
nu puteam spune trei cuvinte fără a trage o înjurătură. Așa e la război. 

Am dat jos prelatele. Cîteva ordine scurte și ne-am apucat să 
descărcăm la iuțeală. 

Am luat micul dejun la cazarma gardei elveţiene. 

Porta și Micuţul au făcut ochii mari în clipa cînd una din gărzi 
intră cu o halebardă în mînă. 

— Asta-i arma anti-tanc a papei? chicoti Micuţul. 
Un ofițer le făcu semn să tacă, dar erau cuprinși de voioșie. 
— Sinteţi soldaţi adevăraţi? întrebă Porta. 

Micuţul nu mai putea de bucurie cînd i-au dat voie să pună 
mîna pe o halebardă și să încerce o cască împodobită cu pene roșii. 
Avea un aer caraghios cu coiful pe cap. Nu prea mergea cu uniforma 
sa modernă. Oferi pistolul său automat și casca de oțel în schimbul 
coifului, dar nu era de vînzare. 

Porta arătă cu degetul o halebardă: 

— Cei din infanteria marină ar rămîne trăsniți dacă le-aș crăpa 
capul cu așa ceva. 

Întorși în curte, Porta și Micuţul au încercat încă o dată să achi- 
ziționeze un coif și o halebardă, dar gărzile clătinau din cap. 

Porta ridică prețul. Scoase un pumn de ţigări cu opiu, dar găr- 
zile erau incoruptibile. 

Micuţul mai puse și trei dinţi de aur și o cutie cu tabac de prizat 
pe nas. Nici un om normal nu putea să reziste la o asemenea ispită! 

Soldaţii papei refuzară tirgul. 

Porta și Micuţul nu-și credeau ochilor. Și unul și celălalt și-ar 
fi vîndut și sufletul la asemenea preț... 

Micuţul le arătă bocancii săi. Bocanci de aviator american. Din 
pielea cea mai moale. Era cel de al cincilea proprietar. Primii patru 
muriseră. Porta urma să-i moștenească la rîndul său. Întocmiseră un 
act în regulă. 

Gărzile elvețiene nici nu se sinchiseau de bocanci. 

Un ofițer din nobila gardă venise să-i cheme pe părintele Emma- 
nuel și pe locotenentul Frick. După un sfert de oră fu rîndul Bătriînului. 
De atunci trecuse aproape o oră. 

— Mă întreb ce fac ăștia trei, mormăi Porta. Dacă în zece minute 
nu sînt aici, ne ducem să-i căutăm. Muniţiile le avem în camionul 5. 
Pe elveţieni îi strivim repede. 

— Ai căzut cumva în cap? se împotrivi Marlow. Dacă există 
cumva Dumnezeu, nu ne-o va ierta niciodată. 

— Eu voi lua conducerea, hotări Porta. În felul acesta tu vei 
rămîne nepătat. 

Marlow scutură capul. 

— Dacă există Dumnezeu, atunci știe și că nici un plutonier 
normal nu primește ordine de la un păduchios de caporal! 

— Fă-te că ești nebun—propuse Micuţul cu îndrăzneală. 

— Asta nu ţine la bunul Dumnezeu. Cînd mă va privi în ochi, 
îmi va spune: „Locul tău nu-i aici, Marlow.” Și mă va zvârli în jos, la 
diavol, în mijlocul flăcărilor. Nu, trebuie să acționăm cu diplomaţie. 
Să trimitem pe Micuţul să le vorbească! 

— Pentru nimic în lume, protestă Micuţul, dindu-se înapoi. Sînt 
gata să cuceresc orice tranșee americană, de unul singur, dacă mi-o 
cereți. Dar în baraca asta nu pun piciorul! Sînt periculoși! 

Au trecut două ore. Eram cu toții la capătul răbdării. Aproape 
toți ne luasem înapoi pistoalele și le ascunsesem în cizme. 

Porta se juca cu o grenadă. 

— S-o întindem! sfătui Heide. 

— Tacă-ţi gura, sămînţă de nazist, mîrîi Porta. Nu-l vom lăsa 
pe Bătrîn aici! 

— Ca să nu mai vorbim de preot, adăugă Barcelona, care avea 
un mare respect pentru tot ce era catolic. Lucrul acesta îi rămăsese de 
pe vremea războiului civil, dar niciodată nu ne-a dat vreo explicaţie și 
refuza întotdeauna să răspundă la întrebările noastre. 

Bătriînul se întoarse în sfîrșit. Era ciudat de liniștit. 

— L-am văzut pe Papă. 

— L-ai văzut? șopti Micuţul uluit. 

Bătrinul încuviință, îndopîndu-și pipa. 

— L-ai atins? întrebă Barcelona, privindu-l acum cu respect. 

— Nu l-am atins, dar l-aș fi putut atinge, atît de aproape eram. 

— Ce uniformă purta? întrebă Porta. Semăna cu un cavaler? 

— Era magnific, murmură Bătrinul, încă sub impresia marii 
aventuri. 

— Ce-a zis? întrebă Heide curios. 

— Să vă transmit salutările sale. M-a binecuvîntat. 

— Asta-i bună, izbucni Heide, te-a binecuvântat! 

— Ai văzut vreun cardinal adevărat, în mantie roșie? întrebă 
Rudolf Kleber. 

Întrebările plouau peste Bătrân. 

— A auzit vorbindu-se de mine? întrebă Micuţul. 

— De tine în mod deosebit nu, dar știe de plutonul 2. Mi-a dat 
un inel. 

— Inelul e pentru plutonul 2? 

— Da, am primit inelul așa cum un general primește medalia 
militară. Îl port pentru batalionul 2. 

— Pot să-l încerc? întrebă Heide cu o privire care ar fi trebuit 
să-i dea de gîndit Bătrinului. Dar încă nu revenise la cruda realitate. 
Fără să bănuiască ceva îi întinse inelul lui Heide. 

Heide ne făcu să admirăm inelul pe deget. Cum Micuţul voia 
să-l atingă, se alese cu o baionetă peste mînă. 

— Dă-mi inelul înapoi, spuse Bătrînul. 

— Inelul tău? De ce l-ai purta tocmai tu? 

Bătrinul deschise și închise gura, uluit de-a binelea. 

— Păi e inelul meu. Mi l-a dat papa. 

— L-a dat plutonului 2. Inelul acesta este al plutonului 2. Tu 
nu ești plutonul 2. Eu, Sven, Porta, pistoalele noastre 8,8, camionul 5, 
toate astea sînt plutonul 2. 

Heide suflă apoi pe inel, frecîndu-l cu mîna, îl făcu să strălucească. 

— De cînd am văzut darul Prea Sfinţiei Sale Pius al XII-lea, nu 
mai sînt tocmai atît de sigur că nu cred în Dumnezeu. 

— Dă-mi inelul, ţipă Bătriînul scos din fire. 

— Jos labele, mîrîi Heide. Eu îl voi purta în numele plutonului 
2. Dacă într-o bună zi voi crăpa, îl vei putea purta tu. 

— Ba nicidecum! strigă Porta hrăpăreț. Cînd vei da ortul popii, 
inelul va fi al meu. Bătrinul l-a văzut pe papă, i-ajunge. 

Barcelona își scoase cuțitul din cizmă și începu să-și curețe 
unghiile cu el. Nu fiindcă l-ar fi stînjenit cumva murdăria, ci pentru a 
sublinia importanţa celor ce avea să spună. 

— Bagă de seamă Julius, să nu mori de tînăr! 

Heide îi aruncă o privire întunecată dar își înfundă în buzunar 
mîna cu inelul. 

Bătrînul se înăbușea de furie. Mai încercă o dată să-l someze 
pe Heide să-i înapoieze inelul. Dar acesta îi rise în nas. Se duse să se 
fălească în fața gardei elvețiene. Acolo a fost atacat întîia oară. O hale- 
bardă zbură la cîțiva centimetri de capul său. Nimeni nu văzuse cine 
o aruncase, dar îl bănuiau pe Micuţul. 

Heide se năpusti la camionul 5, își puse două pistoale încărcate 
în buzunar. Inelul binecuvîntat ne învrăjbise. Era primejdios să-l porţi, 
dar fiecare și-l dorea. 

Cel de-al doilea atentat avu loc cu douăzeci de minute mai tîr- 
ziu. Heide era întins în mijlocul curții, admirînd inelul împreună cu 
doi parașutiști. Întoarse instinctiv capul. În clipa următoare pe locul 
pe care se aflase Heide și cei doi parașutiști trecea un camion de două- 
zeci de tone. 

— Ciudat cum poate porni un camion așa, de unul singur! făcu 
Porta gînditor. 

Heide își șterse fruntea și, cu mîinile în buzunare, chipiul dat 

pe ceafă, se apropie de noi: 

— Bandă de ucigași! Doar n-o să puneţi mîna pe inelul meu. Nu 
mă puteți omori așa cu una cu două. 

— Cine știe? răspunse Barcelona. 

— Vom trăi și vom vedea, zise sec micul legionar. 

Cînd am părăsit Vaticanul, se înnoptase aproape și era să ple- 
căm fără Micuţul. Cobora în goană pe Via del Pellegrino, cu un pachet 
mare sub braţ. Locotenentul Frick i-l smulse. Apăru o minunată cască 
elevețiană. 

— Am primit-o, se apără Micuţul. Omul mi-a zis că mi-o dă pen- 
tru tot ce am făcut în ultimele zile. 

Locotenentul Frick încruntă sprîncenele. 

— Minţi de îngheață apele, Creutzfeld. Ai furat-o! 

— Eu! sări Micuţul, n-aș face una ca asta. Nu se fură din lăca- 
șurile sfinte, domnule locotenent! 

— Asta așa e, zîmbi locotenentul. Tocmai de aceea vom duce 
împreună casca înapoi, de unde ai împrumutat-o. 

— Păi am primit-o, zise din nou Micuţul. Vă jur, domnule loco- 
tenent, e un dar. 

— Hai, Creutzfeld, vino! 

Au dispărut în întuneric, protestele Micuţului se auzeau din 
ce în ce mai puţin deslușit. Mai tîrziu, în timp ce ne îndreptam spre 
Roma, ne mărturisi disprețul său față de ofițeri. 

— Să te silească să dai înapoi un lucru care ţi-a fost dăruit! 
exclamă, tremurînd de furie. Dar tot voi avea o cască cu pene, chiar 
de-ar fi să sugrum un om pentru asta! 

Întorcîndu-ne prin Via Appia am pierdut trei maşini și șapte 
oameni. Marlow a fost grav rănit. L-am pus într-o ambulanţă care tre- 
cea. Pielea sa începuse să capete culoarea pergamentului. Buzele îi 
erau vinete. Cînd Barcelona i-a luat Naganul, a mai avut puterea să 
se împotrivească. 

— E al meu, lasă-mi-l! 

— Îl vei primi înapoi cînd te vei întoarce, făgădui Bătrînul. 

— Dă-mi Naganul. Voi avea grijă de el. Nu mă voi lăsa furat. 

Dar știam la ce ne să așteptăm. Observasem pielea gălbuie, sem- 
nele morții pe care le cunoșteam bine și nu voiam să riscăm ca vreun 
infirmier oarecare să fure Naganul, înainte chiar ca Marlow să se fi răcit. 

Durul Marlow plingea. Micuţul călcă în străchini. Îi luă man- 
taua, chiar în clipa cînd urma să fie luat; o manta impermeabilă foarte 
bună, din cele cu care sînt dotați parașutiștii. Era bătaie pe asemenea 
țoale, iar Marlow avea aceeași talie ca Micuţul. 

Marlow se căznea să iasă din ambulanţă. Ne-a împroșcat cu 
o ploaie de blesteme. Un infirmier îl împinse înăuntru și trînti ușa 
înjurînd. 

Am urmărit ambulanţa cu privirile. Auzeam strigătele lui Marlow. 

— Vreau să rămîn cu voi! Nu vreau să mor! Dă-mi Naganul înapoi! 
— Nu ajunge nici pînă la spital, spuse Bătrînul în șoaptă. 

Clătinam din cap, în tăcere. Știam că Bătrinul spunea adevărul. 

Marlow înţelesese și el. Nu erau douăzeci de minute de cînd își 
mai bătea joc de Micuţul, împreună cu noi! 

Pornind motorul, Porta murmură: 

— Mă bucur că a cîștigat în ultimele două rînduri la poker. 

Legionarul privea gînditor Naganul pe care îl și schimbase cu 
Barcelona. Deodată îl încărcă și puse pistolul mare, bunul cel mai de 
preț al lui Marlow, în minunatul său toc de piele galbenă. Se ridică în 
cabina camionului lovind peste toc: 

— Stă bine. 

Se vedea că prețuiește pistolul cel greu. Îi dădea siguranță, așa 
cum îi dăduse siguranţă și lui Marlow. Pe front este foarte important 
pentru un soldat să-și simtă pistolul, este ceva cam ca sprijinul unei 
miîini prietenești. lar Naganul îţi dă întotdeauna această impresie de 
siguranţă. Ne plăcea foarte mult pistolul acesta. În plutonul nostru 
erau cinci și aveam mare grijă să nu le pierdem. Le luasem pe toate de 
la ruși, cu riscul vieților noastre. Odată mort bunurile rămîneau celor- 
lalți. Cît timp era în viaţă, el și tot ce era al său aparținea plutonului 
2. Stînjenitor era însă faptul că aproape întotdeauna muribundul își 
dădea seama că i se ia pistolul, acest pistol care era zălogul vieţii sale. 
Dar nu ne puteam permite să fim sentimentali atunci cînd era vorba 
de un Nagan. 

În dimineața următoare am părăsit mînăstirea. Dar înainte de 
a pleca ne-am dus cu toții la bazilică. 

Părintele Gregorius Diamare era în fața altarului. Cu braţele 
ridicate, intona: Gloria în excelsis Deo. 

În zece minute a celebrat o foarte impresionantă slujbă încât 
pînă și noi, vechi păgâni, eram mișcați. 

La sfirșitul slujbei, călugării, maicile și orfanii au cîntat un psalm 
care a răsunat între venerabilele ziduri. 

Am plecat în tăcere, în formație de marș. 

Barcelona și cu mine ne priveam. Aveam o taină despre care 
nu trebuia să se știe nimic. Și-ar fi bătut joc de noi ceilalți. Fusesem 
de gardă împreună. Cu puţin înainte de zori, la capătul coloanei de 
camioane. Pe cer alergau norii. Din cînd în cînd strălucea luna. Ne adă- 
postisem pistoalele sub mantale pentru a le apăra de umezeala nopții 
friguroase. Priveam în tăcere pe deasupra zidului, avînd sentimentul 
acela de siguranţă pe care ţi-l dă prezenţa unui camarad adevărat. 

Nu-mi amintesc care dintre noi a văzut-o primul. S-a ivit din 
spatele copacilor. Era o umbră, o siluetă înfășurată într-o mantie lungă. 
O arătare gîrbovită, grăbită. 

— Un călugăr? întrebă Barcelona. 

Deodată umbra s-a oprit în loc descoperit, acolo unde mai târziu 
a fost îngropată divizia poloneză. 

Umbra amenința mînăstirea. Purta ceva pe umăr, pe sub mantie. 

Dintre norii în goană luna s-a arătat o clipă. Atunci am deslușit 
limpede silueta și inimile noastre au încetat să bată. Vîntul desfăcuse 
mantaua și am văzut Moartea cu coasa ei pe umăr! 

Ne-a înghețat sîngele în vine. Un rîs se înălță apoi către noi, un 
rîs prelung de biruinţă. 

Arătarea se mistui în negură. 

Mi se muiaseră picioarele în timp ce ne întorceam în sala de 
gardă. Dormeau toţi, Bătrînul, Porta și ceilalți. Nouă însă ne clănțăneau 
dinţii în gură. Îmi pierdusem pistolul. 

— Trebuie să te duci să-l cauţi, spuse Barcelona. 

Nici vorbă de una ca asta! Am preferat să fur pistolul unui para- 
șutist adormit. 

Cînd s-au ivit zorile ne-am apucat să căutăm pistolul pe care 
îl pierdusem: nu l-am mai găsit. 

Ceilalți și-au dat seama că ceva nu e în regulă, dar nu am îndrăz- 
nit să le povestim pățania noastră. 

O clipă ne-am gîndit să ne ducem la preot, dar pînă la urmă 
am crezut că e mai bine să ne ţinem gura. Așa cum foarte bine a spus 
Barcelona: 

— Uneori e bine ca omul să știe să nu vorbească despre ce a văzut. 

Moartea venise să vadă muntele sfint pentru a-și prețui recolta 
apropiată. Întîmplător, Barcelona și cu mine o văzusem și auzisem 
risul ei de biruinţă. 

Cuvînt de ordine „Rabat” 


Joseph Grapa era evreu. Dădusem peste el într-o seară, 
cînd ne-am dus să vizităm o ceată de dezertori. Erau în podul 
unei case din spatele gării de triaj. Se pătrundea acolo printr-o 
trapă mascată din tavan. Una din fetele de la Ida fusese nevoită 
să se retragă din circulaţie. 

Descoperindu-l pe Grapa, lui Heide nu-i veni să-și 
creadă ochilor. 

— Așa deci, ne jucăm de-a baba-oarba, Schmausl!!, 
strigă provocator. Cred că voi lua un preț ca lumea pe tine. Ce-ai 
zice de un bilet, numai dus, spre Via Tasso? 

Porta începu să-și curețe unghiile cu pumnalul său 
de luptă, iar Micuţul își rotea zgomotos praștia. Observînd 
mișcarea, Heide se mai potoli puţin. Grapa și cu el se 
mulțumiră să-și arunce în obraz, unul celuilalt, diverse 
acuzații. 

— Întreaga mea familie și toţi prietenii mei au fost 
deportaţi în Polonia, spuse Grapa liniștit. 

— Nu te mai smiorcăi, Schmaus, rise Heide. Toţi evreii 
care vor supraviețui vor avea parte de răzbunare. Voi veți fi 
vacile sacre, marii protejați. Și nu m-ar mira Să fie interzis avi 
se zice jidani. Adolf ăsta vă face un mare serviciu. Apoi vă veți 
scoate pîrleala pe seama catolicilor, Căci îi uriți la fel cum îi 
urăsc Heydrich și Himmler. Parcă văd că-l veţi acuza pe papă că 
a gazat evrei! 

— Nici un evreu n-ar face una ca asta, se indignă Grapa. 

— Nu există evreu cinstit, rinji Heide, ţinînd un deget 
acuzator asupra lui Grapa. În schimb există o groază de 
documente ce ar putea fi folosite împotriva papei. Vaticanul e 
precum un purice prins între două unghii. Înțelege-mă bine, 
nici eu nu am la inimă sutanele. Și aș da o mînă de ajutor 
să scăpăm de ele. Își frecă mîinile gîndindu-se la această 
perspectivă. 

— De ce nu protestează Vaticanul! ridică glasul Grapa. 


[1] Poreclă dată evreilor de către germani, în timpul războiului. (n. trad.) 

Asta ar putea pune capăt deportărilor. N-ar mai îndrăzni să 
continue. 

— Să îndrăznească?! Cît poţi fi de naiv! Îţi închipui 
cumva că papa, cu întreaga lui șleahtă, inspiră cuiva frică? 
Măcar să se împace. Știi cine ar fi trebuit să protesteze? 
Președintele Statelor Unite! Regele Angliei! Toţi cei care au o 
mare putere militară. Dar ce-au făcut? Nici măcar un vînt n-au 
tras cînd au aflat că sînteți pe cale de a fi măcelăriți! Lumea 
întreagă a știut ce se întîmplă în 1935, ca să nu mai vorbim de 
1938. Lumea întreagă și-a astupat ochii și urechile! 

— Cum crezi tu că am fi putut împiedica genocidul? 
întrebă Grapa. 

— Nu printr-un singur protest izolat. Dar o blocadă 
economică în 1938, ar fi schimbat mult lucrurile. Adolf însă nu 
s-a speriat nici de papă și nici de un ministru care da din miini 
cu o umbrelă și, în afară de asta, cine pretinde că inamicii 
noștri de azi deplîng faptul că sînteţi trimiși în camerele de 
gazare? N-au fost nici măcar de acord să vă răscumpere pentru 
cîteva camioane. Și nici micuțul de Stalin nu va plînge după 
voi. Eu habar nu am ce spune papa, totuși cred că el e singurul 
care vă ia partea. Dar protestele sale au acum efectul pe care l-ar 
avea un porumbel alb gîngurind în fața palatului Dogilor. Voi, 
evreii, sînteți în rahat și veți fi mereu. Se poate întîmplă să ieșiți 
pentru o vreme la suprafață, după care dintre voi se vor găsi 
alții care se vor umfla în pene și din nou o veți încasa. Cel mai 
bine ar fi să aveţi propria voastră ţară. 

Porta își scuipă întreg disprețul pe podele. 

— Animalul cel mai stupid de pe pămînt rămîne tot 

omul! 


Berlinul aflase cîte ceva despre faptele petrecute la Monte Cas- 
sino. Prin mii de fire mărunte zvonul ajunsese în Prinz Albrechtstrasse 
8. Și într-o frumoasă dimineaţă însorită, pe aeroportul DellUrbe, din 
apropiere de Roma, a aterizat un bombardier Heinkel. 

Din avion a coborât, cu o geantă neagră sub braţ, șeful Serviciului 
personal al armatei, general de infanterie Wilhelm Burgdorf. Îndepărtă 
cîteva scame imaginare de praf de pe manșetele sale stacojii și zimbi, 

curtenitor ca întotdeauna. Generalul era un bărbat care considera lumea 
întreagă drept o singură și uriașă glumă. Cu același zîmbet ridica un 
colonel la gradul de general sau întindea unui mareșal fiola cu otravă. 

Zimbi cu bunăvoință comandantului aeroportului, interesîn- 
du-se de sănătatea sa... ceea ce îl făcu pe acesta să se înverzească la față. 
Generalul Burgdorf zimbi larg. 

— Daţi-mi o mașină, domnule comandant, cu un șofer care să 
știe să conducă. Nu-mi pasă dacă e pușcăriaș de drept comun sau mare- 
șal. Trebuie să ajung cît se poate de repede la comandantul Armatei 
din Sud. 

Comandantul nu se simţea în apele sale, se vedea limpede. Vizi- 
tele neprevăzute ale lui Burgdorf erau urmate de obicei de o ploaie de 
sinucideri. 

— Domnule general—comandantul pocni de două ori din căl- 
cîie—avem o companie disciplinară în cazarma din Vila Castro Preterio. 
Acolo am putea găsi un șofer de prima mînă. 

Au mers împreună pînă la biroul personal al comandantului. 
Nu se vedea nici un ofițer. Nimeni nu simţea nevoia să-l întîlnească pe 
general. Unii credeau, și nu pe nedrept, că ar fi omul cu cea mai mare 
putere din întreaga armată. Cu un singur cuvint putea să degradeze un 
general... Într-un răstimp foarte scurt un locotenent tinerel putea să-și 
schimbe epoleţii argintii cu o tresă de aur. Un lucru era sigur: nici un 
ofițer nu era înălțat în grad fără știrea generalului Burgdorf. 

Comandantul aeroportului dădea ordine. O vijelie străbătu toate 
clădirile. În cazarma trupelor blindate au răsunat zece telefoane deo- 
dată. Zece oameni au mizgălit același ordin. 

— Generalul Burgdorf, se șoptea cu spaimă. 

Un locotenent și un comandant au intrat pe loc în spital pentru 
tulburări gastrice acute. Toţi au început să respire ușuraţi cînd s-a aflat 
că primejdiosul general nu dorea decît o mașină și un șofer. 

Plutonierul-major Hoffmann era să se înece cu un file de scrum- 
bie cînd, lătrînd cu mojicie în telefon, cum îi era felul, și-a dat seama 
că la celălalt capăt al firului era comandantul cazărmii în persoană. 
Lătratul i se prefăcu într-un miorlăit sfios. Plin de negre presimțiri, luă 
notă de ordinul neprevăzut. După ce îl agăţă ușurel în furcă, rămase o 
clipă mut în fața telefonului negru. Apoi trecu la acțiune. 


149 


MONTE CASSINO 


— Blegilor, zbieră, încă n-aţi priceput că generalul de infante- 
rie Wilhelm Burgdorf tocmai a aterizat și vrea o mașină? Treziţi-vă, ce 
Dumnezeu, ori vă trimit pe front, fuga marș! 

În clipa aceea în încăpere au intrat comandantul Mike şi loco- 
tenentul Frick. 

Hoffman își mugi raportul. 

— Burgdoirf, drace! murmură Mike. Vrea o mașină? Bun, să-i 
dăm. Și un șofer? Îi vom da chiar mai mulți ticălosului ăsta arogant, 
deoarece va avea de străbătut o regiune primejdioasă în care mititeii 
de macaronari ar putea avea ideea minunată să-l arunce în aer. 

Întorcîndu-se către locotenentul Frick, urmă rizînd batjocoritor. 

— Ce zici, Frick? Îi dăm Kiibelul meu? 

Locotenentul Frick rîse cu răutate. 

— Straşnică idee, Mike. Îl va avea șofer pe Porta. 

Comandantul Mike ridică încîntat capul. 

— Și pe Micuţul drept escortă. 

Plutonierul-major Hoffman era alb la față. Greși de două ori 
numărul de telefon. Limba nu-l mai asculta. 

Mike și locotenentul Frick prinseseră rădăcini în fața biroului 
său și îl priveau cu vădită plăcere. 

Izbuti în sfîrșit să obțină pe șeful de garaj. După zece minute era 
în pat cu o durere de cap cumplită. Nu însă înainte de a fi încunoștiin- 
țat pe conţopistul-șef că el nu era răspunzător de alegerea oamenilor. 

Mike și locotenentul Frick au găsit de cuviinţă că era mai bine 
să se despartă și să plece în pribegie pînă cînd va trece primejdia. 

Cincizeci de oameni s-au pornit să-i caute pe Porta și pe Micuţul 
care, conform planului, ar fi trebuit să fie de serviciu la garaj. În mod 
misterios, fuseseră însă detașaţi în altă parte. 

Porta a fost găsit la depozitul de arme. 

Pe Micuţul l-au dibuit în dependinţele cantinei, în tovărășia 
celui care ținea popota și a două fete de la bucătărie. Se îndreptă agale 
înspre garaj, cu o ladă de muniţie în spinare. Îl zări pe Porta de departe. 

— Vom întovărăși un general! îi strigă. Vizităm un mareșal! 

Nu prea aveau aerul unor soldaţi de paradă. Comandantul aero- 
portului fu zguduit cînd îi văzu prezentindu-se. Generalul Burgdorf se 

amuza. Îi plăcea soiul acesta de soldaţi. Le dărui la amîndoi un pumn 
de ţigări de foi iar pe comandant nu-l învrednici nici măcar cu o privire. 

Au străbătut Roma cu o sută de kilometri pe oră. Aghiotantul 
lui Burgdorf, un căpitan, ţinea ochii închiși și-ar fi vrut să poată cobori 
din mașină; în schimb generalului îi plăcea viteza nebună. Dintr-o sin- 
gură ochire și-a dat seama că Porta știa să ţină volanul. Tresări totuși 
auzind cum Porta îl sfătuiește pe Micuţul să facă bine să supravegheze 
de aproape drumul și să-i vestească gropile, întrucît axul din faţă era 
rupt în continuare, 

Au trecut la o palmă de două tramvaie, sub potopul de înjurături 
și blesteme ale conducătorului și pasagerilor. 

Un agent de poliție, împroșcat de jos pînă sus cu noroi, nevoit să 
sară în lături pentru a nu fi strivit, se hotări să intre chiar din noaptea 
aceea în mișcarea de rezistenţă. 

Generalul, zimbind, asculta cu mult interes discuţia dintre Porta 
și Micuţul, care ședeau pe locurile din față. Trebuia să recunoască că 
erau ostașii cei mai duri pe care îi văzuse vreodată. Nu se putea spune 
că erau deosebit de impresionați de faptul că întovărășeau un general. 
Acesta înțelese din vorbele lor că se hotăriseră să fure un purcel. Ba 
mai mult încă, un purcel de la Cartierul General. 

Lui Burgdorf puţin îi păsa. Nu venise în Italia pentru aseme- 
nea fleacuri. Porta îi explica amănunțit Micuţului cum îi plăceau lui 
caltaboșii. Din cînd în cînd dădea drumul volanului și gesticula cu 
amîndouă mîinile, pentru a fi mai lămurit. 

— Trebuie să umpli bine mațele, zbieră el prin zgomotul moto- 
rului. Trebuiesc struguri stafidiți fără sîmburi. lar cînd frămâînți sîngele, 
trebuie să faci mișcări regulate. Nu trebuie să pui prea multă făină și 
nici aiureli din acelea pe care le bagă de obicei ţăranii nepricepuți. Apoi 
îl înmoi în melasă și îl presari cu zahăr ars și cu scorțișoară. Sînt unii 
barbari care îl halesc cu compot de mere. Nu te sfătuiesc să încerci 
una ca asta. 

— Cum îţi place mai mult caltaboșul, fierbinte ori călduț? întrebă 
Micuţul lingîndu-și buzele. Mie îmi place mai mult să fie călduțţ, în 
felul ăsta îl pot minca mai repede. 

— Nu, nu! strigă Porta, trebuie să fie fierbinte bine. N-ai decât 
să sufli pe el și să-l stropești cu bere rece. 

Scrișnind din frine, Kiibelul se opri în fața cartierului general, 
la Frascati. 

Un locotenent de aviație cobori treptele, practic în cădere liberă, 
deschise portiera și îi ajută pe general și pe aghiotantul său să coboare. 

Generalul aruncă o privire către Porta și Micuţul care, uitind 
disciplina, rămăseseră așezați. 

Ridică resemnat din umeri și urcă scara. Cei doi erau un vinat 
prea neînsemnat. 

Locotenentul nu pricepea de ce ride generalul. 

Cînd a sosit Buredorf, la Comandamentul Armatei din Sud toc- 
mai avea loc o conferință de Stat Major. Trei ofițeri și doi subofițeri s-au 
repezit să-l ajute pe general să-și scoată mantaua de piele murdară. 
Burgdoirf îi opri cu un gest. 

— Domnule general, doriți să fac un raport despre lipsa de ţinuta 
a celor doi caporali din Kiibel? întrebă locotenentul cu slugărnicie. 

Generalul Burgdorf zimbi batjocoritor. 

— Locotenente, dacă voi dori să fac vreo observaţie, vei afla la 
timp. Buzunarul din dreapta de pe pieptul dumitale este descheiat, 
domnule, și de cînd au dreptul să poarte pinteni locotenenţii de infan- 
terie? Oare eu, general de infanterie, port pinteni? Fii bun și înmînează 
aghiotantului meu, înainte de plecare, o notă privitoare la ţinuta dumi- 
tale neregulamentară. 

Locotenentul bolborosi cîteva cuvinte nedeslușite. Înainte de 
război fusese învățător într-un ungher de țară, pe undeva prin munții 
Boemiei, unde era spaima puștimii. 

Burgdorf îl ţintuia cu privirea semeaţă. 

— Ai un pistol? îl întrebă. 

— Da, domnule general, lătră locotenentul pocnind pintenii 
neregulamentari. 

— Perfect, surise Burgdorf. Vei ști desigur să te folosești de el. 
La revedere, locotenente. 

Cei de față au devenit și mai palizi. Burgdorf atinse cu bastonul 
său de general umărul unui căpitan de infanterie. 

— Ești bun să-l anunţi pe comandantul-șef că doresc să mă 
întrețin cu dînsul între patru ochi? 


152 


Cuvânt de ordine „Rabat” 


— Domnule general, spre regretul meu trebuie să vă aduc cu res- 
pect la cunoștință că nu se poate, mareșalul este în conferință secretă 
de Stat Major. Tocmai se elaborează planurile viitorului atac și cele 
pentru apărarea liniei Gustav, adăugă căpitanul după o clipă de gindire. 

Generalul Burgdorf rise din inimă constatind că ofițerul părea 
să nu știe că se află în faţa celui mai puternic bărbat din Wermacht. 

Se întoarse către un sergent-major. 

— Du-te și adu-mi pe cei doi oameni ai mei din Kiibel! 

— Am înţeles, domnule general! 

— Ah! să nu uit, urmă Burgdorf—să-și ia cu ei pistoalele 
automate. 

După trei minute, Porta își făcu o intrare zgomotoasă, urmat 
de aproape de Micuţul. 

Burgdorf zimbi ușor. 

— Voi, cei doi tilhari, veţi fi pînă la noi ordine garda mea per- 
sonală. Dacă îmi arunc mănușile, înseamnă că trebuie să trageţi în 
orice mișcă! 

— Am mai făcut treaba asta o dată, domnule general. 

Micuţul crezu de cuviinţă să dea și amănunte. 

— Am însoţit o dată un general de corp de armată. Ne-a spus 
același lucru. Doar că își arunca bascul, nu mănușile. 

Burgdorf se făcu că nu aude șuvoiul de cuvinte al Micuţului. Se 
întoarse către cavalerist. 

— Căpitane, sînt grăbit. Bănuiesc că ai aflat că sîntem în război. 
Armata din Italia nu este decit o rotiță din mașinăria noastră. Du-te și 
anunță comandantului dumitale sosirea mea. 

Căpitanul se făcu nevăzut fără să se mai lase rugat. 

Burgdorf se plimba încoace și încolo, cu mîinile la spate. Zim- 
betul îi dispăruse. Haina sa lungă de piele flutura în jurul său. 

Porta și Micuţul se țineau ca două coloane de piatră de fiecare 
parte a ușii mari cu două batanturi; cu pistoalele sub braţ, cartușierele 
larg deschise. 

Burgdorf se opri uitindu-se de aproape la îngerii ridicol de bucă- 
laţi de deasupra ușii. Dacă cumva există îngeri, se gîndi, desigur că nu 
seamănă cu aceștia. Pe peretele din stînga se afla un portret în mărime 
naturală a regelui Victor Emmanuel. 

Generalul Burgdorf se înfipse în fața portretului pentru a-l exa- 
mina pe micuțul rege care purta pe cap chipiul său uriaș și grotesc. 

— Cătană necioplită, mirii el. Îţi va sosi şi ţie rîndul. În noua 
noastră lume nu mai e loc pentru regi. 

Ușa se deschise brusc. Mareșalul Kesselring, lat, înalt, în uni- 
forma gri-bleu de aviator, umplea chenarul ușii. 

— Dragul meu Burgdoirf, ce surpriză! Bineînţeles că pentru dum- 
neata sînt întotdeauna liber! 

Generalul Burgdorf zimbea privind cu atenţie capătul aprins 
al țigării sale. 

— Domnule mareșal, îți mulțumesc pentru primirea pe care 
mi-o faci. Lucrul acesta îmi va ușura misiunea. Vreau să discutăm între 
patru ochi. 

La un semn al mareșalului, ofițerii s-au grăbit să iasă. Porta și 
Micuţul rămaseră. 

— Domnule mareșal, la Berlin circulă cele mai extravagante 
zvonuri cu privire la trupele noastre din Italia. Ai început negocieri cu 
americanii? De pildă, pentru retragerea trupelor germane din Roma? 
Vreau să spun, ai cedat ideii fixe de a face din Roma un oraș deschis? 
Știm că un general american se află la Roma. 

— Cu neputinţă, domnule Burgdoirf, aș fi aflat și eu. 

— Ba nu este cu neputinţă, domnule mareșal. Dar nu despre 
asta e vorba. Este vorba de a ști dacă ești la curent și dacă eventual 
te-ai întîlnit cu acest general inamic. 

— Îţi dau cuvântul meu de onoare, Burgdorf, că nu este cazul. 

— Te cred, dar poate niscaiva tratative secrete? 

Mareșalul Kesselring negă clătinînd din cap, dar chipul său ars 
de soare își pierduse prospețimea. 

— Este adevărat că relicvele sacre de la Monte Cassino au fost 
ridicate. Cred că știi ce face generalul Conrad? Postul de radio aliat a 
anunţat lumii întregi, acum cîteva zile, că Divizia de blindate Hermann 
Goering tocmai prăda mînăstirea. Oricum, se pare că este vorba de un 
jaf despre care comandantul suprem nu știe nimic! Oare ofițerii noștri 
de la informaţii dorm? Propun a convoca un Consiliu de Război peste 
o jumătate de oră. La Berlin știm că locotenent-colonelul Schlegel, din 
Panzerdivision Hermann Goring, a ţinut o conferință cu Conrad; acesta 

i-a dat mînă liberă să saboteze ordinele Fiihrerului, care dorea ca toate 
vechiturile din mânăstire să fie distruse de bombardamentele americane. 
Generalul Freyberg, din Noua Zeelandă, cerea bombardiere americane 
tocmai pentru a distruge mînăstirea. Însă colegii noștri din tabăra 
adversă nu sînt prea încîntaţi. Din întîmplare, prietenul nostru din 
Noua Zeelandă este încăpăținat ca un catilr și va reuși cu siguranță să-i 
convingă. lar blestematul dumitale general de divizie, precum și un 
idiot de locotenent-colonel, ne-au stricat toate socotelile. Nu înţelegi ce 
vrem să obținem? Închipuiește-ţi manșetele tuturor ziarelor din lume! 
Gangsterii anglo-americani distrug prețioasele relicve ale occidentului 
catolic! Avem pregătite pînă și trupele de comando care să-l lichideze 
pe smintitul acela bătrîn de Diamare. Pînă la urmă tot vor bombarda 
mânăstirea. Dar este deosebit de important ca toate comorile să piară cu 
același prilej. Călugării și clădirile pot fi înlocuite, nu însă și obiectele! 
Freyberg este încredințat că agenţii noștri spun adevărul, atunci cînd 
povestesc că sîntem pe cale să transformăm miînăstirea într-o fortifi- 
caţie de necucerit. Și cu puţin înainte ca ceilalți s-o pustiască, vom cere 
bunilor călugări să depună mărturie că nici un soldat german nu a pus 
vreodată piciorul în mînăstire. Nemaipomenită propagandă! Singurul 
folos de pe urma transportului lui Schlegen este faptul că avioanele 
de recunoaștere aliate au văzut și au fotografiat coloana de camioane. 
Asta chiar că este apă la moara lui Freyberg. În clipa de faţă trebuie să 
ne încredințăm că fiecare relicvă este la adăpost. Fiihrerul este turbat de 
furie. Obergruppenfiihrerul Miiller a și sosit la Roma. Te afli cu un picior 
în fața Consiliului de Război, domnule mareșal. Va trebui să pretinzi 
că ai știut de blestematele de transporturi. De nu, lumea întreagă ne 
va acuza de jaf, lux pe care nu ni-l putem îngădui acum. 
Mareșalul era alb la față. 

— Nu înţeleg, Burgdorf. 

Acesta surise primejdios. 

— Credeam că am vorbit totuși destul de limpede. Vrei să apari 
în fața Consiliului de Război pentru înaltă trădare, sau vrei să scoţi 
castanele din foc cu mîna dumitale? Obergruppenfiihrerul Miller este 
în Via Tasso. l-ar face nespusă plăcere să-i pice în plasă un mareșal. 

— Mă jignești, generale, mă insulți în mod grav, strigă mareșa- 
lul scos din fire. 

— Concepţia dumitale despre epoca actuală mă tem că e oare- 
cum confuză. Germania de astăzi nu e cea de pe vremea Împăratului. 
Sintem un stat național-socialist. Pentru Reich, toate mijloacele sînt 
bune pentru a-și atinge țelul. Fiihrerul dorește să soluţioneze problema 
evreiască. Personal, nu aprob toate ideile politice ale Fiihrerului. Dar 
sînt ostaș și am jurat credinţă, la fel ca dumneata. Trînti pumnul închis 
pe masa venețiană. Dacă mi se dă un ordin, îl execut întocmai. Îmi 
plac copiii, mai ales cei mici, dar dacă peste un ceas mi se ordonă să 
ucid pe toţi ștrengarii sub doi ani din Europa, ei vor fi uciși, oricare ar 
fi sentimentele mele personale. Iar dacă vreunul dintre ofițerii mei nu 
se supune cu strictețe ordinelor mele, l-aș trimite în fața Consiliului 
de Război. Convingerile dumitale religioase ne sînt cunoscute! 

— Deci dumneata nu crezi în Dumnezeu, Burgdorf? 

— Nu te ocupa de ceea ce cred eu. Sînt ostaș de la virsta de șai- 
sprezece ani. lar meseria ostașului este războiul și la război ucizi. S-ar 
spune că încă n-ai înțeles lucrul acesta. Te previn. Avem în prezent 
treizeci și șase de generali la Torgau. Miine dimineață vom executa 
cîțiva dintre ei. Precum vezi, sînt însoțit de doi caporali. Au fost afec- 
taţi în slujba mea întîmplător, cu o oră și jumătate în urmă. Aparțin 
unui Panzerregiment special al armatei dumitale. Sînt ostași care l-ar 
crucifica și pe Hristos a doua oară, dacă li s-ar ordona s-o facă. Burgdorf 
se apropie și își vintură amenințător chipiul prin fața chipului livid al 
mareșalului. Și nu ar șovăi de asemenea să ducă un mareșal, coman- 
dantul suprem al armatei, în spatele lăzilor de gunoi și să-i tragă un 
glonte în cap. 

— Burgdorf, te previn la rîndul meu că voi raporta comportarea 
dumitale de neînchipuit Reichsmarschall-ului! 

Burgdoirf rise batjocoritor. 

— Îţi închipui poate că am venit aici de capul meu? Am un ordin 
direct de la Fiihrer şi nu sînt singur. În ceea ce-l privește pe Reichsmar- 
schall, să nu nădăjduiești nimic de la el. A căzut de mult în dizgrație. 
Între noi fie zis, Fiihrerul nu-l poate înghiți. De fapt, aviația nu prea e la 
loc de cinste în momentul de față. Fiihrerul socotește că armata aerului 
este o adunătură de ratațţi. 

— Parașutiștii mei se bat ca diavolii aici în Italia. Dacă o vor 
duce așa mereu, nu va supraviețui nici unul. 

— Fiihrerul nu va vărsa o lacrimă din pricina asta, i-o întoarse 
Burgdorf sec. Aș putea să te iau cu mine la Berlin și să te închid. Iar acolo 
în zorii unei zile, te vei strecura tiptil în viața de dincolo, pentru a nu fi 
știut să împiedici afacerea aceasta a mînăstirii Monte Cassino. Miine 
la ora unsprezece am o adunare foarte importantă cu doi generali de 
divizie și cîțiva comandanți de regiment, în legătură cu operația Rabat. 
Iar dacă la Vatican ajunge cel mai mic zvon, te voi face răspunzător pe 
dumneata, domnule mareșal. La serviciul de siguranță Obergruppen- 
fiihrerul Miiller stă ca pe ace. La Vatican avem agenţii noștri care ne ţin 
la curent cu toate. Vrem să-l provocăm pe Pius al XII-lea să protesteze 
împotriva persecuției evreilor și vom reuși! 

— Arestarea papei? Dar e o nebunie! Cred că glumești generale! 

— Sînt cât se poate de serios. Crezi că îmi arde de glume? 

— Cu neputinţă, gifii mareșalul cu glas răgușit, jucîndu-se ner- 
vos cu Crucea de Cavaler. 

— Ba este foarte cu putinţă, reteză Burgdorf cu dispreţ. N-ar fi 
pentru prima oară în istorie ca un papă să fie prizonier. 

— Și ce se va obține? 

— Același lucru ca atunci cînd se dă foc evreilor și sinagogilor. 
Sarcina dumitale constă în executarea ordinelor pe care le primești 
de la Berlin. 

Burgdoirf își sprijini mîinile pe masa venețiană. 

— Îl vei ucide pe papă cu un glonţ în ceafă, dacă ţi se ordonă? 

— Este diabolic, șopti mareșalul. 

— Îi voi transmite Fiihrerului cuvintele dumitale, cînd îi voi pre- 
zenta raportul. Nu știi că Fiihrerul este deasupra oricărei critici? Avem 
mai mulți care te-ar putea înlocui. Pe scurt, îţi vei respecta, da ori ba, 
jurământul. Doar ești credincios, ai depus jurămâîntul pe Biblie. 

— Generale, nu-mi voi renega jurământul făcut. 

— Nici nu ne-am așteptat la altceva de la dumneata domnule 
mareșal. Berlinul va ști cum să justifice lichidarea papalității. Catoli- 
cismul este inamicul nostru cel mai primejdios. 

Burgdorf își plezni cizmele strălucitoare cu cravașa sa lungă. 
Dungile roșii ale pantalonilor săi luceau ca de sînge. 

— Războiul pe care îl purtăm nu este un război național. Dacă îl 

pierdem, s-a sfîrşit cu rolul nostru de mare putere, ba poate ar lua sfîrșit 

însăși existența noastră. Din pricina aceasta îl ducem cu o asprime și 
o brutalitate nemaivăzute. Pentru a ne atinge țelul, nu dăm înapoi de 
la nimic, așa cum am mai spus. Cînd Berlinul îţi va transmite cuvîntul 
de cod Rabat, datoria dumitale de comandant suprem al armatei din 
sud este să asiguri executarea sa. Burgdorf privea gînditor pe fereastră. 
Planul Rabat este cu desăvirşire secret, nu există nici un document 
care să dovedească existenţa lui. Zimbi și își plesni puternic cizmele 
cu cravașa. O operaţie trebuie să fie suficient de nemăsurată pentru a 
părea cu totul de necrezut. Chiar dacă unele minţi lucide sînt convinse 
că ea a avut loc, nu are nici o importanţă, o dată ce marea masă este 
prea uluită pentru a putea să și-o imagineze măcar. lar cînd adevărul 
istoric va începe să iasă la iveală, oamenii vor striga sus și tare că-i o 
minciună! 

Mareșalul îl privea pe Burgdorf ca și cînd s-ar fi gîndit că gene- 
ralul era fie nebun, fie solul diavolului. 

— Dacă vom pierde războiul, spuse cu glas spart, adevărul istoric 
ne va judeca după meritele noastre, cu toată asprimea. 

Burgdorf clătină capul. 

— Berlinul va ști să acţioneze într-atît de eficace încît lucrul 
acesta va depăși orice imaginaţie. Omenirea va fi la început sub efec- 
tul șocului. Apoi va veni îndoiala și, după nici zece ani, burghezia va 
refuza pur și simplu să recunoască faptele. Papa se teme de Hitler, și 
pe bună dreptate. Îl vom duce la Berlin. Motivul oficial: asigurarea 
protecţiei sale. 

— După ocuparea Vaticanului de către trupele germane? întrebă 
mareșalul neîncrezător. Nimeni nu ne va da crezare. 

— Crezi că noi, cei de la Berlin, sîntem chiar atît de neîndemîna- 
tici? Burgdorf ridea cu dispreț: Trupele germane vor ataca Vaticanul 
în urma atacării acestuia de o bandă de partizani. De ce crezi că am 
ordonat aducerea unui batalion disciplinar la Roma? 

— Dar nu există riscul ca oamenii aceștia să ne denunțe? întrebă 
mareșalul neliniștit. 

— Nu va supravieţui nici unul dintre ei. De asta va avea grijă 
regimentul special de blindate. 

— Soldaţii germani vor trage asupra unor soldaţi germani? 

— Regimentul Panzer nu va trage în soldaţi germani, ci asupra 
unor tîlhari în uniforme italienești. 

— Lumea nu va permite niciodată exterminarea catolicilor, con- 
tinuă mareșalul cu încăpăținare. Va avea loc o reacţie violentă. 

— Exterminarea a și început, răspunse Burgdorf. La Dachau, am 
executat o mie două sute de preoți. Și la Plotzensee sînt și mai mulți 
care își așteaptă sfirșitul apropiat. Ai auzit vreun protest? Eu nu. 

— Dar concordatul? Ce însemnătate are? 

— Fără nici o valoare, răspunse Burgdoirf. La fel ca făgăduielile 
noastre făcute evreilor! Dacă vrei să eviți panica în turma care urmează 
a fi măcelărită, trebuie să liniștești animalele înainte de tăiere. La 12 
iunie 1933, Fiihrerul a spus: „Concordatul nu mă interesează în nici un 
fel, dar el ne asigură că putem duce în liniște lupta noastră împotriva 
evreilor și ne va fi de folos mai tîrziu, pentru alte proiecte.” 

— Nu înţeleg cum a putut semna Vaticanul un contract care se 
poate întoarce mai tîrziu împotriva sa. 

— Ei și! Vaticanul era nevoit să riște asta, răspunse Burgdorf 
enervat. Pentru a putea împiedica unele lucruri cu mult mai cumplite 
decît moartea a cîtorva milioane de evrei. În Germania sînt treizeci de 
milioane de catolici și gîndește-te câți sînt în alte țări. 

— O nimica toată pentru Reichsfiihrer. Avem zece milioane de 
liber-cugetători fanatici, care le-ar tăia cu plăcere beregata catolicilor, 
dacă Reichsfiihrerul SS le-ar porunci mîine. 

— Eu tot nu înţeleg, de ce la Berlin se ţine atît de mult ca papa 
să protesteze împotriva persecuției evreilor? 

Burgdorf zimbi îngăduitor. 

— Totuși e limpede și mă tem că cei de la Vatican bănuiesc ceva. 
Dacă papa ar protesta astăzi, ar încălca legile siguranţei statului. Faptul 
acesta ne va da, deci, un motiv minunat să ne asigurăm persoana sa, 
deoarece și-ar fi exprimat în mod oficial atitudinea ostilă. Odată papa 
îndepărtat de la Roma, ne-am putea ocupa și de rest. 

— Asta înseamnă un război împotriva a patru sute de milioane 
de catolici înfocaţi. Este o monstruozitate irealizabilă! 

— Nimic nu este irealizabil, cu condiţia să nu faci umanitarism 
rău înţeles. Sîntem încă într-un stadiu experimental, sub presiunea 
unor elemente nedorite. 

